
IL 2011 AL RISPUINT 

& al 6724 dal Circul Julian 

& al 2764 de fondazion di Rome 
& al 5771 dai Ebreus 

& al 1432 dai Maometans 

& al 1389 dai Persians 

& al 2192 de fondazion di Aquilee 
& al 934 dal Stat Patriarcjäl furlan 
& al 65 de Republiche taliane 

FIESTIS VARIABILIS 
& la Cinise (9 di Marc) 
il miercus denant de prime domenie di Coresime 
& la Domenie Ulive (17 di Avril) 
& Pasche di Ulf (24 di Avril) 
la prime domenie dopo dal pleniluni dal ecuinozi de Vierte 
6 la Sense di NS. (5 di Jugn) 
40 dis dopo de Risurezion 
& lis Pentecostis (12 di Jugn) 
50 dis dopo de Pasche di Ulif 
& il Corpus Domini (26 di Jugn) 


FIESTIS DI PRECET 
& dutis lis domeniis 
$ il Prin dal an 
Circoncision di N.S. 
6 la Pifanie (6 di Zenâr) 
Pasche Tafanie 
& la Madone di Avost (15 di Avost) 
la Assunzion in cil di Marie Vergjine 
& Fieste dai Sants (1 di Novembar) 
Pasche dai Muarts 

FIESTIS TALIANIS 

& la Liberazion (25 di Avril) 

& la Fieste dal Lavör (1 di Mai) 

& la Istituzion de Republiche (2 di Jugn) 


RICORINCIS FURLANIS 

& Riviel dal Carneväl dal 1511 (27 di Fevrär) 
la joibe grasse 

$ Aprovazion de leg 15 dal 1996 (22 di Marc) 
Ricognossiment regjonál de lenghe furlane 

$ Costituzion dal Stat Patriarcjál intal 1077 (3 di Avril) 
Fieste de Patrie dal Friül 

$ Aniversari dal taramot dal 1976 (6 di Mai) 

$ Aniversari de muart dal Patriarcje Bertrant intal 1350 
(6 di Jugn) 

$ Sants Ermacure e Fortunát, Patrons dal Friül (12 di Lui) 

$ Sant Martin Vescul (11 di Novembar) 

& Aniversari de fonde de Filologjiche intal 1919 
(23 di Novembar) 

& Sante Catarine di Alessandrie (25 di Novembar) 
Presentazion dal Strolic Furlan 

& Sante Luzie (13 di Dicembar) 

$ Aprovazion de lec 482 dal 1999 (15 di Dicembar) 
Ricognossiment statäl de lenghe furlane 

Dopo tancj agns di lavör grandonon il Strolegant storic, Ovidio 
Colussi, al a pensät di passä il testemoni e di fa strolegä la sotscrite 
che lu ringracie di cur pe fiducie, par dut ce che mi à insegnät in 
chescj ultins agns di colaborazion al so flanc e par ducj i agns che 
nus a permetút di gjoldi de leture dai siei Strolics. 
Cheste, dut cäs, e je dome la prime des novitáts di cheste anade che, 
dongje de gnove vieste grafiche, e à volút pontá suntun argoment 
che al podés no dome vigni incuintri al gust di plui fassis di etát, ma 
ancje indalegra il letór. Al è par chest che si è pensât di sielzi come 
argoment la musiche e, in particolár, la musiche di autór che e 
contribuis a puartá adalt la lenghe e la culture furlanis. Si, parce che 
in Friül o vin tancj artiscj une vore bráfs, come che o leiarés te 
introduzion di Nicola Cossar. Ve alore che ogni més al è dedicat a 
un artist furlan in particolár intun mosaic che, dilunc vie pal an, al 
unis di une bande a ché altre — daút dal spirt di Corut — dute la nestre 
regjon tal segn de musiche, juste apont. Il Strole pal 2011, dut cas, 
nol è e nol val jessi une antologjie musical: cheste e je dome une 
cerce, ancje par vie che intun an i més a son dodis e si capis che o 
vin scugnút, se pur cun grande dificoltät, fa une sielte. Che no si 
pensi pero che chei che a son restáts für a sedin di mancul, anzit, o 
sperin, pal avigni, di podé dáur spazi ancje a lór. In merit ae musiche 
po, nol podeve mancja un omag a Giorgio Ferigo, esponent di grant 
nivel e mai dismenteat di chest sodalizi, che pe ocasion al é stat fat 
di Gian Paolo Gri. Altre novitat, infin, a son i fotoritrats in blanc e 
neri dai artiscj che nus fasaran compagnie més par més in gracie de 
fotografe Gigliola Di Piazza, dutun, si intint, cu la tradizion dal 
Strolic di da vös a dut il Friül cun scrits di autörs innomenät e no, 
cun contis, poesiis, cjançons e lis barzaletis di Romeo Patatti. Insome 
o sperin di no vé dismenteat nissun ingredient par che o podedis 
passa un bon 2011 cun tancj augúrs de part de “gnove Strolegante”! 
La Strolegante 

Il Strolic 
le bute 


O ai gust di crodi che vué i trois de poesie e de leterature in 
marilenghe a sedin segnäts dai cjantautörs e dai grups musicäi che, 
ognidun te lör plene libertät di pinsir e espression, a tabain di se e 
dal lór mont, contant storiis (mistir antigon chest achi), piturant 
situazions, stigant ae discussion il Friül di cumo e fasintsi domandis 
su chel di doman. Fäur puest a un troput di lór ta chest Strolic - 
augurantsi che si trati dome dai prins pas di une lungje cjaminade 
di invià insieme - al è un segnal de volontät di vierzisi (rivät salacor 
un fregul in ritart, ma pardabon sancir) e dut intun un invit: lis 
animis de nestre tiere a an di cjacarási di plui, no dome confrontantsi 
o adiriture cavilant (robe che no zove a di nissun), ma cjaminant in 
parie, compagnadis de lenghe furlane. Se al esist un teritori di 
libertät, chel al è juste a pont il teritori de musiche. Achi di nó si 
sune di dutis lis bandis e in dutis lis lenghis, ma, par ce che mi 
rivuarde, o pensi che dome a partí dai agns a cjaval jenfri il Setante 
e POtante, cu la nassite di ché manifestazion culturál straordenarie 

clamade Fo/kest, si à vat dismot alc di grant e di decisif: di li al a vat 
cjapät pit il moviment par salvá la tradizion: cu la Sedon salvadie di 
Andrea Del Favero, par esempli, o ancjemö cun i Furclap, i 
Carantan, i Braul. Altri moment impuartant po dopo al e stat chel 
de gnove scriture origjinäl: se par un cont, tal percors popolár alc e 
ce di Dario Zampa si spiele une idee fisse de cjangon batiade sicu 
“lizere” (e pur mai ordenarie e tant mancul metude in bande), par 
chel altri si son disvilupäts müts di sinti che a saltin für des nestris 
lidris par intivasi cul mont. Cussi, al è cui che al dopre la marilenghe 
aurint new age e progressive (Raul Lovisoni) e cui che al bruse di 
passion pai cjantautörs americans (Lino Straulino); cui che al a par 
riferiment la scuele taliane (Aldo Giavitto) e cui ché inglese (Loris 
Vescovo), cui che invezit al e leat al esistenzialisim plui sut dal om 
european (Luigi Maieron). Ducj autörs cognossüts, e aromai 
preseäts par dute la Italie, par vie di une ricercje linguistiche serie e 
profonde e di un nivel di scriture no di póc. E no dome lôr, stant 
che il pari di dut chest moviment di rinassite e concuiste, di un no 
conformisim fresc e ferbint, a miec tra ricercje leterarie e origjinalität 
di espression, al reste il mai dismenteät Giorgio Ferigo cul so 
Povolar Ensemble. Vê iniment Giorgio al val di discori ancje de 
poesie di Leo Zanier e dai Cjangonîrs che cun Giorgio e Leo a an 
vut resonät sul plan de lote social e politiche: Dael e Furlan. Po 
dopo, ve che o rivin ai grups, simpri atents al cuadri european, 
tacant di chel francés e dal combat folk che al à sparonät tai agns 
Otante e Novante. I esponents numar un di chest pinsir in musiche 

enuf a son di sigur i Flk tes lor stagjons diferentis, iluminadis di 
Guido Carrara, Stefano Montello e Cristina Mauro; po, i Nosisa di 
Flaviano Miani (i Fairport furlans), tant bräfs che mai; i’Zuf de Zur 
di Punteri e Gabrielli di Gurize e i Kosovni Odpadki cu la lör 
musiche di frontiere, crosere di int e culturis; i Furclap e Strepits di 
Vanni Floreani, bielzà nomenäts, e Giulio Venier cui lôr viacs un 
grum coragjös e di un interes culturäl cetant grant tal mont dai suns. 
E, par fini, i Arbe Garbe, bogns plui di ducj di cjapa dentri la 
zoventút in fuarce di ché vene punk che si cjate te lór produzion. 
Nol è compit gno e nol è nancje chest il làc just par imbasti une 
storie de musiche in marilenghe: cheste e je dome une indicazion- 
provocazion leade a di un senari vivarös e di tancj colörs indula che 
si dopre une vore ancje il lengac ritmic rap e hip hop par furlan: se il 
pari dal moviment al è Fulvio Romanin - un altri cjargnel come 
Ferigo, Straulino e Maieron - i personacs plui interessants a son Dj 
Tubet e Dek Ill Ceesa, bravons a zuiä cu la lenghe furlane che, tes 
lör mans, e devente une lenghe veicolär, estrose e pardabon 
moderne. Di la di dutis lis valutazions e classificazions che si puedin 
fä, ta chescj gjenars e je une vene poetiche une vore frescje che ju 
pee ducj e, ducj insieme, ju fäs deventá un mont sól ma fat di mil 
vós e mil musis. Un moviment zovin, gnúf che al merte finalmentri 
une antologjie serie e complete: cul Strolic pal 2011, la Filologjiche 
e tache a metint adun lis primis pagjinis... 


Voltát par furlan di Monica Tallone 

Ferlgo 


di Gian Paolo Gri 


Ala scrit Giorgio Ferigo, memoreant la venture só e dal siö 
grop, tant incisive da segná tal profont, fint a vué, la storie 
da la “cjanconete” in Friùl e par furlan: «...7 varessin vit di 
nomenási Povolärer Ensemble, sul stamp dal Berliner Ensemble; a 
é finida che invesit che sot il segnu di Brecht, vin adotát l'eticheta plui 
dumiestia e scleta di Povolar’, encja se missum di nó a l'era 
propriamenti di ché vila; iò il pui prossim par nascita, chei ditis duc’ 
meneghei padovans...». 


Nissune sotovalutazion, a cjacara di “cjancionetas”; anzi. «Las 
gjancionetas a no son poesias, ven a stai róbas da lei o da di; a son tocs 
da suná e gantá e scoltà, e ogni volta da capo; fa gangionetas a domanda 
la stessa cura dal scrivi poesias, ma si las fas gnovas ogni volta ca si € 
sul palco, e in pui a si lavora in compagnia... Ensemble, propitb. 


La storie da sperimentazion musical dal grop a scomence 
tor dal 1970, a Padue; la storie publiche dal Povolar tal 1976, 
Pan dal teremot. E par capi di ce raze di teremot musical che 
il Povolar al è stat, a covente ricuardasi da sene musical 
furlane tal setör “leggero”: da une bande i tancj coros cul lör 
repertori di vilotes pui o mancul rinfrescjades a ús di 
nostalgjie par un Friül sparit; da ché ate i festival da “nove 
cjancon furlane”, cun Sanremo (rifat in periferie, simpri in 
ritart) a model. 

1976: tal timp e tal clima dal dopo-teremot, las primes 
scjaldinoses esibizions in public dal Povolär: concerts- 
performance-comizios, «santd, tabaja, bevi, fumd...», par conta 
in musiche e in forme nove ambients e sintiments, cuntun 
fuart impegnu social e politic, cuintri dismemoreances, 

ingjustizies, e manipolazion da storie grande e pigule, vös dal 
malstä dai zovins ta la vite di país, dolörs di migrazion, omps 
e femines che fint ai la cjançon a no veve mai cjantät, ma 
encje liendes e flabes e la tradizion ricreade... Tancju 
concerts, e cinc incisions mitiches: 1/ tmp das radis (1980), I/ 
gamp dai pierdits amórs (la straordinarie “Spoon River 
cjargnela" dal 1983), Notgrops dal 1987 (che a cjape non dal 
“Blues dal torzeona di not’), la antologje das cjancons 1971- 
1988 (In forma di peranlas...), la amare, dure, bielissime 
reinvenzion di Brassens — Jerbata — tal 2000. 

Stramp e straordenari ensemble: intitulat a un grop di 
cjases da Cjargne, fat deventä embleme dai drams da la int 
di mont: pais crissüt par cualchi centenär di ains su la fadie 
eil sparagn dai cramárs e po disvenát da emigrazion; curiós 
ensemble encje parce che issút e simentát da une amicizie 
strente ta Universität di Padue tra un cjargnel, futur miedi 
dal lavór e da prevenzion, e un grop venit di ati mistér e 
lenghe (da subit, e fint in fons, la vós di Fiammetta Bagno, 1 
suns di Francesco Vigato e Toni Zogno; e po dopo atis, 

fintemai a Jeff Dell’Aquila), impegnäts tal compit intrigät da 
cjanta in comelianot, cui suns pre e postpalatäi e las vocals 
lungjes tal puest just. Ores e ores di prove, sot la regjie di 
Giorgio, mestri di lenghe mai content, dialetolic rigorós. 
Anime dal grop, Giorgio Ferigo, cu la só rafinade culture 
musicál e la só straordenarie vene di poete: autór dai tescj e 
da gran part das musiches, vos inconfondibil (une 'r' 
comelianote che a gratave il cuc), ironie che a spelave la piel a 
vif, tra un spagnolet tai dés e une tace di vin in man; peraules 
come che a no si erin mai sintudes a cjanta, plenes di fouc e di 
tenerece, vós di proteste e vibrazion dai sintiments pui dilicáts. 
Giorgio Ferigo: encje tant ati, al di là dal so Povolár, al di 
là da só poesie e da só musiche. Miedi sburocratizadór da 
sanitat publiche (viso let — editrice Forum 2001 — I/ certificato 
come sevizia?), storic da Cjargne, storic da Part (Mistruts!), 
etnolic, impegnát pa só int, pal ambient e la culture da mont, 
polemist puntát e inluminät. Giorgio, masse prest pierdüt. 


Furlan di Flavuigne 

Si 


S. Zuan Bosco Predi 

Dario Zampa, classe 1946, furlan di Mortean, al e 
il prin cjantautór furlan vêr e autentic, che al à inviät 
la strade de cjancon di autór furlane für par für, sei 
te lenghe sei tai temis e tai riferiments, e al è in 
gracie ancje dal so contribút preseós che la cjangon 
di autór e continue a esisti ore presint. Di 40 agns 
inca Zampa al lavore cence polse tal setór artistic 
cun ché di tigni vive la lenghe furlane par miec des 
sós cjancons, dai siei spetacui, des trasmissions 
televisivis (sei tant che presentadör che condutör), 
di libris, puartant ché bugade di furlanetát che e a 
sticát e e stice ancjemo tancj zovins a cjapa su 
cheste strade e a ciri, a mút lór, espressions musicáls 
gnovis che a fasin ben spera intune continuität 
artistiche local. Zampa al è un artist che al à simpri 
savút lavorá stant al pas cui timps, riprodusint cun 
fedeltát la realtát di ogni di e denunziant la 
dificoltat, che e je ancjemò in di di vue, di tigni vive 
la identitat e la dignitat di un popul come chel 
furlan. Al a puartät lis sós cjancons in dut il mont 
cun concierts in Canada, Argjentine, Australie e in 
dute Europe. Fin cumo al svante 11 produzions 
discografichis (la ultime, oe di identitàt, tal 2010) 
par un total di 158.000 copiis vendudis; 630 
trasmissions televisivis par furlan; 55 viags tal forest 
e passe 5000 spetacui. In chescj 40 agns di ativitat 
artistiche Dario Zampa al à simpri dat la anime par 
puartà il so messac di “identità” ae int furlane, chè 
identität furlane che tant ben si condense in chel 

famös “O soi furlan!”, espression di une vite 
dedicade al amor e al rispiet pe tiere dula che al è 
nassút. In agns dula che al è simpri plui dificil 
cumbina la identität cul consumisim e cu la 
globalizazion di vué, Zampa al reste fedel al so 
principi di fonde che co si fevele di identitát, plui 
che di economie, si fevele di cúr e di anime. Dal 
1990 al 1995 al è stat ancje conseir de Provincie di 
Udin pal Moviment Friül cu la incarghe di president 
de Comission culture. Daür di une só propueste a 
son stäts fats bogns Pús de lenghe furlane in Consei 
Provincial (al fo il prin a fevela uficialmentri in 
marilenghe) e la realizazion dal progjet Casa Copetti 
in Argjentine. Al à rapresentàt plui volts PEnt 
Provincial tes svariadis manifestazions organizadis 
dai Fogolárs Furlans sparnicáts ator pal mont. Infin, 
tra i tancj ricognossiments o ricuardin: la vitorie al 
concors par vós gnovis Campanile d’oro — Mortean 
1967, il 1" Moret d’aur 1978 - Artist dal an; il Premi 
Friuli d'oro honoris cansa - 1978; il Premi Jacun dai Zeis 
- Codroip 1984; il Premi Plinio Clabassi 2000 ai Grancj 
Furlans tal Mont e il 7” Sigillo d'oro di San Paolo - 
Mortean 2002. Forsi, pero, Ponór che Dario no si 
sarés mai spietat di vé al e chel di vé maridát, daúr 
dal mandät firmát dal sindic di Udin, une cubie di 
nuvics furlans intune cerimonie dute e dome in 
marilenghe che si è davuelzude a Palag D’Aronco 
ai 28 di Avost 2010. 

Furlan dı doman 


Friül che al cambie muse 
cun gnove int e gnüfs colörs, 
Friül che al cambie piel 

e sunadörs. 


O vin devant dal spieli 
la nestre gnove identität, 
Friül cun blancs e neris 
misturät. 


No vin tal cjäf barieris 

e nancje discriminazion... 
perö che al sedi rispiet 

pe tradizion. 


Che si feveli di vin, 
che si feveli di piel... 
o blanc o neri 

baste che al sedi 
bon! 





Friül che si confronte 
cuntun progres discjadenät, 
cun int ch'e ven di un’altre 
realtät. 


Ma chel che al ül pratindi 
di vé un Friül cence lidris 
se al ül ch’al torni pür 

tai soi Pais! 


La puarte chi e je viarte, 

e spalancät ancje il puarton. . . 
perö che al sedi rispiet 

pe tradizion. 


Che si feveli di vin, 
che si feveli di piel... 
o blanc o neti 

baste ch’al sedi bon! 

Inventari 


Friül sentät bessôl ta l'ostarie 

Ce biel cun chel vistit che ti àn metüt 
Friül che al conte bês e che al met vie 
Friül un pôc tradit e un pôc passüt 


Friül che al cir pensions e che al cjamine 
Sperant tai contribüts e tai regâi 

Friül di zoventüt che a mür cidine 

Friül di marcjedants e di statäi 


Chés mans 

la sono chés mans 
che a strenzin tal puin 
il nestri destin... 

chés mans 


Mans un poc sbusadis 
Mans infurmiadis 

Mans che no si dan la man... 
chés mans! 


Friül che nol fas fruts pe só bandiere 
Restat simpri sotan e dividüt 

Friül che al sta piardint l'ultime vuere 
cjapat ta chel tramai che i an tindüt. 


Chés mans... 

Mont moderni 


di Romeo Patatti 


Un frutat al jere doi dis che al lave a scuele 
vistit di femine; la mestre dute preocupade e 
clame la mari dal frut: 

- Siorute, so fi mi preocupe, a son doi dis che 
al ven a scuele vistit di femine! 

La mame, dute rabiose, e cjape il frut par une 
otele ei da un grant pataf: 

- Disgraciát... Tropis voltis ti aio dit di no 
meti i vistits di to pati? 


Sant Antoni dal Pursit' 


di Ovidio Colussi 


«Sant Antoni di Zenar, miesa cjiesa e mies sola», al ghi veva dita 
Nando Butul, ch’al era vignut four dal porton di cjasa, dut 
intabarossat inta la so mantilina, zontant encja un bundi a miesa 
vous. 

«Bundi», al veva rispundut Tita Malan, spudacjant in banda il 
bagu da la pipa, ch’al rumiava in bocja, libar di fàlu coma chal 
era no vint vissina la femina, ch'a veva sempri di disi: «Tita, al vi 
fa mal mastia chel maladet di tabac». 

A zevin ducjus doi a messa prima, in chel di, la fiesta di Sant 
Antoni di Zenar, il 17 di Zenar, sagra di Versuta: a chel sant ai 
disevin encja Sant Antoni da li bestiis, par disfransealu di Sant 
Antoni di Padua. [...] 

Cussi, jessint il di di Sant Antoni, sagra di Versuta, in dut San 
Zuan a era fiesta granda e duncja i sorastants-caporions, coma 
ch’a ju clamava la zent, a cugnevin jessi presints a messa, 
massima par sgnacaighila a chei di San Zuan ch'a vevin vut 
dit che lour turcs a no si indegnavin tant di zi a San Zuan... 
fel] 

Four di messa la zent a si veva fermada, coma il solit, a fà la 
tabaiada, dividuts in trups, omis, fantats, fantatis, feminis e 
canais, ognidun par so cont.[...] Intal cjampanili, i fantats, a 
scampanotavin par Sant Antoni e par vertì la zent che prima 
di messa granda a si parecjassin cun li bestiis four dai portons, 
par la benedission. A era una biela zornada, un alc freida; adès 
al tacava a vignì four il soreli e, coma il solit, tal levà soreli al 

era pi freit encjamo. Monsignor al € rivat four di glisia e a chei 
ch’a erin encjamo intal sagrat a i à dita: «Dai mo; zeit a parecjà 
li bestiis». Po al a clamat Chin Dosi, il muni ch’al era ch’al 
tabaiava cun Tita Malan e Nando Butul e a fumavin il toscan, 
tabaiant di cjesis e di solars. 

«Mi racomandi; stringhieia ben chel cjaval. I ti mi lu menis tu 
a benedi, no mo?». 

«Sì sior vicjari», a i à rispundut Chin. «No steit vei penseit». 
Po ducjus tre i omis a an gjavat il cjapiel disint: «Sedi benedet 
il Signour». 

A sarà mancjada una buna ora a la benedission e in plassa a 
erin belza una ventina di cjavai e tancjus mus: li bestiis a erin 
stringhiadis ben e cui socui onts di smirc, biei neris. Chei dai 
siors (Sucar, Pitotis, Linteris, Preto e dal vicjari) a vevin selis 
di lusso e i fantats ch’a erin montats inta chés selis a vevin 
una bratira mata, coma ch’a fossin stats lour i parons. I bacans 
a vevin encja lour li selis, ma nencja di meti cun chés dai siors: 
po dopo a vignevin i fituai e chei a montavin i cjavai e i mus, 
sora un sac. Ducjus, instés, a erin contens e a fevin li sfidis a 
cui ch’al rivava prima, corint sinc zirus ator da la glisia. Niu 
insima da la Roma, la so mussa, a pei nut, al feva a galop il 
borc di Runcjis e po al voltava a sanca li da la glisia di Sant 
Urban dilunc il bore di Molec e intal secont porton al zeva 
dentri a galop e a galop al feva cuatri gjarometis intal curtif 
disturbant Pia ch’a scovava il curtif cu la scova di len. [...] 

In banda dai scjalins da la glisia il muni al veva menada cun la 
cariola una scjaipia di len cun dentri cuatri pursituts, ch’a 
trugnavin plens di freit e fan. A la sera prima a no ghi vevin 
dat di mangja coma usansa. Chei a erin i pursits di Sant 

Antoni, ch’a vignevin benedits inta chel di e po a ju molavin 
pal pais. I pursituts a tacavin a cori pai borcs e par la fan ch’a 
vevin a si butavin intal prin podin plen di scolu o di lavaduris 
ch’a cjatavin, dentri intal porton viert. Cussi a si usavin a sta 
inta chel borc. Di not a durmivin inta cualchi androna. Prin 
di Nodal a ju copavin e la roba a la devin ai puorets dal pais. 
Ducjus a rispetavin il pursit di Sant Antoni e a nol si a mai 
vut capit che cualchidun al si rifudas di daighi di mangja, o 
ch’a lu maltratäs o, pesul, ch’a lu partäs via: guaia, pesul che 
petaighi a un predi! 

Il segnal ch’a tacava la benedission al era cuant ch’a fermavin 
di scampanota. Fermat, duncja, di scampanota, la zent a sia 
gjavat il cjapiel dal cjaf e a è restada ferma in devossion da la 
benedission. Il vicjari, four da la puarta da la glisia, cun in 
banda di lui don Rico il capelan e vot mocui, al a benedit, 
sigant cun tant flat ch'al veva in gola. Chei ch’an rivat a sinti 
an fat il sen di Crous e cuant ch’an tornat a scampanota (il 
sen da la fin da la benedission) encja chei di lunc i borcs, an 
fat il sen di Crous e a an tacat a mena dentri li bestiis. 

Il vicjari al à tirat four il prin pursitut da la scjaipia e a lu à 
metut intal bras di un canai, il prin ch’al era tacat di lui, 
disinghi: «Partilu par Cjasarsa». Chel pursit al varés stat pal 
borc «par Cjasarsa» e par Sil, ch’al era il borc a dreta, metinsi 
cun li spalis cuntra la glisia. Il canai al è coret via cul pursitut, 
ch’al sigava coma un disperat e a lu a poiat par cjera vissin il 
porton di Cjalsa, ch’al era parecjat ben spalancat e cul podin 

plen di lavaduris. Il pursitut al si à butat intal podin e inta un 
moment a lu a disvueitat, sglonfansi la pansa coma una bufula 
di gras. 

Po il vicjari al à tolt sù il secont pursit e danghilu a un altri 
canai al a dita: «Partilu in Runcjis». Chel pursit al sares restat 
in Runcjis, Molecs, Scuarf, i borcs di front la glisia. Il pursit al 
à cjatat il porton di Scorsa e al si à butat dentri. Il ters pursit 
al à vut ordin di zi in Vila, a sanca da la glisia, e al si à fermat 
intal porton dai Butui. 

Il ultin pursit, in fin, al à vuda una predicjuta pi lungjuta. Il 
vicjari aia fat: «Furtunat tu pursitut di Sant Antoni, ch’i ti vas 
a Sant Antoni. Infati i ti vas par di Sora, la strada ch'a mena a 
Versuta, andulà ch’an Sant Antoni. I si jodarin dopodimisdi», 
e il vicjari al à tornat a butaighi un sclip di aga santa e al a encja 
ridussat. Il pursit al è partit di corsa dentri il porton di Cana. 
E ades il monsignor al a fat, a fuart: «E ades avant, dentri in 
elisia, a messa granda». 

Ma la messa granda a no an nencja podut cjantala, par via ch'a 
era pucja zent, fermada a cjasa a meti dentri li bestiis o 
fermada intai borcs a tabaia. Il vicjari al era neri par sta cjussa 
e al si la veva incjapada encja cun don Rico, ch'al era rivat 
dentri tars encja lui, fermat four a fa una galopada cul cjaval 
di Sucar, cjaval tant biel e che don Rico al muriva da la voia 
di provalu. 


' Gjavät für dal romanç di Ovidio Colussi, I/ Pilustrat, Societat Filologjiche Furlane, 
Lithostampe, Udin, 2009. 

Un a mi, un a ti 


di Marina Antonini 


Doi fruts che a jerin láts a robà milucs, une volte jemplat il 
grim, ducj i doi a larin a platási. - Dula vino di lá a dividiju 
parce che il paron no nus viodi? - Pense e torne a pensá a an 
decidút: - Anin tal cimitieri! Li o sin plui sigúrs che nissun nus 
viót e nus sint... - Une volte il cimitieri al jere dongje la glesie 
e la canoniche e cussi a saltin il múr e a van dentri; ma, in 
chel, ur colin doi milucs e alore un al dis a chel altri: - Po ben, 
par doi! Lassinju la, ju dividin dopo - Une volte dentri tal 
cimitieri, a scomencin: - Un a mi, un a ti... un a mi, un a ti... - 
Il muini, che al steve lant in glesie, al passe uli dongje e al sint 
adi:- Una mi, un a ti... una mi, un a ti... - e al pense dibot: 
- Orpo! Sigür a son il Signör e il diaul che si dividin lis animis! 
- Al va di corse in canoniche e al berle al plevan: - Siör plevan! 
Siór plevan! Che al vegni a sinti: a son il Signór e il diaul che 
si dividin lis animis tal cimitieri! - Si che duncje, si inviin cidins 
cidins, si fermin daür de muraie e a sintin: - Un a mi, un a 
ti... un a mi, un a ti... - 

- Orpo! - al dis il plevan - e je propit vere! Il diaul e il Signór 
si dividin lis animis!- 

- Aio di lá vie a cjoli la aghe sante e l'incens? - al domande il 
muini. Tal mintri che a disevin cussi, chei altris dentri a vevin 
finit di contá 1 milucs e un dai doi al scomence a di: - E chei 
doi restáts difür? (al intindeve i milucs coläts) - 

- Eh, un a mi e un a ti, ve! - Alore il plevan e il muini a 
scjamparin vie come l'aiar. 

Jo e il lavór 


di Anna Masuino 


Un dopo chel altri si dan la volte i esams inta universität cu la 
cussience di passa i agns plui biei e gaiarins de nestre vite: 
agns plens di sperancis intant che a scomencin a cjapa forme 
i insiums, i desideris, lis ambizions, lis sperancis. Sul imprin 1 
esams al somee che no finissin mai, tra lis delusions par un 
vót masse bas, o la sensazion che dut chel che o stin studiant 
forsit nol € par nó; i libris a son masse, plens di pagjinis che 
intun prin moment a somein scritis intune lenghe a nó 
incomprensibil, ma leint e tornant a lei ancjemo il significät 
des peraulis al devente simpri plui clär e net e la cognizion 
che Pobietif final al è simpri plui dongje, al cancele lis ultimis 
malsigurecis e perplessitäts. Il gnervós al cres fintremai a lis 
stelis, la plui part des personis no capissin chest estri, ma ve 
il miracul: chel di al è rivät, al par impussibil, ma nol è un 
insium; il president de comission si jeve in pits, vistút cu la 
toghe, al esite par cualchi secont, il cúr al scampanote e 
finalmentri cun vós sigure e tonant al proclame noaltris 
dotörs. Al partis un batiman, i augürs si stranfin, ducj a parin 
contents e a ridin e ancje i scherçs mancul simpatics in chel 
di a deventin gustós. L’obietif tant bramát al e rivät; la 
universität e lis oris di studi a son aromai un ricuart faturös, 





31 ZENÄR 


ma biel. Pécs dis a bastin però par fa capi al ex arlèf alc che 
prin di cumò nol veve podút concepî o imagjinà. E je une 
sensazion strane, tal imprin al € smariment, daspo si 
trasforme in voie di scomengá une gnove aventute, divierse 
di ché di prin, ma ancje tant dificil e stimolant. La idee che la 
lauree e sedi Pobietif final al lasse spazi ae cussience che il 
mont dal lavór, un póc cinic e individualist, al puarte a torná 
a scomengä dut dal inizi, cun gnüfs insiums, desideris e 
ambizions. Un obietif final che probabilmentri nol esist e 
propit cheste e je la carateristiche che e rint uniche e 
maraveose la vite di ducj noaltris. 


Riscjeladis 
Albert Einstein 


di Eddy Bortolussi 


A di un riceviment, Albert Einstein al fo tormentät di un 
invidät che nol finive mai di fai domandis insulsis. A un ciert 
pont chel secje mirindis 1 dise: 

- Lu prei, siör professor, che mi pandi la formule de felicität! 
Il sienziät al cjapa alore un sfuei di cjarte e al scrive 
“A=X+Y+Z”, e al spiegà: 

- A eje la felicitát, X al e il lavór, Y la ricjece. 

- E Z? - al domanda chel altri. 

- Z? Il tasé! 

Cinisa' 


di Lucina Dorigo 


Poesie seconde classificade al Concors “Lyrike”, Prissinins, 2008. 


A fissäti 

a mi duelin i voi 
séstu tu che tu tornis 
di etas lontanas 

o eisa il gno sium 
che a si incrosta 

su picas di mont? 


Al di là dal timp 
agnul spirt o destin 

i ti spieti 

ne di cercli ne di coda 
cometa di passac 

che a puarta disgracia 
ma fas di lüs 

par brusá tun glamuc 
la tó brama di cinisa. 


Furlan di Prifis 

d 
Luigi Maieron 


Luigi “Gigi” Maieron, nassút tal 1954 a Curcuvint 
in Cjargne, al scomence la só cariere di musicist 
une vore adore lant ator a sunà cun só mari Cecilia 
armoniciste e so nono Pio, che al sunave il liron, 
ereditant cussi la só passion pe musiche e la art 
dal musicant. Dopo diviersis esperiencis sei tal 
folk che tal rock, al cjape la strade dal cjantautór, 
inviant une cariere segnade di impuartants 
travuarts, scomencant di chei dal 1993 e ’95 cuant 
che al vinç dos edizions dal Festival dal Cant 
Furlan e po il Premi Friül tal 1997. Il so prin CD 
uficial Anime femine, dut par furlan, al jes tal 1998 
e al riccf il Premi Moret d'Aur. Cul là dal timp 
Maieron si conferme simpri plui artist versatil e 
complet tant che la só ativitát musical e je dutune 
cun ché di poete, scritór e om di spetacul. Cussi, 
tal 2000 e ven publicade la racolte di poesiis par 
furlan Orepresint e Pan dopo al met in sene il 
spetacul I/ troi e la ruvis, un diari di peraulis e 
cjancons. Tal 2002 al jes l'album Si vf produsút 
di Massimo Bubola, che al rive cuart al Premi Tenco 
te categorie Album in dialetto. Dal stes an al e il 
spetacul Vestu cun nour, che si fonde sul misclic tra 
la tradizion musicál furlane e la só musiche di 
autor. Tal 2004 al publiche il romanç 
autobiografic La neve di Anna che al ving la edizion 
2005 dal premi leterari Leggimontagna e tal stes an 
al ricéf il Prezzi Tor pe só version in claf musical 
de opare di Pasolini I tures tal Frinl. Cun Mauro 

Corona al è invezit protagonist dal progjet Due 
uomini di parola..., metút in sene tal 2006 e tal 
2007. Chescj agns a son cussi produtifs che tal 
2006 Maieron al scrif une só interpretazion par 
furlan dal Vangelo di Marco e tal 2007 al jes il CD — 
il prin a vê dentri tré cjancons par talian- Une 
primavere che al ving la Targhe Deganutti e al è 
finalist al Premio Tenco 2008. In chel stes an 
Maieron al € protagonist cun Pino Petruzzelli tal 
spetacul teaträl fondät su contis di Mario Rigoni 
Stern Con il cielo e le selve che al ven metüt tal 
program dal Teatri Stabil di Gjenue. Simpri in chel 
an al nas il spetacul Tre uomini di parola... dula che 
lis peraulis di Toni Capuozzo e di Corona si 
fondin cence soste cu lis musichis di Maieron. 
Chest spetacul al è un grant sucès e al va in sene 
ancje a Milan, Torin, aes rassegnis Caffeina Cultura 
di Viterbo, al Festival internazionäl dal gjornalisim 
di Perugje e al Reportage Atri Festival in Abruç. Tal 
Novembar dal 2009 Maieron e il so grup a 
partecipin cun Davide Van de Sfroos, Francesco 
De Gregori, Teresa De Sio, Enrico Ruggeri e 
altris ae prime edizion dal Festival de musiche dai 
teritoris e dai popui Identita e Musica cja dal Teatro 
degli Arcimboldi di Milan. Infin al insuaze il percors 
fat fin chi il terc puest assolüt dal CD Si wf inte 
classifiche dai discs che no si pues pierdisi dai 
ultins dis agns fate dal sit bielle.org, une autorität 
in chest setór, cun passe 3000 vóts ricevüts. 

A mi vevin det 


A mi vevin det ch'i cerivis int 

a mi vevin det che achi lavór a ‘nd e 
mi lu vevin det e jo, jo i sei vignút 
mi lu vevin det, det, sei achi par chel. 


No impuarte cjatarai da un’ate bande, 
no impuarte casomai tornarai a provä. 


La mé vite a ven e jo, jo no ai nue da däi 

la mé vite a entre e jo, jo scuen domandá: 

daimi da fa fen, da fa für un bosc 

daimi un tic di aghe, daimi un pouc di ce ch'i veis 


ce ch’a ere ch’i volevi, ce ch’a ere ch’i citivi 
ce ch’a ere che no ai, no al: 
“un amór, un amör dome gno”. 


cuasi, cuasi an reson lör 
cuasi cuasi sei content 

di une vite cence mai svualä 
di une vite cence cjaminá 


no impuarte cjatarai da un'ate bande 
no impuarte, casomai tornarai a provä 


a cui ch’a impuarte se jo no sei nissun 

a cui ch’a impuarte se jo un lavör no lu ai 

da nou la int ch'a tás a sa encje vosá 

da nou il pan al coste, ma a coste encje roba. 

Anime femine 


Comenga da un’ate bande, comenga da un ati puest 
cun ce ch'a ven e cun ce ch’a si piert; 

comengä une vite vere par impará ce ch’al e ver 
cumo ch’i sai vivi d’imprest. 

Sinti la mé radis, capi ce che no ai capit, 

ce che no ai sintút di me, 

parsore 1 miei ricuarts, parsore il timp ch’al dul 

i sint ch'i nas e ch’al ven tart. 


Comenga a butà da bande ce ch'i ai denti e nol è gno! 
Ce ch’al entre e al si zonte, ce ch'i ai denti e nol è gno! 


Comenga a butà da bande dut ce ch'i ai denti e nol è gno, 
dut ce chal entre e nol è gno! 

Comenga une vite vere dula che jo i sai sinti 

sinti ch’i tas, da om i tas. 

La mé anime a è un frut e a sa ce ch’a vait 

denti di me, ce ch'i ai vait; 

la mé anime a è femine e a sa ce ch'i ai tasút, 

denti di me ce ch'i ai tasút. 

Comenga a butá da bande ce ch’i ai denti e nol è gno! 
Ce ch’al entre e al si zonte, ce ch'i ai denti e nol è gno! 


Comenga da un'ate bande dulà che jo al è encje tu 

e alore dut al e plui sancir; 

1 vin vivüt intal stes puest ma in moments cussi lontans 
ognun par se, cussi lontans. 

Si fos un agnul svualares sore dai tets pocát da l'arie 
pat là a sinti ogni om ch’a si conte. 

Comencá cun ce ch’a reste, comencà cun ce ch’a ven 
sinti ch'i nas e ch'al ven tart. 


Comencá a butá da bande ce ch'i ai denti e nol è gno! 
Ce ch'al entre e al si zonte, ce ch'i ai denti e nol è gno! 

Femine scjafoiade 
dal ları 


di Romeo Patatti 


Un lati al veve scjafoiade une femine in cjase 
sö denant dal so om. 

Arestát e metüt in preson, alfin al ven il 
procès. Il judig al lei la sentence e po dopo i 
domande al vedul: 

- Siór, ma cuant che il lari us scjafoiave la 
femine, cemút mai no séso intervignüt? 

- Ma! - i rispuint chel - i ai viodüt che je 
faseve di bessöl! 


La podinuta 


di Carla Di Pol 


Cuant ch'i eri piçula, la mé passion pi granda a era svuatarä inta 
Paga. Jo i gjevavi za cun l'idea da zi a lava i gots inta Postaria. 
Mé mari ch’a veva la butega di coloniäi e Postaria tacada, a veva 
un grant cefá e encja la mé man picinina a faseva la só part. A 
mi meteva sú una falda grisa e lungja da buteghera ch’a mi 
rivava fin sot i zenoi e po jo i paravi sot la cjadrea dal seglár par 
rivá intal rubinet. I lavavi duta contenta e il timp al mi passava 
cenca necuarzimi fin che, a mieza matina, cul rivá dal pan, a 
rivava ancja Nora par comprälu, e a diseva a mé mari: - Dula 
ástu ché canaia ch'i la puarti là sù da me! -. Jo i partivi volentér 
sul fier da la bicicleta da omp cun la mè podinuta e la breuta da 
lavà. Jo e Nora i si metevin vissin da la poca da Paga plovana. 
Prima i lavavin il radic intai mastei di fier e cun la stessa aga i 
implenavin lis nestris podinis e i lavavin roba fin ch’a ‘nd era, 
cun lis afs ch’a si ziravin ator, encja lor golosis da... svuatara 
dongja la poca. 

Furlan di Solomberc 

Riscjeladis 
Ostaris di France 
di Eddy Bortolussi 


Intune ostarie di un país dal sud-est de France, la parone e a 
picjat chest cartel: “Consumadór, visiti che sis tacis a fasin 
une butilie, dós butiliis une bevude, dós bevudis une 
discussion, une discussion une batufe, une barufe un davoi, 
un davoi doi carabinirs, doi carabinîrs un judic e un judic une 
multe plui lis spesis! Lis spesis a puartin a la ruvine. La ruvine 
e puarte a copási. E la muart e cree veduis legris e madonis 
contentis! Duncje, consumadór, jentre, béf chel tant, paie chel 
che al è just e torne a cjase content. Vive! Béf ae tó salüt!”. 

Cuader 


di Bianca Maria Favot 


O vietc il cuader dai ricuarts 
Ve li... 

profum di rosis, 

al e Mai 

si va a rosari in Dom. 

Ve li... 

in biciclete fin al Tiliment, 
cjoli su violis e pivetis 

po sentäsi a rimirä 

Parint de aghe. 

Ve li... 

da Tita, a mangjá angurie, 
lavási muse e mans 

in ché biele fontanute, 

po sbrufási aghe intor. 
Ve li... 

la fumate tant che un vel, 
lis sös gotis lizeris 

a cjarecin la muse. 

Ve li... 

San Vit, il gno biel país 
mai dismenteat. 

I efiets de musiche 


di Walter Gozzer 


Si seso mai domandäts ce che e je la musiche? Ben, pai 
studiäts, la musiche e je une onde sonore che si mude intun 
stimul eletric chimic, intal cuarp di un sogjet. E il sogjet, 
duncje, nol pues oponisi ae azion di chest stimul par vie che 
la musiche, in forme di scosse, e jentre de orele e e va drete 
intal cerviel, sedi che un al vueli scoltále o no. Si dis che: pigule 
e je la onde, picul al e l'efiet; grande e je la onde, grant al e 
Pefiet. No cröt dut cas che al sedi semplicementti cussi. Par 
me, si trate plui di une vibrazion che, tal so picul, e pues jessi 
paragonade a ches che si cjatin tal univiers, cun efiets no 
simpri tignüts sot control e plui di un viac, disinlu cun 
sinciretät, un tichinin für de normalität. O ai viodút, in veretät, 
efiets cussi für dai semenäts in merit che no si pues dä la colpe 
dome a une picule onde sonore. Par esempli, o ai viodüt un 
zovin, cul casselot de radio in man, saltá te glerie täl e cuál a 
une simie. Ben, par me, in chest cás, ché onde si pues cence 
fal definile une onde ipnotiche che ti fas la indaür tal stat 
preistoric! E dome une onde universal, juste apont, ti pues fá 
un lavór dal gjenar. Ma fasin un altri esempli: une musiche 

che e sune e un vieli sentät suntune cjadree. Se daúr de 
musiche il vieli al móf lis gjambis e 1 zenoi, ce diséso che al 
seti? Par me al é un miracul e nuie altril E ce di de musiche 
che al scolte gno fi? Al è un bum bum cence polse che mi cjape 
il stomi mighe il cerviel! Mi vegnin i gnerfs a mil che lu 
scjafoiarès! In chest cas, la musiche no à dal sigur no efiets 
positifs sul sogjet che nol volarés sta a scoltale, no mo? Ma 
cambiin gjenar e cjacatin de musiche classiche. Ce diséso de 
int che si indurmidis te sale bielza tal prin toc de sunade? Ché 
onde no mi somee par nuie eletriche, anzit e je dal sigàr plui 
dongje de sience botaniche che des vibrazions di onde: une 
sorte di onde profumade di valeriane e camomile! No stin po 
a nomena chei de ghitare eletriche! Sono ondis sonoris chés 
che ju fasin saltà su pal palc o lu sono dome ches dal implant 
für di norme?!? Ben, si podarés scrivi un libri sui efiets de 
musiche e o vuei sierä cun chei biei, che plui di une volte a 
coventin par smola i gnerfs ae int, parce che la int e à une 
vore dibisugne di pierdisi vie ogni tant, di fat si dis pur 
“Cjante, che ti passe!”. 





47 FEVRAR 


Architeture: 
la art di capile 


di Marino Masuino 


Al capite dispes, torzeonant pes citáts o visitant gnüfs lücs, di 
intopäsi in cualchi edifici particolar, cuntun stil architetonic che 
al pues incantesemá o ancje no jessi capit o che nol fasi plasc. 
Un edifici si pues metilu a confront cuntun libri scrit, cuntune 
conte: come ogni peraule, frase e regule gramatical a fasin tigni 
sà un discors e lu rindin plui o mancul biel, cussi ogni piere, 
decorazion, tecniche costrutive e stil a rindin ai nestris voi un 
edifici plui o mancul plasevul. La architeture e cir prin di dut di 
sodisfa lis esigjencis abitativis, cun di plui e considere ancje tantis 
altris esigjencis come, par esempli, il spazi che al ocupe un edifici 
rispiet ae situazion gjeografiche, la clime e i materiai tipics dal 
dulintor. Un esempli a son 7 /rz// di Alberobello, fats cuntune piere 
a sfueis, tipiche de zone, o púr pensin ai cjasons de lagune di 
Grau fats su cun macets di cjanis palustris, recuperadis dai 
pescjadörs inte stesse lagune. Inte architeture e ven ancje 
considerade la organizazion dai ambients internis e esternis a lis 
costruzions, che a devin tigni cont dal om e de funzion dal edifici. 

Cussi un stadi al vara carateristichis diviersis di un supermarcjät, 
di une cjase privade o di une glesie. Par esempli pal stadi Frizd e 
intun grant centri comerciál al sara une vore impuartant il spazi 
esterni destinät al parc di machinis al viert, esterni che a "nd à di 
recepi tancj utents (sportifs e clients). Intune glesie al sara 
impuartant ricreá un ambient interni di racueiment e di riflession 
par che 1 fedéi a vedin bielstá. Intune cjase privade il spazi interni 
al vignara dividút in plui stanziis secont lis esigjencis e, se e je la 
pussibilität, si valutara ancje cemút utilizä il spazi esterni tra zardin 
e rimesse. Al è impuartant valuta ancje la tecniche costrutive, che 
e cambie dilunc i secui e intes zonis, sei pe evoluzion des tecnichis 
che pai materiäi dopräts cuntune otiche simpri plui 
ambientalistiche. Ancje il stil al mude secont lis diferencis 
culturäls, dal contest storic e des tindincis artistichis che in chel 
moment a son in voghe. Pensin a lis antighis arenis di epoche 
romane e ai stadis di vuc: la funzion e je simil, ma il stil al € 
diferent. Capi la architeture e lis costruzions modernis nol € 
simpri facil, mentri il paragon cuntun test scrit al e esemplificatif. 
Nö no simpri o comprendin ae prime lete ce che al vúl dinus un 
gjornalist cuntun articul dificil o un poete cuntune poesie astrate. 
Ognidun al a il so stil e la só tecniche. Cussi al sucét cu la 
architeture, par capile o dovin interpretale, cjalale plui voltis. Po 
stai che no nus plasara par nuie chel gnüf edifici, ma almancul o 
"nt varìn capit la só funzion. 

A Luigi Maieron 


I fruts de classe 5%, A.S. 2008/09, 
de Scuele primarie A. Marzona di Verzegnis 


Cjär Luigi, 


un dopomisdi cun nó tu ás passat 
e subit tu nus ás incjantät. 


Dal barcon ti vin viodút riva 
e o vevin pore di no riva a cjacará. 


Ma, cuant che in aule tu sés jenträt, 
il nestri ingòs tu as disfantat. 


Cun armoniis e cjants tu nus ás rilassäts 
e nó, cun plasò, ti vin scoltát. 


Messedant musiche e peraulis cun maestrie 
tu nus ás fat svola di fantasie. 


Grazie Gigi pal timp che tu nus ás regalát 
che, magari cussi no, di corse si "ndi e lat. 


1. Voltade par furlan di Gloria Angeli 

Barba Bortul di Manta 
La regula di Menı 


di Aldo Tome 


Una sera, Barba Bortul al à dicidút da zi a da un cuc a siò 
compari Linto Cinisa chal era restät rimit dopo chi la só 
Catarina a veva cugnüt zi a Mestre da só fia Lina ch'a veva da 
parturi. A lu à cjatat tor il spolert ingrintät a dà dongja di cena. 
- Alora compari - a i à domandät - cemont ti la passistu da 
solitari? Ghi la faistu a rangjáti po? - 

- Eh, Bortul - al a rispundút Linto - san cugnei al e un gran 
sant. Cuant ch'a tocja a si cun deventá braus voia o no voia. 
Ti jöts, ades i soi ca ch’i messedi la polenta par preparami di 
cena - 

- E ästu imparät po a capi co € cota? - 

- Mah, Bortul, mi soi stabilit una regula ch’a no fala: Jodistu 
chistu fiasc? Al è sempri dongja di me. Jo, prima da scumincà, 
ilu prepari ben emplät di baco, e po, ogni dós o tré voltoladis 
di menadour, i fai un fregul di sosta par dá una cjucjada e, 
cuant ch’al € disgoität dal dut, in ché volta, i soi sigúr chi la 
polenta a è cota e pronta da rebalta inta la brea. Chista a è la 
mé regula, Bortul, e, cun jé, no riscji pi da muri di fam! - 
Barba Bortul, ch’al era stät a scoltálu a gurelis spalancadis par 
no pierdi nencja una peraula, a i à rispundút: - Eh, compari, 
cun una regula di "sta fata, al e garantit chi no ti riscjis pi 


nencja da muri di seit! - 
Furlan di Mania 

S. Albin Vescul 
S. Quint Taumaturc 


S.te Cunegonde Imperadore 0 
S. Casimir di Polonie Princip © 
S. Adrian Martar e) 


S.tis Perpetue e Felicite Martaris 

S. Zuan di Diu Predi 

S. Meni Savio Fantat La Cinise 
S. Simplici Pape 

S. Costantin Re e Martar 

S. Luís Orion Predi 


S.te Matilde Regjine de Gjermanie 

S.te Luise di Marillac Vedue 

S.ts Ilari e Tazian Martars Patrons di Gurize 

S. Patrizi Vescul 

S. Ciril di Jerusalem Vescul 

S. Josef Spòs de Madone  Fieste dai paris Ko 


S. Serapion Vescul 

S. Benvignüt Vescul 
S. Turibi Vescul 

S. Romul Martar 

S. Manuél Martar 

Aldo Giavitto al è un artist furlan cetant atif 
sei come poete sei come cjantautör di passe 
cuindis agns inca. I è capität di nassi cuarantesis 
agns indaúr a Udin e cumo al e lát a stä a 
Glemone che nol é trop. Di canai al a mateát; 
di fantat al à un grum mateät, une vore scrit e 
sunät e un pöc studiät par däi seont ae sö 
grande passion pe storie romane e indotoräsi in 
Letaris Classichis. Ore presint al condure a 
mateá, studia, scrivi e suná, ancje se par 
vuadagná il pagnut al insegne tal liceu sientific 
di Glemone. Al a imparät di bessöl a sunä la 
ghitare e lis tastieris e a son zaromai un grum di 
agns che al scrif cjancons, contis e poesiis par 
furlan e par talian. Tant che cjantautör o 
contestoriis al à partecipat a concors e rassegnis 
di cjançon di autór vie pe Italie e in Friúl e a "nd 
à vincüts plusórs intal secul a pene stát. Di fat, 
dopo de segnalazion tal 1994 ae XIII edizion 
dal Premi Friül al ving: /z Rassegne Paolo Pavanello 
- Giovani cantautori a Trent (tal 1991, tal 1994 
cuant che al ving ancje il premi di cjantautör plui 
origjinal e tal 1996); il Premi Città di Recanati - 
Nuove tendenze della canzone d’antore a Recanati tal 
1992 e 1996 (tal 1994 invezit al è finalist cu la 
cjancon Une storie e tal 1995 al è segnalät cun 
Vaiodilu riva); il Premi Scoltadórs inte suaze dal XV 
Premi Friül di Radio Onde Furlane (1995); il 
Premi Marcello D'Olivo - Città di Lignano (1999) e 

tal 1996 al ricéf un premi special al Moret d’aur par vé dat 
onör ae tiere furlane. Tantis ancje lis partecipazions ai 
festival e aes rassegnis di musiche e di culture come la 
Settimana della cultura frinlana tal 1998 al Auditorium Sant 
Carli di Milan, dula che a an partecipät ancje Carlo 
Sgorlon, Paolo Maurensig e Carlo Ginzburg, e la rassegne 
de cjancon di autor par furlan Suns a Udin. Tal 2000 al 
partecipe ae III edizion di Villa Serra Folk a Gjenue, 
rassegne di Cjant e Musiche popolár e al progjet Dudinvie 
a Maian e, plui voltis, a Live in Buttrio e Folkest. Infin tal 
més di Otubar stat la cjancon I vues di Din, che al a scrit 
pe cjantante Megan Stefanutti, e à vincùt il Prin Premi ae 
edizion 2010 dal Festival della Canzone Frinlana. Inte só 
biele cariere musicäl al a burit für cuatri CD, cence contä 
lis partecipazions tes compilations des diviersis rassegnis 
dulà che al à partecipät. Il prin CD QuA/Cose lu publiche 
tal 1997 cun etichete Folkest dischi, po tal 2000 al jes Doz, 
cun Lino Straulino, risultät dal progjet poetic-musicäl dal 
stes titul fat doi agns prime e po publicat de etichete Note 
che tal 2001 e publiche ancje I/ roi che no si siele. Tal 2004, 
cun Etichete Artesuono, al jes Metamorphosis can Carla 
Brusini e Ivan Maroello. Cuant che De Andre, agnorums 
indaür, 1à fat savé di vé un grum preseät une só cjancon, 
a lui i pareve di insumiäsi... e no le veve trop falade! Cun 
di fat in chest so percors Aldo si é ben e no mal passüt 
di siums, ma nol à mai vuadagnät avonde di vivi parie. E 
alore parce strussiási ancjemò a scrivi peraulis e musiche? 
Pes resons plui impuartantis e matesculis dal mont: par 
passion, par amor e pai amis. 

Preiere dı un cjochele 


Dami di bevi tu Signor, la tó aghe frescje rampide 

e distude il boreç scjafoiät de mé anime... 

E o ’ndi ai vat di sintiment e lu ai spandüt come ledan 
par coltá il cjamp pustot de mé gole di volé ben... 


e o ai imparat che no "nd e cil che no s'innuli 
e o ai imparát che nol è glaç che nol brusi 

e ducj i omps a an dal cjan 

eicjans a vain compagn dai omps 


Dami di bevi tu, Signór, che il gno sanc, ros tant che il vin 

al è impocát dongje dal cür, masse arsit pat sei bevùt... 

e o' ndi ai vüt vonde di timp par contá lis més dulüs 

a lis fueis, a l'aghe, ai vifs, a chei ch'a scoltin, ma no an mai capit... 


e o ai impatát che no "nd è amôr che nol disludi 
e o ai impatát che no ’nd è lum che no si studi 
e ducj i omps a an dal mat 

e i mats a ridin compagn dai omps... 


Dami di bevi tu, Signór, la tó aghe frescje rampide 
prin che il timp al crevi il sium di sei stät, salacor un omp... 


e vé impatát che no 'nd é mür che no si sdrumi 
e vé capit che no "nd é cret che no si sclesi 

e ducj i omps a son compagns 

e pur nissun no si semee... 


E cuant cho tivarai sul ôr e ancje i glons stracs dal gno cür 
mi lassaran culi bessòl... 
béf tu cun me, Signór... 

L’Agane 


Le ai sintude a vigni dongje 
dulinciose tant che néf 
vie pal troi che si rimpine 
su pe cueste dal Cjanét: 
e jere blancje come spongje 
che e fás gole, e fäs morbin 
i cjavei come aghe frescje 
e la vós come garbin... 


O ai lassát vierte la puarte 

e discolc mi soi inviät, 

le ai cjatade daúr la volte 

la che il bosc al è plui rar: 
mi a cjalät cui voi di bore 
mi a cjapat a bracecuel, 
malandrete ché buinore 
che à concját un sium tant biel... 


la la la la... 





ALDO GIAVITTO - MARG 58 


O ai corüt a brene vierte 
o ai sgarfät ogni cjanton, 
o ai tucát scuasi a ogni puarte 
il gno cúr a sbrendolon 
e di gnot parfin lis stelis 
o ai cjamát dal gno dolór 
e ogni lune sul so fási 
e cerce il len da la mé crós... 


E cumo o vif in moreste 
sparagnant i voi e il flat, 
cuiet in spiete de tampieste 
che sdramassara il coltät... 
ma ché vós come aghe frescje 
chei cjavei come garbin 
a àn petade une faliscje 
su pe mede dal destin 


la la la la.. 

Mi 


Riscjeladis 
Amnesty International 
di Eddy Bortolussi 


Tal 1961, l'avocat inglés Peter Benenson, dopo vé let sul 
gjornal che doi zovins portoghés a jerin stats arestats par vie 
che a vevin criticät in public il regjim dal ditatór Salazar, al 
otganizà une campagne in lör favór invidant amis e lór 
cognossints a spedi letaris di proteste al guvier dal pais iberic. 
Al fo cussì che al nasse Amnesty International, la 
organizazion umanitarie che vué e pues contá su milions di 
iscrits in lote pe difese dai dirits umans su scjale planetarie. 

Letare' 


di Pierluigi Cappello 


Cui miel tai tiei 
Voi di lune dal to cjalà 
Al gno stà 
L'amòt al jere 
Lüs di vierte 
Alcade in strece 
Flät cun flat 
Dal clar al scúr 
L’ombre nude 
Scrivint di me 
Scrivi in te 
Blanc di nevere 
Impiade 

Freit di bielece 
Füc tocjät 


Al plouf sul sfuei za scrit 
La peraule 

Cidine sul sfuei blanc 

Va a flori 

Cun gracie 

Par fini 

Jê a e finude 

Par disi di un amör 

Sul siera 





Tignivi in me 

la tó pöre 

Il pas di un gjat 

Vie pe gnot 
ÉApinenere 
Primevere 

Di doi fà un sôl cuarp 
Ombre e füc 


Al plouf 

Sul sfuei za scrit 

La peraule 

Cidine sul sfuei blanc 

Va a flori 

Par scrivi chel ch’o ai scrit 
Dismenteanti 

Un cür e un respir 

Di lontan 


il es : E 
Si trate di une des cjançons 
dal disc Dancing Calipso dai FLK. 

Eme come musiche 


di Livia Gentilini 


I ai simpri provät une ponte di invidie cuant che i sintivi a suná 
il piano, mi domandavi trope passion, pazience e cjaf che al a 
di vei un par imparä cun ché gracie e chel estro a cjaregä i tascj, 
cuntune delicatece e un traspuart che al somee che chel che al 
sune nol sedi li ma intun altri mont... straniat di dut e di ducj 
e che al viazi suntun altri nivel, oltri l'uman. Jo, no ai mai sunät 
nuie, un tic il flaut a scuele, ma cence cognossi lis notis, dome 
a memorie e, par me, capi un spartit musical e leilu al jere e al 
e, ore presint, un misteri. 

No varés nancje pratindut di la a cjapa lezions: cun cual 
coragjo podevio domanda ai miei di spindi bêçs par une robe 
che — par lör — no jere stretamentri necessarie? No stin a 
dismenteäsi che a jerin i agns dopo dal taramot e che lis 
prioritäts a jerin, magari cussi no, ben altris. Chest nol gjave 
che la musiche mi a simpri plasüt e che i ai imparat di picule a 
bala il /isezo, un pöc parce che a jere la musiche che gno pari al 
sintive e ancje parce che si lave as sagris di pais e che il bala al 
jere un lengag universal par uni tantis gjenerazions. Di frute 1 
balavi ancje cun chei vecjuts e mi plasevin un mont lis musichis 
furlanis e cjargnelis, chès di Casadei e dai grops Romagnui. 
Cul cressi, come ducj, mi soi slontanade di cheste passion 
deventant une “discotecarie” di prime categorie. A fin dai agns 

Setante e tal imprin dai agns Otante si passave lis domeniis e 
lis sabidis di sere o tal fiestins o in discoteche. A jerin cetantis 
salis di bal, seial dulintór che sà pa Cjargne e jà pa Furlanie. Si 
veve dome di sielzi: a secont dai bécs ta sachete, dal miec di 
traspuart (cul Ciao o cu la biciclete no si podeve lá masse 
lontan!) e ancje das compagniis; si lave dula che al jere il trop 
dai amis e li si balave a manete, fin al sfiniment. Cumo, dopo 
tancj agns, cuant che si sint un disc di ché volte, si torne indaúr 
cul cjáf e cul cur a chei moments. Lis musichis a son, dal sigur, 
leadis al ricuart di un tipo di bal che si faseve, di un lent special 
balát cun chel fantat che ti plaseve, cuindi la memorie ti torne, 
a tradiment e cence preavis, ce che tu crodevis di vei serát intal 
so casselin vecjo e polverös. I fasarès un tuart a nomena chest 
o chel cjantant o grup musical, cheste o ché cjancon... a "nd 
jere une miör di ché altre, ancje parcé che si sintive musiche di 
tantis cualitäts: a jerin ancje 1 cjantautórs che, cu lis lör poesiis 
in musiche, a fevelavin di amór, di politiche, di ribelion, di 
vuere, di vite insumis; a jere la musiche melodiche, lizere, fate 
par cjantäle e sintile magari dome une stagjon. Chei tescj si 
imparavin a memorie e si scrivevin sui diaris di scuele cun curs, 
curuts e dedichis a chel o a chel altri. Cumo ché epoche e je 
lade e la musiche a je divierse rispiet a chei agns. Si € sierade 

planc planc la meglio gioventù. Si cres, a cambin lis abitudinis e i 
guscj: i ai tornát a sinti il Zszo e a balalu. Si torne simpri sul 
troi di cjase, dopo i agns da ribelion zovanil cuant che si faseve 
— par principi — il contrari di ce che ti insegnavin. Cumó i scolti 
alc di dut a secont dal umór e das lunis che i ai: musiche di ché 
volte, musiche classiche, ancje gnufs autòrs, talians e forescj. 
Fasint 1 cors di marilenghe 1 ai scuvierzüt la musiche di un 
cjantautór cjargnel, ven a stäi Gigi Maieron. Un müt di suná, 
cjanta e conta robis che mi trasmet sintiments profonts e 
fuarts, emozions tant dongje a mé sensibilität e a culture da 
tradizion dai nestris pais. Al € come sinti une poesie das nestris 
in musiche: si lein, tra lis riis, storiis veris, amór e afiet dit cence 
tant di, dolörs profonts, disgraciis e miseriis sfioradis cun 
delicatece. Storiis di vite, dutis contadis cun ché grande 
dignitát, chel pudór, e une vene profonde di nostalgjie che ti 
cjarece la anime e ti strenc la bocje dal stomi. Il dut compagnát 
in ponte di pits dal violin, dal liron e di altris struments sielzüts 
cun cure. Mai nuie lassat al cas. Al reste un grant misteri, la 
musiche: lis sensazions, il calór, la voie di cjanta, il sintiti in 
compagnie di une vós amie che, a baste fracá un boton e... a 
je li pronte... simpri. 

Furlan di Glemone 

Satelits da la cjera 


di Mario Milanese 


Un distermini di balutis 
deventadis matis 
torsein la pal ceil 

comi stelis ch’a colin. 


Omins comi uciei cu li’ alis 
agarin 1 spazius dal ceil 
falcos dal aspiet. 


La luna il soreli li? stelis 

son solaminti il davour dal ceil 
di un univiers ch’a nol é real 
ch’a jempla dut e ducj. 


Il confet da la nuvice 


di Marta Panfili 


Núf fruts, il plui grant sec sec, cui zenoi puntits e i bruscs 
platáts ta la muse blancje. E po chel plui fuart e bintar. 1 


mascjos, cui bregons curts, simpri, ancje di Invier. Alore 


dome une scarpute lungje lungje, cuasi che plui lungje e jere 
plui cjalt e tignive. Po lis frutis, secjis ancje lör. Lis cotulis ontis 
ei cjavei leäts ta lis codutis. Po jo, Pultin, il plui picul, il plui 

tontolon. Si zuiave tal curtil e si capive aromai cui che al sarés 
deventat caporion, cui sotan, cui lari, cui mari, cui muinie, cul 
putane. E jo a cjala ducj a bocje vierte. Simpri un vosa, simpri 
un ridi, simpri un vai. Al è pardabon un mistir jessi fruts. Di 
tant in tant si viodeve riva, plancut plancut, insom de stradute 
blancje, une figure stuarte, cuntune man ta la sachete e ché 
altre a pendolons. Il cjapiel di pano gris e il vistit, di agns 
simpri chel, simpri gris di lane e di sporc, e grisis li scarpis di 
vidiel e pantan. E gris ancje nó cuasi che in ché volte al fos 
stát di mode. Alore dut al deventave mancul impuartant e, cul 
di corse e cui cun sudizion, si lave incuintri al copari. Copari 
di cui no lu vin mai capit. Al jere clamát cussi di ducj e vonde. 
Nus faseve meti in file, dal plui grant al plui picul: jo. Lis 
manutis daür da la schene, i voi sierats, la lenghe difúr. E lui 
cun doi déts al tirave für dal taschin da la gjachete un confet. 
Di chei blancs, dürs e grancj da la nuvice. Lu passave su la 
lenghe di ducj, dal prin al ultin, dal plui grant al plui picul: jo. 
E il cür nus lave in stiele! Ce contentece gustá un confet in 
timp di miserie! Tant, tant timp dopo lu an cjatät vieli, a cjase 
sö, dür e cui voi fers, e lu an discrotät pa la ultime messe. 
Simpri chel cjapiel, chel vistit. E nö, aromai grancj, cui 
caporion, cui sotan, cui lari, cui mari, cui muinie, cui putane, 
o vin vüt ducj un grop tal cür cuant che tal taschin da la 
gjachete i an cjatät ancje il sium da la nestre zoventüt. Un 
fasül. Di chei blancs, dürs e grancj. Ma tant grande e jere la 
fam che nus someave fin dolc. 

1 V S. Ugo Vescul 
2 S S. Francesc di Paule Rimit 


Tè S. Doro di Sivilie Vescul 

M S. Vincens Ferrer Missionati 
M S. Celestin Pape 

J S. Zuan Batiste de la Salle 

V S. Redent Vescul 

S S.te Marie di Cleofe Dissipule 

I E S. Stanislau Vescul 

12 M S.Jalil Pape 

13 M  B. Pauli Diacun 

14 J S. Valerian Martar 

By S.tis Basilisse e Nastasie Martaris 
S 


16 S.te Bernardete M. Soubirous 

17 D Domenie Ulive A 
18 LE Lunis Sant S. Galdin Vescul D 
19 M Martars Sant S.te Eme di Gurk Vedue ` 
20 M Miercus Sant S.te Sare di Antiochie Martare 
Bil J Joibe Sante S. Anselm di Aoste Vescul 
DON, Vinars Sant S. Teodör Vescul 
LS Sabide Sante S. Zorç 
26 M S. Marcelin Pape 
27 M Site Zite Vergjine 
Za | S.te Valerie Martare 
2.9 wi S.te Catarine di Siene Patrone de Italie 
30 S S. Piu V Pape 

I FLK a tachin a sunä tor dai prins agns Otante tal 
sotscjale di un negozi di alimentárs a Roncjis. Cul 
non neoromantic di Mitili Folk a sunin la “slisse”, 
il liscio de Romagne e altris cjançons fatis di pueste 
par indalegrá sagris, matrimonis e fiestis di classe. 
A parin indenant cussi par cualchi timp, po dopo, 
tal 1991, a decidin di partecipä al Premi Friül di 
Onde Furlane che a vincin cun La balade dal Pizighet. 
Di li e tache une progression di concierts che par 
doi agns ju puarte ator par dut il Friül. Il lavór di 
chei agns si concretize tal 1993 cu la regjistrazion 
di une cassete dal titul Ratazuie. Cheste incision e 
rive intune vore di radios talianis e fintremai ae RAI 
di Raistereonotte e in altris trasmissions musicals 
puartant il non dai Mitili in dute Italie. 

Tal 1995 al ven regjisträt Colórs, disc dí plui bandis 
definit epocal, probabilmentri par vie che il miscliç 
origjinàl de musiche dai FLK, zontade a tescj 
misteriós e evocatifs, al 4 segnät une linie di confin 
avonde nete te musiche furlane, puartant une 
gruesse novitát, no dome musical ma ancje cultural. 
Il 1997 al è Pan di Re Noir, disc dedicat al poete 
Federico Tavan, dula che 1 FLK a cirin stradis 
gnovis sperimentant sonoritáts, ritmis e “grooves” 
gnüfs. Il disc al ven presentät tal Lui di chel an te 
suaze di Place San Jacum a Udin denant di doimil 
personis. Tai tré agns seguitifs i FLK, che a incidin 
pe etichete indipendente di Rome Compagnia 
Nuove Indye e che a an zaromai un impat di palc 

di alt nivel, a fasin concierts plui ator pe Italie che in Friùl 
e un viag in Sudameriche a ciri lis lidris furlanis tai lücs de 
emigrazion furlane. Po al jes Sum, disc solar e malinconic. 
A chest ponti FLK si rindin cont di jessi rivats a la fin di 
un percors che al e stät straordenari e plen di sorpresis ma 
che a nivel di creativitát al a supàt un grum di energjiis. E 
je ore di poià i struments e di polsà, pur fasint ancjemö 
cualchi conciert ogni tant. Al passe cussi cualchi an e la 
formazion origjinarie si mude intun pár di elements: 
dongje dal pilastri storic Stefano Montello (vós e ghitare) 
e de colone dal grup cu la só vós straordenarie Cristina 
Mauro a son Flavio Zanier (piano e bas) e Loris Luise 
(percussions). Intant il desideri di torná a suná al sgarfe 
parsot e alore, daspo doi agns di provis, tal 2007 al jes 
Dancing Calipso, ultin disc dai FLK che al a viodút la 
colaborazion dai plui impuartants musiciscj furlans - di 
UT. Gandhi a Mauro Costantini a Sebastiano Zorza - e la 
partecipazion dal poete Pierluigi Cappello, che al a scrit il 
test di une cjancon. La novitat di chest disc e je che i FLK 
a doprin ancje il talian par scrivi 1 tescj. Dal 2007 inca il 
grop al partecipe a un festival impuartant in Sardegne in 
onór di Andrea Parodi (che al a colaborát al disc di Cristina 
Mauro Inganh, al sune cui Tazenda e culi in Friül al 
continue a fà concierts e a mandá indenant i progjets 
solistics di cualchi element dal grop. Infin ai 2 di Otubar 
stät la cjancon Denant di fe, scrite di Cristina Mauro e 
Stefano Montello e cjantade di Deborah Cutugno, e je 
stade premiade cul tierc premi ae ultime edizion dal Festival 
della Canzone Frinlana. 

My Sarajevo 


Tache la conte, mostrimi il zouc 

Salte caselis e torne indavör 

Diu ocidentäl sparagne i tiei folcs 
Nere Muart a ti cuche e bessole ti gjolt 


Clostri, faliscjie, lisiarte e fouc 
Lame, criviel, rusin, sesule, clap 


Fer sul us da la cjase 

La bocje spalancade 

Viarte a mostra i dincj 

Come fros di cjanele secjade 

Un coltri di tiare sul ór dai cjavei 
Scure sui voi la braure dai Mauser 

E sot la cjamese un scjarag fin tal côr 


Clostri, faliscjie, lisiarte e fouc 
Lame, criviel, rusin, sesule, clap 


Tache la conte, mostrimi il zouc 
Salte caselis e torne indavör 

Diu ocidentäl, Diu onipotent 

Nere Muart a ti cuche, ti à za taconat 

KLF 


Ducj i cuadris son a plomp 
Ducj i mobii a son cuviarts 
Ducj i noms batüts in piere 
Par ogni nom il so recuart 
Ducj 

Ducj in grun pe päs 

Ducj pe democrazie 

Ducj a amá te stesse lenghe 
Dut di plui se nol é avonde 


Vonde 


Dami un nom al incontrari 

Alc ch’al stei tra il neri e il blanc 
Un confuart di robis ratis 

Clatis 

Sun di bracs cuntre curint 

Gole cruche di sbalia 

Direzion denant la int 

Tu puartimi a rive drenti al to nom 
Tu puartimi a rive drenti al to nom 


Ducj in file par sei bogns 
Ducj a smenteä a comant 
Ducj i scarts tiräts di bande 
Sul ór dal plat la che si mangje 


Vonde 


Dami un non al incontrari 

Alc ch’al stei tra il neri e il blanc 
Un confuart di robis raris 

Claris 

Sun di bracs cuntre curint 

Gole cruche di sbaliä 

Direzion denant la int 


Tu puartimi a rive dentri al to non 
Tu puartimi a rive dentri al to non 

L’üf dı Pasche 


di Romeo Patatti 


Sot Pasche, ancje in Cjargne in cualchi 
ostarie a usin a fa ches lotariis che come 
premi tu vincis un grant uf di cjocolate, o 
púr une colombe. Cheste volte Púf de lotarie 
dal Albierc Edelweiss di Dimplan lu à vincút 
un carabinir di Paluce, täl Gennaro Turiddu. 
Il nestri carabinir, dut in glorie, cul uf tal 
brac, al a ordenät daurman di bevi: 

- Signorina, che contento che son oggi, mi dia una 
crema marsala. 

La frute daür dal banc i domande: 

- All’uovo? 

Il carabinir un tic secjat i rispunt: 

- Ecchè all'uovo! A me, a me! 


Iltimp al passe 


di Dorina Maria Minisini 


Il timp al passe 

il timp al cor 

no nus lasse in bocje 

nancje un savor 

e no rivin propit a cjata 

nancje un minut par fermasi a pensa. 


Cori a buinore 

par la a lavora 

cori a misdi 

par riva a mangja 

spessea di sere par lá a durmi 

e subit sveäsi che al é za un altri di. 


Fermiti om, spiete un moment 

nase i profums, gjolt dai colórs 

nol € timp pierdüt, sta in pas e content 
vierç cür e voi, cerce i savòrs. 


E se ti par di sintiti in difiet 

se insom de liste no tu sés rivät 
consoliti e crodimi, lu dis par afiet, 
dut il to jessi al à vuadagnat. 

Meditation XVII 


di John Donne 


Nissun om al è une isule, 

plen in se stes; 

ogni om al è un toc di continent, 
une part dal dut. 

Se ancje dome une cope di tiere 

e vignis lavade vie dal mat, 

la Europe int sarés diminuide, 

come se i mancjas un promontori, 
come se e vignis a mancja 

une cjase di tiei amis, 

o la to stesse cjase. 

La muart di cualsisei om mi sminuis, 
parce che jo o soi part de umanität. 
Si che duncje no sta domanda mai 
par cui che e sune la cjampane di muart: 
jê e sune par te. 

Cun Gjo. 


1. Voltade par furlan di Maria Minin Durat 

None 


di Ilva Simonit 


A ti none 

che ti ai urüt ben 

e no ti ai mai dismenteade. 
Lassäsi al e simpri 

masse adore 

ma i ricuarts 

a son li presints 

che a nadin 

a pèl de vite. 

Cumo o soi none 

e o conti al nevóts 

il nestri sta ben insieme 

la tö ridade 

il to bonodör di tabac 

la tó semplicitát 

par une bussade 

O cjarece. 

Ti dis, none, 

che no jeri nancje für de puarte 
par torná a cjase che za 

tu mi mancjavis. Furlan di Bagnarie 

Robis di Muimans 


di Giovanni Battista Vecchio 


Vignint di Udin, a pene passat il puint dal torent Elar, si cjate 
la antighe gleseute di Sant Donat. Li e je ancjemo vive la 
tradizion che ogni an, il di di Pasche, la famee dai Miculins, 
par rispietä un lassit, e ricompense cu la ufierte di vin, pan e 
ufs ducj chei (une volte dome i puars) che a vegnin a di il 
Rosari pai lór muarts. A disin che a butá jà chest legát la famee 
nomenade e sarés colpide di un grum di disgraciis e di 
calamitats, ma a chest no si pues crodi. La usance e je nassude 
par vie di un lezendari fat miraculös sucedüt centenars di agns 
indaur. A an simpri contät che intal teren, che al € stat plui 
tart gravät di chest lassit a laude dal Signör, un bo a passon si 
è di colp inzenoglät e cui cuars al à dissoterade une crepe. I 
presints, maraveäts di ce che al jere capität e soredut 
impressionäts dal müt di inzenogläsi dal nemäl, a an dit di bot 
che la crepe cjatade e podeve jessi dome ché di Sant Donát, 
stant che la stesse e jere stade puartade vie par dispresi dal 
lüc sacri li dongje, a lui dedicät. Lis robis contadis a son 
figuradis in dös bielis formelis in brong, disegnadis dal 
complanzüt artist e pitör Guido Tavagnacco di Muimans, che 
a adornin la puarte de gleseute e che a mertin di jessi viodudis. 

Pasca 


di Anellina Colussi 


La lüs 
ch’a poca four il scur. 


I oufs 
ch’a si vierzin. 


I flours 

ch’a fan scuierzi 

il bocul 

nassut tal bombas. 


Recuart 
dal ciant di Pasca 


“Cristo 
risusciti in tutti cuori!” 


Aria 
ch’a nasa di fuiassis 
ch’a crochin di fresc. 


E soradut 
un ninsoul blanc 
lassat da Crist resurit. 


Furlan di Ciasarsa 

Il nono Nan 


di Giovanni Urban 


Dopo una lungja dada di néf e fret il balcon di soreli jevät al 
mostrava i cuadris dai gatars luminós di soreli. Difür i passars 
a cjantavin e a metevin voia di jessi. I stai e miör inmo las 
anconas, cjermints semenäts dai nestris vons sui lücs das 
polsas o sul incrosäsi dai trois (par visánus di cjamina sui trois 
che a menin a Diu), a lusivin cul soreli che al cjapava fuarca. 
La puarta da Vierta a si era spalancada e la ombrena che a 
maglava il pais a comingava a scurtäsi. I cops ros e il blanc 
das anconas a metevin ligria e a spicavin parie cu la prima 
erba di mont, un vilút vert su la cjera umida, liberada dal 
mantil blanc da néf tal rices dai mürs, a evidenziavin i colórs 
da bandiera. I festons di nef che inmo a tignivin dür par 
martórs e dolinas a ti fasevin cola il voli, a parevin lücs gnüfs 
che in tant timp no tu vevis fat cás. Sól la mont di Cuar a 
mantigniva insomp un cjapiel blanc inmo crei, che al sameava 
il mantil di un altár sot la granda crös di fier su la piche. Gno 
nono al ere jessüt devant di, a erin 90 agns che al talpinava e 
nissun al 4 podút discjoilu in ché di. A miesdi a nol torna 

come ogni di e mé mari a cominçà simpri pui dispès a cjala il 
troi dal Pecol, ma nissun smontava jü. 
Il cjampanili al bateve salt e precis simpri una ora in pui e il 
nono a nol tornava. Il soreli a si era bonät di un biel piec, il 
grimál neri de gnot a veve cuviert il troi e il dudu sul cuc di 
Clamajór al comingava a cjanta, cuant che mé mati a si jevà 
in pits, chel pas lizér sul pedrát al jera dal nono, jé a lu 
cognosseva ben. Su la puarta i sbaté cuasi intor, il nono al 
cjalà ducj cence savé ce di e pui di ducj al fissà a lunc pra 
Checo. A erin timps di vuera e ai zovins ur rivava la cartulina 
dal distret di Sacil e piés inmo cui carabinirs o il plevan a 
rivava la muart. Par prin al vierze la bocja pra Checo: 
- Barbe Nan indulà seiso stát po? 
- O sei stát a saludá 1 gnei präts pa ultima volta. 
E pontant il det cuintri il sofit al zontà: 
- Sidr Plevan, che a i disi mo doman a Messa, a chel là su, 
se a si e dismenteät di mandami la cartulina. 

Furlan di Vasinis 

S. Anastasi Vescul 

S.ts Filip e Jacum Apuestui o 
S. Florian Martar 

S. Gotart Vescul 

S. Desideri Vescul 

S. Bede Predi 

S. Filip Neri Predi 

a 
Arbe Garbe 


I Arbe Garbe a nassin tal 1994 a Vilegnove dal 
Judri. Cun dut che la sene musical di chei agns e 
jere inlidrisade cu la tradizion angloamericane, il 
794 al è ancje Pan dai doi ultins discs di Mano 
Negra e Negresses Vertes: doi grups che a savevin 
frucá musichis e lenghis creant un misclig e 
messedant pe prime volte musichis popolárs di 
lúcs diferents dal mont cul punk rock. In Pool in 
chei agns il senari al jere une vore vivarós e il furlan 
al deventave, o miôr, al tornave a jessi 
(Academiute docet) une lenghe par esprimisi e 
crea, une lenghe che e podeve cjantà la realtat di 
ogni di e i siei cambiaments tra une societät rural 
che e stave murint e une societát globäl che e 
coreve il pericul di nassi bielza vecje. In chest 
panorame 1 Arbe Garbe a an savút cjapá la lór 
ocasion e si son metúts a fa musiche partint di ce 
che si sintivin dongje: dal Cjançonir di Dael ai Sex 
Pistols, de musiche roseane ai Clash, doprant dut 
ce che ur dave “good vibrations”. Al è cussi che a 
an scomencát e no an ancjemo finit. Tai agns la 
sene e je cambiade, il Friül e il public ancje e cun 
lör il grup che ore presint al è format di Marco 
“Paderna” Bianchini ae batarie, Flavio “il Bello” 
Zanuttini trombe e vós, Giacomo “Jack” 
Zanuttini tube, Roberto Fabrizio ghitare e vós, 
Federico Galvani armoniche e vós. Cun dut che 
no son solits a partecipà a premis e concórs, tal 
1998 a an vincüt il Premi Pool cul progjet bines- 

maudit Croz Selizzaz metüt adun cul poete Fabian Riz; 
tal 2004 cun Jubilaenm a an cjapat la Targhe Deganutti 
come miör disc furlan dal an; tal 2006 a son stäts tra 
i 11 finaliscj dal Liet International, la kermesse 
europeane plui impuartante par grups che a 
rapresentin lis lenghis minoritariis. Simpri tal 2006 cul 
video Puar Beppin, fat dai videomakers Lucia Salmaso, 
Daniele e Massimo Bocus, a son riväts prins ae 
Mostre dal Cine Furlan e a Anteprima Zone di Cinema 
jenfri il Trieste Film Festival. Cun su pes spalis cinc 
lavòts - Demo (1995); Jacue! (2000); Jubilaeum (2004); 
Live in Festintenda (2006); Bek (2008); The great prova 
(2010) - a son stäs programats avonde dispes tes 
radios nazionäls, in particolar su Radio Rai (Caterpillar, 
Battiti, Fuori giri, Demo) e a an vút ancje un par di 
aparizions televisivis su Rai Due (Folle rotolanti e Nu 
Roads) e Rai Tre (La Storia siamo noi); i lôr ultins discs 
a son in programazion su buine part des radios locals 
e indipendentis talianis. Tai agns a an zirat il marimont 
sunant dai palcs dai festival a lis favelas, dai Balcans a 
lis Andis. A an sunät cun cussi tante int che no ’nd € 
avonde larc par nomenäle dute. Un non par duc, 
Pultin de schirie: il ghitarist american Eugene 
Chadbourne che tal 2010 al a regjisträt cui Arbe 
Garbe un disc che al va dal folk al free jazz. Al e stat 
un pöc come sierä il cercli: il furlan e il sloven 
messedäts cu la musiche e la lenghe americane intun 
unic at creatif dula che la perifarie dal Imperi e rive 
finalmentri a confrontasi cul cur de tradizion dal rock. 

No soi sante 


No soi sante, mari, sul pet no puarti crös 

Ma o puarti la rie dai sgrifs de voie dal gno morös 
No soi sante, mari, il gjal al cjante il di 

E che il liet si sfredi, il so odor al è ancjemö chi 


Il gno puem le lat vie, lat vie cence crica 
Ma un'altre buinore cul soreli al tornara 
Il gno puem le lat vie, lat vie cence crica 
Ma ancje vué buinore la só lûs no jevarà 


No soi sante, mari il gno cur nol vol pati 
Ma al vůl bati il pas par strissinàmi vie di chi 
No soi sante, mari, tal grim gno sflandorös 
O plati chel misteri che mi a fate di une dös 


Il gno puem le lat vie, vie cence saluda 

Ma une altre buinore il so cjant si sintara 

Il gno puem al é lat vie e cuant che al tornara 
Al cjatara te, mari, di me al domandara 





89 ARBE GARBE - MAI 


Sbrume 


Joi, joi, joi, 

joi, joi, joi, jo... 

O soi une fale tal mür, soi une vene vierte, 

soi un agnul di un diu ch’al mür 

Soi un cjan rabiôs, un sunsür suiât, 

soi l'agagn di un cuarp gropolôs 

Soi vidul cence voi, soi faliscje te aghe, 

soi baraç ch’al intrighe sul troi 

Soi nuvice cence vere, soi une naine di vecje, 

che no scjalde e no sfrede le sere 

Dome sbrume che si pierdarà tal scâr 

Soi nuvice cence vere, soi une naine di vecje, 

che no scjalde le sere 

Soi l'argjel di une panzone, soi un predi che al porcone 
le talpe crevade di un cjan cuzo inte androne 

Joi soi aghe che si pant come bave di san Vit 

Soi corone sanganade soi il stralç sbrancjat de vit 
Soi le vós che ti mancje se il to sberli al mur! 

Soi le sbrume che sflandorarà chel scür 

Tra barbots 


di Romeo Patatti 


- Co... co... copati, O ai sa... sa... sa...vùt 
che a M... Mi... Milan, a an vi... vierzüt 
une... une scu... scu... scuele pai bar... bar... 
barbots, vi... vi...no vino di là ancje nó? 

- Pa... parcè, co... co... copati, no... no... 
ti... ti... someie che... che... i bar... barbotin 
a... a... avonde ben? 


Al torne Odisseu/ 
Odisseu al ven parät indaúr 


di Leonardo Zanier 


Une grande stanzie, furnide cuntune poltrone frau, une 
cjadree Zone, un grant armar cun tré antis, doi cuadtis dal 
stes autor, un al è forsi un barcon che al lasse lumá un templi 
gréc su lis culinis, la puarte vierte sul fonts, par dentri e par 
für, un ldc-mar ingrispät cuasi al jemple la stanzie, tal miec, 
intune barcje, un om al reme par fini, intant, chel viac. Nissun, 
par cumo, i da acet. Nissun par cumo lu ostacole. Chest nus 
mostre De Chirico e lu clame I/ ritorno di Ulisse. 

Trops Odisseus sarano e sono stats intal mont? Tai secui? E 
a satan ancjemo e simpri? Che ancje lór si spostin: Tiere! 
Tiere! Par torna, par scjampa, par vivi. E a dismontin de 
barcje, une rive e val ché altre, magari si son sbaliats, magari 
ju an imbroiats. E je dome une isule. Il continent al e lontan. 
Ancjemo nissun no ju ostacole. Ur ven dat acet, a ricevin aghe 
e pan. Di li si dispierdin. 

Ma intant che tu contemplis une barcje che e rive intune 
cualchi altre itache-stanzie, ator dal lac-mar a son stadis tiradis 
su barieris di acäl che a tegnin sù rêts gruessis di metal che 
no si rive a passalis. Sore, fil spinat. La stanzie e reste par daur, 

ancjemo furnide. Par altris di lör. Il puart si clame “Centri di 
acet”. Si passe direts dal már a une preson. 

E intant che tu contemplis o che tu leis, dopo di une ore, o di 
une di o di une setemane, e rive une seconde barcje e po dopo 
une tierce; ancje plenis di int, pe plui part zovine, ancje 
feminis e fruts; ma in cualchidune i navigants a son di mancul. 
Si son butäts tal már par rivá a rive in altró, o a son muarts di 
sêt e dopo, tal mar, ju ano butäts? 

E intant che tu contemplis, ve che e rive une barcje vueide. 
No propit vueide. Ma vueide di int si. Ancje se sul fonts a 
restin: scarpis, felpis, gjachetis pal aiar, butiliis, buracjis, ancje 
cualchi zuiatul. 

E duncje si contemple fintremai la vignude di un barcjon 
ribaltät. Il motor che al pendole ju. E si "nt viodin di altris, 
poiadis sul fondal, cun slambris te carene. Fats li, di cui? I pes 
si son bielza abituäts e i nadin ator e dentri, a jentrin e a jessin 
di trombis e oblós. 

Ma in cheste maniere il fondal si alce masse svelt. La a pescja 
al devente un probleme. Alore a tornin a puartâlis a rive, di la 





93 Mar 


des réts e cui elicotars, viers il centri de isule no ’nd e stradis, 
li lis intassin une sore di ché altre cun malcreance, molantlis 
ju dal alt par che si fracassin. 

Ce fa di dut chel ben di Diu? Nol è legnam ordenari, ma len 
di cedri e di pin di mär, lavorät intai cantirs di barcjis dal 
Magreb. No si cjate subit une rispueste. Ma dopo si sielc di 
doprälu par fa panei di sissulis pressadis, pellet par 
riscjaldament o a deventin breis dentri di cualchi fabriche di 
mobii. 

Se cheste pratiche no baste, o se e va masse planc par cui che 
al vúl proclamá vitorie solene sul odisseu, si passe a une di 
ches stradis curtis omerichis: i si bute parsore petroli e si 
impie dut. Di müt che, di chestis tassis di barcjis e di barcjons 
che no finissin plui o vin dome lis fotografiis intensis di 
Antonio Murgeri, che cun grande emozion al e lat a cirilis e 
lis a cjatadis cuant che a jerin ancjemo ali. Cumo a restin dome 
grancj grums di cinise, che l’aiar cence premure, ma cence 
mai fermäsi, i torne indaür al mär... 


Plui a Sud, tal desert, o salacor ancjemo tal már, ogni odisseu 
al cjate un stop, fermäts e paráts indaúr, cui che nol rive a 


puartäse für, al sara cuvierzút di savalon. 


! I) test al è stat voltat par furlan di Gloria Angeli 

Pierin e la tace 
di Fabiano Picco 


Pierin: - Mame, puedio lecá la tace? 
Mame: - No, Pierin, tire la aghe come ducj. 


Las contutas 
di For di Sora 


di Armando Clerici 


Tina Palota e il todesc 

Una di Tina Palota a ciaminava su la strada nassionäl cun un 
fas di fen di ciama dopla. A passa una machina todescia e al 
paron al tira zo al veri e a i dis: 

-COR-TINA! 

E Tina i rispuont: 

-Cor tu, can dal o... ch'a na tu ás al fas su pa la schena! 


Furlan di For di Sora 

Une, dös ... trente 


di Fabiano Picco 


- Picul! Anin, che lis vacjis no spietin! 

- Cumò, nono - i rispuindei jo. Tu puedis crodi, cun ché voie di 
zuia che o vevi. 

- Cjamine! 

A la seconde clamade, mi convignive cori, lu savevi benon. E 
cussi, jo e il nono o netavin la stale. Ben o mal al faseve dut lui, 
tu viodevis che se gjoldeve a fá ché vore. Ma intant mi spiegave 
e mi tignive li, parce che i lavórs di fadie aromai lui no ju faseve 
plui, e par spostá il fen e puartá la aghe tal laip 1 coventave une 
man. Cuissa trope che ches mans plenis di riis dal timp e duris 
come un clap int vevin algade! La stale a la fin e lusive di tant 
che e jere nete. Alore, si sentavin insiemi jo e lui, denant da lis 
vacjis, vacjis... si, insome: une parom, stant che int jerin dome 
dós. E cussi o passavin il dopomisdi: 

- Une, dós ... trente, nono! 

- Benon, piçul, benon! Parcè che - mi spiega - la vacje, cuant che 
e sta ben e da da lis trente a lis trentetré rumiadis. 

E vie dut il dopomisdi a conta, jo e lui. A ogni “Trente!” e 
“Benon!” al deve une pipade a ché pipe che e butave für masse 
fum e odör di tabac, par podé sei piade. 

No dismentein 


di Bepi Nider 


Va pal cil, di ca e di là zirant, 
un tocut di lune 
e, tes frascjis, 
al cjante un rusignül une serenade. 
O scolti cidin e o cjali, 
poiát sul barcon, 
lis stelis slusica tal scür 
már da la gnot 
e cul pinsir i mandi 
al tocut di lune 
une preiere: 
“Cuant che, doman, in viac, 
tu rivaräs tal mio país, 
cjarinimi, ti prei, 
la glesie, il cjampanili, la mé cjasute. 
Fermiti un momentut, dome un momentut, 
disore des sapulturis 
dal vieri cimitieri 
e busse un par un 
i tombái e lis crös 
e disjur ai Muarts, disjur, 
lune, ti prei, che no dismentein”. 


1. Poesie voltade par furlan dal dialet istrian par cure di Elio Varutti 

1 M 


S. Justin Martar 


S.ts Carli Lwanga e compagns Martars 
S. Quarin Vescul e Martar 


B. Bertrant di Aquilee Patriarcje 

S. Norbert Vescul 

S. Medard Vescul 

S. Efrem Diacun Ès 
B. Indri di Bolzan 

S. Barnabe Apuestul 


S. Antoni di Padue Frari 

S. Liseu Profete 

S. Proto Martar e 
S.te Justine Vergjine 

S. Ranir Remit 

S.te Marine Vergjine 


S. Etor Martar 

S. Luis Gonzaghe Gjesuit 

S. Nicét di Aquilee Vescul 

S. Josef Cafasso Predi € 
S. Zuan Batiste Martar 

S.te Eurosie di Jaca 


3 v 
"ENS 
GAI 
7 M 
8 M 
9 J 
10 V 
M $ 
13 L 
14 M 
15 M 
T] 
TE 
18 S 
20 L 
21 M 
2 M 
23 J 
24 V 
25 S 
27 D 
28 M 
29 M 
30 J 


S. Ciril di Alessandrie Vescul 

S. Ireneu Vescul 

S.ts Pieri e Pauli Apuestui 

S.ts Prins Martars de Glesie Romane 

Loris Vescovo al è nassút a Trivignan tal 1971, 
ma aromai a son une vore di agns che al è a stà a 
Trent. Ala tacát a suná ae metát dai agns Novante 
ispirát dai sunórs "straulinians" e il so prin 
conciert al è stat al Folk Club di Buri. 

Loris al è simpri stat une vore atif sei come solist 
che cun altris formazions (Leo Virgili e Simone 
Serafini; Straulino e Fedele; la orchestre 
multietniche di Trent Otchextraterrestre e la 
cjantante puliese Sara Giovinazzi) e al à partecipät 
a tantis manifestazions in Friúl, ator pe Italie e tal 
forest, (Folkest, Asti Musica, Caltabellotta Festival, 
Expressions Mediterraneenes-Perpignan). 

Tal 1998 al jes il so prin disc, Doi omps e une puarte. 
Si trate di un lavòr acustic dedicät al Friùl, ae sò 
storie e aes sòs contis, che al à vùt la partecipazion 
di Giovanni Maier, Silvio Orlandi, Federico Missio 
e Luca Brunetti. Une dimension plui orchesträl, 
invezit, si cjatile tal disc Stezzane Ulive jessüt tal 
2001 e sunät cul Cercis Cuartet. Come che al pant 
il titul chest lavör al è dedicät al teme de passion e 
in particolàr ae figure di Pier Pauli Pasolini. Tal 
2005 Vescovo al met adun, cu la cjantante Claudia 
Grimaz, il spetacul Pierpauli su la vite e la muart 
dal inteletuäl di Cjasarse. A cjapin part al spetacul 
la Grimaz, il percussionist Ermes Ghirardini e il 
pitör Alfredo Pecile. Al è invezit dal 2007 Verba 
Manent, CD alegát a Ma diliberimi dal Má, opare 
visionatie scrite a cuatri mans e cjantade a dós vôs 
cun Raffaele BB Lazzara, dedicade ae dimension 

orál de poesie. Tal 2008 Loris al tache il progjet 
Sgarfefurlans, une trasmision radiofoniche di Radio 
Onde Furlane cun intervistis ai emigräts furlans 
di it e di vue. Par chest progjet Loris al à intervistat 
furlans in Gnove Zelande, Australie, Cine, 
Thailandie, Santo Domingo, Slovachie, Ucraine, 
Romanie e Ongjarie e dat vôs a storiis 
interessantis, ineditis, coloradis, scletis, e ogni tant 
fintremai scomudis. Simpri in chel an al scrif e al 
presente il conciert-spetacul, cun protagoniste la 
poetesse sudafricane Natalia Molebatsi, Dagos- 
Furlans pal marimont: un mosaic di poesie, musiche, 
piture e une conte su la emigrazion furlane in 
Australie e su la discriminazion raziál che i 
furlans/talians a an scugnút frontá. E di chel an 
al e ancje il lavór cjantautorál plurilengál cun 
Straulino e Fedele. Tal 2009 Vescovo al vinc la 
Targhe Deganutti cul lavór jessüt in chel an, Canta 
Vilotis, disc-DVD di cjantis furlanis, ladinis e 
trentinis, cu la partecipazion di Antonella 
Ruggiero, Destrani Taraf, MarMar Cuisine e la 
Grimaz. Tal stes an al jes ancje Borderline, sunät 
cun Virgili, Serafini e Julia Kent. Chest album, che 
al a ricevüt buinis recensions de stampe taliane e 
che al è passat su cetantis radios nazionäls, al è stat 
finalist al Premio Tenco 2009 e al a vint la Targhe 
Deganutti. Infin, Loris al svante ancje la 
presentazion di Frial viac te storie (2004) e Uomini di 
terra (2008), doi documentaris su la storie dal Friül 
e la comparse in Buris-Libars di Scugni Vigni. 

Canecutters' 


o soi jo, platät pai spielis di chist puart 

o soi jo, che o cjali chiste tiare cence tuart 
se tu vens ca sù pas cretis tu sês muart 

se tu mi lassis impastanade tu sés un bastart 
look around, what you've found 


ei tu mate, cjonçecjanis cjoc di un cence pan 
muse nere, voi celescj, manarie uçade in man 
glot le lenghe dolce e il savór di sei talian 

cjane che si disfe in sucar e al furlan in australian 
look around, watch your wound 


al soreli tropical dal Queensland come altár 

e jo achi a cuingä cjanis o soi un organär 

les blestemis intonadis come al cjant di un gnüf messál 
al ricuart di jê mi tache tant che rusin su pal fiar 

look around, that's your sound 


le mé fie mi dis che me nevót si scuint 

cuant che jê lu mene ator pal miec de int 

che al inglés che si ’sabae lontan si sint 

cuant che al sloche al cjacara tant che a Tarcint 
look around feel your wound 


! Taiadörs di canis 





103 Loris VESCOVO - JUGN 


Comprä 


a planc al cale al soreli 
daür di un altri mont 

e al par che dut al coli 
dentri tun sium profont 


al gno prin 

no al comprát pe cjase gnove 
un di plui 

a ché etát e je propit grave 

al varés un pócs di agns 

al viarzares 1 toi vol, compagns 
al tabiarés i vuestris cjamps 

les sös scarpis come stamps 


e al secont 

un impac pal puest di vore 
un sium ma font 

un captic di salta sore 

je e sarès za mari ormai 

al so frut al mont spiegäi 
les tös mans inmo a vuarda 
le tó strade a cjareca 


e po insomp 

par un altri al ere un póc tart 
e al mio omp 

no si jere nancje acuart 

e saressin státs zimui 

a rimpinási su pai pôi 

che ti cjalin vecjo e plui 
gambia muse tai ninsúi 

Cjoc convint 


di Romeo Patatti 


Romeo, tornát a cjase cjoc neri, al stave lant su 
pes scjalis. In chel la femine e jes dal porton, lu 
scuadre di plante fur e i dis: 

- Di po, Meo, mi par che tu sés cjoc! 

E lui: 

- Tas, Nerine, a ti ti par, ma jo o soi sigur! 


Tiere 


di Nicola Malisani 


Jo o gjolt a nuli, 

tra lús e scür, 

il bonodór de tiere grasse, 

anime bagnade daspo il temporal. 


Jo o fas l'amór 

cu la anime grasse 

dal cocolär muribont 

che mi streng cui siei ramacs. 


Jo o soi iluminat 
des faliscjis di un pignarül 
inviulät par lis aganis de Basse. 


Lis flamis a brusin il timp 
che nus rosee il cur, 
passions smamidis, 
platadis inte scuretät 

di une gnot pierdude 
intal poc de mé insonie. 

Zagos 


di Mario Bolzicco 


Une volte, ai miei timps, la maiorance dai fruts a lavin a fa 1 
zagos. Forsit no jere la vite di cumö, no jerin ducj i divertiments, 
ducj i zücs e dutis lis ativitäts pai fruts di vue e alore ducj a fa i 
zagos, e se no lavin di bessói a jerin ben i predis che ju invoiavin 
a falu. Mi ricuardi inmo la ambizion che o vevin par lá a fa il 
zagut o il dumbli. A Palme al jere il zago - cu la gabane nere o 
rosse (une cotule leade cul elastic in vite e lungje fin tai pits) e 
la cuete (une specie di cjamesot blanc cui ricams tes maniis 
curtis e in vite) - e i dumblis, che a jerin di lusso: il capo, in 
custum florentin cui sbufs tes maniis e tal bragons curts, in vilút 
zal noiat e maron, cu lis borduris doradis, cul steme sul stomi, 
cu la manteline maron dorade, i cjalçons blancs e lunes, cul 
cjapiel a la cjagadore cu la plume; chei altris cuatri dumblis, 
invezit, cu la cjamese blancje e cui bragonuts curts, ancje lor a 
sbuf in vilüt ros a cuestis, cjalce blancje e la manteline rosse 
simpri in vilüt. I zagos a fasevin il lór compit - servi messe, 
gjespui, funzion, batisims, matrimonis e funerai par dute la 
setemane - invezit i dumblis a jerin sól pes messis grandis e pes 
funzions patticolárs, magari cuant che al vignive il Vescul. Mi 
ven iniment, in ché volte, sessante agns indaúr (no mi somee 
che a sedin passáts tancj agns) cuant che al jere arcipredi 
Bonsignór Merlino, un om di carität, al veve mangjät tré coloniis 
cul fa la carität ai puars, un om bon di cur e di anime, nol jere 
bon di di di no a di nissun: ducj si ricuardin che al à salvade 
Palme inte Seconde vuere mondiál de distruzion di bande dai 

todescs, che a vevin za preparadis lis minis par fále saltá cu la 
só fuartece; e nó zaguts si fasevin in cuatri par là a servi messe 
cuant che al jere lui. Ma lu fasevin par interés, magari O 
barufavin par la a messe prime, aes sis di buinore cuant che al 
jere lui, no aes siet cuant che a jerin i capelans. Lui, finide messe, 
nus deve simpri la buineman, le tirave für, di chei pöcs carantans 
de borse de limuesine e se no bastavin di ché sachete grande, 
cun pócs minúts, te gabane nere cui botons tos, che e jere dute 
smangjade e mendade. Puar om, nol veve nancje 1 bécs par 
comprási une, al veve dät dut ai puars! Nö cun chei cinc francs 
che o cjapavin, o levin vie di corse li di Rose Gardele, une 
butegute di dolçs e pomis, a cjoli un pugnut di carobulis o 
stracheganassis o dolçuts. Puarta la crós, i cjandelirs, il turibul o 
la navete cul incens al jere un onór, specie il turibul cul fúc di 
cjarbon e la navete, parce che si podeve stá a zuiä tal curtil intant 
che chei altris a jerin in glesie a messe o a funzion, tant, cuant 
che e jere ore di torná dentri al vignive ben Italico, il muini, a 
clama. Par altri al coventave sta simpri in vuaite par vie che al 
jere simpri pront cu la só baguline il prin capelan don Vittorio 
a meti in rie ducj e dut. Daur de glesie al jere un grant curtil e il 
ricreatori, e li o vin passat buine part de nestre zoventút, spietant 
magari di meti la gabane di zago! Mi ricuardi doi grancj 
sberlotons dáts a mi e a un altri zago, Mario di non come me, 
dal seminarist, dopo deventát predi don Bruno, parcè che o 
stevin barufant par puartá la crós, une di che al jere vignút il 
vescul a di Messe grande e in ché di nissun di nó doi le a 
puartade. Cumo si cjatin pöcs fruts a fa chel servizi, a an 
scugnüt adatasi ancje lis frutis, e nol è rar di viodi frututis a servi 
messe. I timps a son cambiáts e i zagos a son pocs. 

La sagra de San Pieri 


di Vincenzo Pittan 


L? ciampanis a scampanotavin a plen. Arturo Flun a i dava 
dentri par dimostrá duta la so bravura: al era sen che a la sagra 
manciava puos dis. La strada catramada e ancia la plassa 
blancia de San Pieri a vignivin scovadis dai stradins del Comun. 
Su par la riva de la Glesia, li’ fuois de li’ cassis a stavin fermis, 
cuasi che ancia lour a spetassin la fiesta ch’a era li par vigni. In 
che’ zornadis, duts a vuardavin al siel par paura del cambiamint 
del timp. In chel periodu de fin de Zui, a ven sempri four la 
mati de San Pieri, ch’a disevin trista e pronta a manda temporal 
e tampiesta. A la doman del 29 de Zui, nos che steani da ché 
bandis, dal bancon de la ciambra, podeani jodi li? barachis co 
Ii? sò tendis blancis ch’a cuiarzavin la marcansia: granitis, gelati, 
sucher filat, colàs e spumiglis. I fivuoi, rota la busigna, a erin 
pronts a sercià un puoc de dut. No manciavin li? giostris, il tiro 
a segnu e in Beorcia, la cucagna coi giai piciats cul ciaf par in 
zu. Adès, li” ciampanis a sunavi a din dopli par la Messa granda. 
La zent a vigniva ancia da four e a meteva li bicicletis in cualchi 

custodia intai curtif. Al era "na zornada de gran confusion. La 
musica de li’ giostris a sunava a plen, li? sclopetadis che vignivin 
dal tiro a segnu a fasevin saltá de paura al gno ciaval blanc ch'al 
era reduce de la guera. Al era tradizion che ai sunadours de la 
banda al vignissi dat da bevi una bira la de Moru. Un an, intant 
che bevevi, four dal curtif, vevi butät Pieri Menon a tindi ai 
strumints. Dei zonvins, vignüts da Viareid, straviandu al 
uardean dei strumints, vevin implenit de plumis de oca i 
trombons. 
Finit al ghiringhel, ades la banda a era pronta a torná a 
scuminsiä. Al maestru Santin Nonsul, al da al via e cuant ch’a 
itocia suná ai trombons, chisti a fan cileca e a restin muts. Al 
maestru, ros in musu, al da al via par una seconda vuolta. I 
sunadours dei trombons, ch’a no volevin rifä la bruta figura 
de prima, con dut al flat ch'a vevin in gola, a i dan una soflada 
cussì fuarta da manda dutis li’ plumis sparnissadis par duta la 
plassa, cun gran legria de duts i presents. La sera, la zent a 
spetava da godis al spetacul dei fuocs artificiài. Intant, un fil 
de vint al muoveva li’ nulis sivilis ch'a platavin un puoc li’ stelis. 
Cui gnes, un'ociada a la sagra, passandu da Moru a Secondo 
fin là sà de la Giovanna Gambina (mé santula), a se finiva la 
fiesta spetada dut al an. Ancia se cualchi gota de ploia a 
scuminsiava a vigni zu, in cour nuostri a se ringrassiava San 
Pieri, uoi ch'a era la so fiesta, par aver tignut buna so mari. 
Furlan di Cordenons 

Il nono 


di Renza Pagani 


Tu sês fer inte cjadree, 
no si movin lis tós mans, 
lis peraulis no ti vegnin 
patit il to doman. 


Jo ti cjali e ven plui dongje, 
i tiei voi colör di cil, 

a mi clamin mi fevelin 

par fa capi il to pinsir. 


Tu tu spietis cun pazience 
la cjarece che ti doi 

e l’afiet che tu mi mostris 
tu mal disis cui tiei voi. 

O volin fai onör a Giovanni Urban, soci de Societat Filologiche Furlane 
e par tang agns colaboradór dal “Strolic furlan”, che ai 7 di Avost dal 
2010 al à riceviit il preseôs Premi “Merit Furlan”. Par chest o ripuartin 


culi la poesie-motivazion dal premi scrite di pre Meni Zanier. 


A Giovanni Urban 
di Glemone 


di Domenico Zanier 


Dopo une vite dade 

almodon e a la ferade 

al a tirat su un bearc 

di creazions in marilenghe e piture 
e soredut un Cil 

di Madonis e Sants 

di Orient bizatin 

e di gracie nostrane, 

cuntun Spirt ch’al lüs. 

Mi plasarès 


di Paride Radivo 


Mi plasares tant 

jessi la sere cun te 

sentäsi su ché spaltade e stringiti la man 
e plan plan svicinami e bussati; 


Mi plasares tant 

inviami par chel troi cun te 

cumá cualchi rose strane e fa un mac 
e plan plan svicinámi e bussäti; 


Mi plasares tant 

distirami su la bancje cun te 

e dongje il spolert sinti ce ch'al conte il füc 
e plan plan svicinami e bussati; 


Mi plasares tant 

cjala las steles cun te 

e cuant che une a cole, no volé nuie 
parce che tu a tu sés za mé 

e plan plan svicinami e bussati; 


Mi plasares tant 

diventa vecjo cun te 

e inta cort conta las stories ai nevouts 

e plan plan svicinàmi e bussàti. Furlan di Paulár 

Nina nana 


di Eva Luka, poetessa slovaca 


Duar, frutin me, nassut da li” montagnis, 

e che il vint ch’al nissula a no ti sporci i stuns. 
Ta la capa dal me cuarp 

ti sos crissüt, "na inspietada 

doia a era uli dongia 

la tó bufula rosa, a la tó 

ciasa. Ti mi ás partät 1 ciants da Parba 

e da Paga, tal cuarp flurit 

ti slusignavis cuma la tala. Cu "na viesta blancia 
i mi cularzevi, contenta 

i mi sintavi ta li? bibliotechis al scur, 

i scoltavi il to bati drenti di me, i vui dispiardüs 
in flabis lontanis, ogni peraula 

una promessa. 


I vin bivüt insiemit tai flums di Avril. 
I deduts, li’ peraulutis, la bociuta, 

i ciaviei, l'oru da la matina di Nadal: 
i recuars, ch’a balin ta la flama. 


Duar, frutin me, 
sipilit sot l? montagnis. 


1. Poesia voltada tal furlan di Bagnarola da Giacomo Vit 

1 V Ste Ester di Babilonie Regjine Chr Sacri di Jesà e 
2 S S. Oton Vescul Cár Imaculát di Marie 


S. Liodór di Aquilee Vescul 

S. Antoni Zacarie Predi 

S.te Marie Goretti Vergjine 

S. Claudio Vescul 0 
S. Adrian III Pape D 
S.te Veroniche Muinie e) 


v œ A o Dm + 
OB EU 


il IL S. Benedet di Norce Abàt Patron de Europe 

12 M Sts Ermacure e Fortunát Martars Patrons dal Friûl Vignesie Julie 
13 M Dedicazione de Basiliche di Aquilee 

14 J S. Camil di Lellis Predi 

15 V S. Buineventure Vescul ©. 
16 S La Madone dal Carmél e 


18 E S. Fidri Vescul 

19 M Ste Rine Muinie 

20 M S.ElieProfete 

al) S. Lauring di Brindisi Frari 

22 V S.te Marie Madalene Dissepule 

22 S S.te Brigjide di Svezie Muinie Patrone de Europe 


25 IL S. Jacum Apuestul 
26 M  5S.ts Ane e Joachin Gjenitôrs de Madone 

27 M S. Pantaleon Martar 

28 J S.ts Cels e Nazár Martars 

29 V Site Marte di Betanie Dissepule 0 
30 S S. Pieri di Ravene Vescul © 

Dek Ill Ceesa, batiät Andrea, al e nassüt tal 
1985 a Tumiec e al è cressút a Dilignidis, un picul 
pais di mont in Cjargne. Ae fin dai agns 790, 
cuant che al jere in seconde superiór, al a 
cognossüt i siei amis e coparis di simpri Doro 
Gjat, Dee-] Deo e G.I.Joe, che za in ché volte a 
vevin il lör grup e che dopo, ducj e cuatri 
insiemi, a metaran sà i Carnicats. E je in gracie 
lor che Dek al scuvierc di jessi puartát pal hp hop 
e che al tache a scrivi par furlan, dopo che par 
agns a vevin zirát insiemi e scoltät la stesse 
musiche. Dek dopo al cumbine di cognossi 
Fulvio Redd-Kaa che lu stice a scrivi cualchi altre 
cjançon e a pattecipa al Prezzi Frinl, il concors di 
musiche gnove in lenghe furlane che Radio 
Onde Furlane e met in pits ogni an a Udin. La 
vitorie di chest concors i permet di produsi, 
dutun cun Redd-Kaa e cui siei coparis, il so prin 
disc Rap Par Cjargnel. Simpri in chel an, tal 2006, 
al ving cui Carnicats il concors CarniaCanta 
organizät de Coopca, cu la cjançon Tra Mons E 
Cul, che e viót ancje la partecipazion di Aldo 
Rossi. Di li inca Dek al e stat protagonist, simpri 
cui Carnicats, di un grum di Zve e concierts sel 
in Friül (dal Festintenda, al Sunsplash, a Friuli Doc, 
a la Barcolana 2008 a Triest), che in Venit (al King 
Of The Block, al C.S.A. Rivolta e a Forte 
Marghera cun Caparezza) e intal Otubar dal 
2008 al e stat a suna fintremai in Svezie al festival 





119 DEK ILL CEESA - LUI 


european pe musiche in lenghe minoritarie, ven 
a stài al Liet Lavlut Festival a Lulea. Intant, sot de 
direzion de etichete indipendente urban 
ReddArmy, metude in pits cun Mole e Volo dai 
Atlantide4Et, i Madrac, i Maci’s Mobile di Belun 
ei storics DLH Posse, al jes il prin lavör dai 
Carnicats: Carnicats. Il disc, distribuit in dute la 
Regjon cun I/ Friuli e po ancje in Italie cu la 
Halidon, al à puartät i “Gjats de Cjargne" a sung 
ator par dut il Friül e für. Subit dopo al ven für 
ancje il prin videoclip che al jentre a colp in 
rotazion su AllMusic. I Carnicats, che come i 
gjats a son “bestiis” di une bande mugnestris e 
afetuosis, ma tal stes timp ancje buinis di sgrifä 
cul lòt rap, si caraterizin pes sonoritàts origjinals 
che a messedin Phip-bap cui gjenars black plui 
dongje come il soul, il reggae e il funk. Tes lòt 
cjancons i Carnicats a contin la vite di ogni di, a 
"nt marchin lis sfumaduris e i clärs e scúts; a 
sielzin di no puarta sul palc i c/iché carateristics 
dal Zip hop, ma ben la vite “ordenarie”, lis storiis 
dula che la plui part de int si ricognös, cjapant 
dentri sei lis robis bielis che chés brutis. 
L’element di fuarce di chest grup, perö, che ju 
fas jessi tant preseäts massime tra lis band zovinis 
talianis, e je la lór capacität di comunicazion dal 
vif: plens di vite e une vore espressifs, i Carnicats 
a son bogns di cjapäti dentri e di diverti un 
public sverzelät e in continue espansion. 

Cavalot e Cisa 


Di cuant ch’i soi nassüt 
i ai il cavalot sbassat 

me nona è spaventada 
pal bon non dal parintât 


me mari à ben provât 

a fâmi resonâ 

ma nonostante ducj chescj agns 
no à incjimò rivât 


l'unica roba 

che i miei a àn legalizât 

è la puça di vinaça 

cuant ch'a nasin il gno flat 


e chê unica volta 

ch’i mi soi vistit normal 
ducj a mi àn domandât 
cemüt ch'i mi eri malât 


il prin intal país 

a metisi 1 bregons cussi 

al veva di jessi cualchidun 
ma parce propit gno fi 





s'a è vera ch’al è scrit 

ch'i vin di jessi duc) compagns 
metinsi ducj il panzit 

come i fruts di cuatri agns 


ducj a mi cognossin 

cu la chila simpri abàs 
encje as superiörs 

a mi clamavin brigonas 


cu la maia slavrada 

e i bregons come un zagagna 
joi ce zoventüt brusada, 

no brusada a è to agna 


RIT: 

Cun chel cavalot e cisa 
di po fantat 

tira sà chel cavalot 


Cun chel cavalot e cisa 
se no i cjapi la manaria 
e ti pesti dut sul çoc 

Cun chel cavalot e cisa 
a ditilu dal dut 
cun chel cjáf 1 tu ses brut 


Cun chel cavalot e cisa 
lassa che i disi a to pari 
ch’a ti tosi come un toc 


Bel plan ?l è sucedút 
parce che jo l'ai vulút 
che la cisa mi è cressuda 
a un livel mai jodút 


me mari no si rassegna, 
gno pari ce pretesa 

an ducj la fuarfia in man 
vulin tosámi la cisa 


cjala chei cjavei, 

ti rivin fin sui voi 
una sera 1 vegni 
intant ch'i tu duarmis 
e ti ju tai 





na vatu cun chel cjáf, 

no eisa ora di taia 

tros a "nd eisa come te 
ch'a van ator cussi parás?? 


jöt ali ce sterp, 

vutu fámi restä sec? 

1 ti ai jodüt e in prin, 

i ai pensât ch’al fos un schers 


me nona duta grisa, 
mi cjala e po mi visa 
jo no ti doi un franc 
s'i no tu tais ché cisal! 


pa strada chés vecjutas son 
dutas un compliment 
parfin a mi domandin si fasi 
la permanent 


mi à encje capitát, 

ch'a mi vetin domandát 
ma chei li sono ducj tiei, 
no un pus ju ai compräs 
RIT X2 

Oz Dream 


In aeropuart, 

in viaç come simpri 

un puest ch’al va e un atri 
ch’a mi ven in scuintri 


cumo stoi lant 

plui lontan che mai 

na che me mari è nassuda 
e la me lenga no la tabain 


valis in man, 

financós cui cjans 

la tiera si slontana 
linclinazion dal aereoplan 


cumö i ai timp 

pat restä sentät 
zenoi stres 

cuintra il sedil devant 





chi la lüs a samea 
di un atri colör 

la roba che i mangji 
a dut un atri savör 


encje il soreli 

al zira al contrari 

mi sinti ribaltät 

i provi a disilu a gno fradi 


lui si zira ma no mi scolta 
7l è come se plan plan 
al stes cjapant un’atra forma 


sin tal desert 
1 ai peraulas cussi secjas 
ch’a no jessin dal gno cuel 

RIT 

i ai tal cjäf 

un puest duna ch’i soi stat 
ma no sai s’a € veretat 

o si mi lu soi sumiät - sumiat 
OZ DREAM 


i ai tal cjäf 

un puest duna ch’i soi stat 
ma no sai s’a € veretat 

o s'i mi lu soi sumiát - 

a e veretát 

OZ DREAM 


Dut un colp il cerneli 

ch'a mi suda 

la tiera a scota 

l'arbul dongja di me al brusa 


tot di un füc al é cualchidun 
ch'al suna 

notas dutas insiema 

ch'a cjantin al tont di luna 


il savalon, il colór das mons, 
chi "1 è dut ros come s’al fos 
simpti il tramont 

1 soi tal gnot 

ma no soi bessól 

tal desert a "nd è una las 

par ognun di lór 


un voli si vierc, 

chel atri a i cor daür 
bel plan a si usin 

a duta chesta lüs 


mi soi sveät, cjimo pal aria 
italia - australia, 
tredis oras son passadas 


me mati ch'a mi cjala 
jo ch'i cjali la glaça 


ch'a € tacada su par las svualas 


in viac, come simpri soi rivät 
cumo i ai capit, a e veretát 


RIT 

Sport e droghe 


di Romeo Patatti 


Ivan Basso, chel grant coridör che al à vingüt 
il Zir di Italie di chest an, un póc di timp fa 
al jere stat scualificat par doping, Ben, in ché 
volte lu vin viodút pe television dut seriós e 
avilit che al diseve: - lo non ho mai preso 
porcherie. È tutto un complotto contro di me -. Però, 
dopo, la television e à intervistât ancje sô 
mari; e chê, plui sclete, e à dit: - Jo no sai di 
gno fi... però al jere un periodi che tal ort mi 
vignivin di chei cadumars di cuatri chilos... 
pomodoros di vot chilos... I ai semenade la 
salate. Ben, intune setemane mi è vignude sà 
un metri e vincj! Alore i ai dit a gno fi: - Ivan, 
no sta lâ plui a fâmi la pipi tal ort! 


La siore Vienda Di Benedetto, dal Cors di lenghe e culture furlane 
inmaneät a Carvignan de Societàt Filologjiche Furlane, nus parferis 
“Mandi”, memoreant l'autòr, Onorio Bolzon di Feletis di Sante Marie, 
psicolic, insegnant, Furlan, che nus a lassáts l'an passat. 


Mandi 


dal diari di Onorio Bolzon 


Mandi: ... che Diu al sedi e al resti simpri cun te e cun ducj nö 
Mandi: un salut, une cjarece, une supliche 

Mandi: un avot di cur 

Mandi: un pinsir passionat 

Mandi: une preiere al cil 

Mandi: al paisan, al forest, ai migrants che a van lontan, a lis 
feminis cence fis 

Mandi: une cjarece al pais dula che tu sés nassüt 

Mandi: un cjant a la nature: “mandi plovisine, torne prest a 
rinfrescjánus...” 

Mandi: ai amis di zoventút 

Mandi: il salüt cuotidian di ognidun di nó, a chel che al lavore 
cul cjäf o cui brags 

Mandi: un pinsir afetuds, che si compagne a une cjarece, al 
prin amor 

Mandi: a chei che a än il cür plen di marum, ai söi e ai 
bandonäts, a chel che al è content par jessi tornát 

Mandi: ai fruts che no an mame ni pai 

Mandi: intal cjatasi di front a une tace di vin, a zuia di cjartis, 
di balis, di more 

Mandi: un augur passionät pe salut fisiche e pe serenitat dal spirt 
Mandi: un cjant a la vite, al passat, a la pas ricjatade 

Mandi: la peraule plui semplice di ducj nö, che o stin a spieta 
une felicitat pierdude 

Mandi: mandi, o sin Furlans; pe nestre lenghe o vin di bati 
mans e pits 

Mandi: un arüt cjant di sperance, dal cür, dal nestri Friül 
Mandi: e je la bussade ultime al cjär che al sta par parti 
Mandi: al è il salut di cumiát di chel che al partis par simpri, 
par un leam che nol a di fini 

Mandi: e je la peraule che ti compagne e ti pon intune 
dimension e intal eco dal infinit. 

Mandi (mane Din): ... che Diu al sedi e al resti simpri cun te e 
cun ducj nó 

Udin, 
Place Sant Jacum 


di Luigi Bevilacgna 


Vue Udin si e sveade 

e intor al è inmo scür; 
la sù un balcon in sfese 
al lus sul vecjo mur. 


Il di, ducj al salude, 

al gurle il prin colomp; 
ce vueite vue la place 
cul cil colór dal plomp. 


Lis pieris stan in scolte, 
ducj salte fúr de tane; 
il muini di Sant Jacum 
al sune la cjampane. 





L’an dopo 
di Lucia Osso 


O ai passat l'Invier tra lis vot otis in fabriche e la sabide e domenie 
che e sbrissave vie come il fum da la nape! No viodevi la ore che 
al tornàs l'Istát, par lâ in feriis; ancje parce che o vevi vualmade la 
bagnine de pissine. Mi sarés plasút fa amicizie cun jé, che e jere 
une grande biele zovine. La schene, cui fancs, e jere vuaride e al 
miedi i contai che mi dulive un zenoli e che la matine o stentavi a 
pleälu. Il miedi mi a prescrit di lá a fa gjinastiche inte pissine di 
aghe termal. Joi! Ce gjonde! Content come une pasche, a la fin di 
Avost, preparät par ben, cul gno biel piruchin, o soi partit par lis 
termis di Darte. Mi soi presentät in pissine e la bagnine mi fase 
meti sul piruchin une scufe, par che no ledin i cjavei inte aghe: al 
jere obligatori. Dut al leve ben... la bagnine zentil nus faseve fá 
gjinastiche... Jo, cjalantle, o levi in brut di verzis! O cirivi di taca 
boton cun jê. Ma... nuie di fa. Nus tratave cun serietät e 
professionalitát, tant che a mi mi plaseve simpri di plui. Mi jeri 
inemorát. Nus clamave ducj par non, e cuant che o sintivi a clamá 
“Baldo” cun ché biele vôs... o levi su lis stelis e il gno cur al bateve 
dome par jê! Tant al è ver che une dì... par tante ligrie o fasei un 
tuf te pissine... malandret! E mi scjamparin dal cjäf scufe e 
piruchin! Puar me! Cu la coce blancje come un uf, di corse o soi 
scjampat a platämi tal camarin de pissine. O sintivi a urla, parce 
che la int che e jere in pissine, viodint a flör de aghe il piruchin cu 
la scufe, e crodeve che al fòs un om inneát e e scjampave spauride! 
Joi! Ce vuai che o vevi cumbinät! Po dopo, la bagnine e je vignude 
a cirimi e mi a tornät il piruchin e mi a ancje cjolt vie. Jo, dut 
vergognös, no mi soi plui fat viodi inte pissine, aromai rassegnát 
di vé pierdút la amicizie di ché biele zovine. 

I magréts' 


di Mario Martinis 


I magréts, che si cjatin soredut te Alte planure furlane, a an 
vüt origjine dai impuartants fenomens glaciäi che a an 
interessät ancje lis nestris Alps e Prealps tal ultin milion di 
agns. Lis corints che a corevin ju viers la planure a puartavin 
grandis cuantitäts di sediments di cret, che si distacavin des 
cuestis des valadis alpinis e si disponevin in forme di svintule, 
tant che grancj conis (conis di deiezion) ai pits des monts, 
dulà che i flums e i torents a pierdevin cuasi dute la lór 
fuarce. Cussi, tra lis monts e la basse planure si à format une 
sorte di materäs di diluvion, une vore permeabil, costituit di 
tocs di cret che, cu la erosion de aghe, si son trasformáts in 
claps, glerie e gravis. Parsore di chest strát grues calcari 
dolomitic si è depositát, cul timp, un altri strat di sediments 
di tiere (Eutric Ferralic Cambisol), formant cussi grandis 
pradariis magris (magréts). Magrét al vol di propit “prat 
magri”, par vie che al è fat di jerbis spontaniis e di sterps che 
ur covente pocje aghe e duncje a puedin vivi tai terens secs 
e permeabii. Plui a sud, su la linie des risultivis, dula che lis 
gravis a lassin il puest al savalon e a la arzile, lis aghis che a 
corin sot tiere a tornin su, tra lis tantis bocjis e fontanis de 
vegjetazion sverdeade, e a formin une rét di roiis e riui che 

si butin tai flums de planure e, parie cun lör, te lagune 
furlane. Il paisag dai magréts al e larc, sut e, a prin viodi, 
bandonät, pustot e malinconic te só uniformität e te só 
semplificazion morfologjiche. Al è un spazi une vore grant, 
al semee infinit tes prospetivis plui lontanis, fer e magri sot 
dal cil e dai nui traspuartáts dal aiar, che al bat ancje i ramags 
dai vencjärs, lis gramis, lis jerbis salvadiis, i tancj flórs pigui 
e i sterps di chestis tieris sutis. Tal cil cence fin dai magréts 
a svolin, in cerclis larcs e precis, i rapacs, e a pontin lis bestiis 
piculis ma sveltis, i sarpints scaltris e chei altris uciei che a 
vivin ta chestis tieris che a semein bandonadis. I magrét al € 
un puest avual che al clame revocs e cidinôr, al involuce di 
solitudin cui che lu travierse o lu contemple, che al permet 
al om di confrontasi cul infinit propit pe so grandece cidine. 
Ma Pom al a interagjit ancje cun chest ambient grant e 
origjinál: di secui al mene chi i siei trops a passon, al cjape 
su il fen par lis sds bestiis, al cir claps par fa su lis cjasis, al 
met parfin lis vits. I magréts a son i ultins paisacs de Italie 
dal nord che a semein a lis stepis de Europe dal est, sui flums 
plui impuartants, ancje se in misure plui basse par vie che la 
tiere e ven rote e lavorade in mut continui e incontrolat dai 
agricultörs, che a continuin a distruzi chescj antics tesaurs di 
diviersität biologjiche vegjetal e zoologjiche, par meti al lôr 
puest la ordenarie coltivazion estensive di blave, une culture, 
tra Paltri, che e a bisugne di trataments chimics pericolös che 
a comprometin la integritat dal ambient. 


! Il test al è stat voltát par furlan par cure de Redazion 

Dj tubet, batiät Mauro e nassút tal 1982, al è un 
rapper farlan di Nimis che dal 1998 inca si e fat 
preseä simpri plui cun progjets che a van dal rap 
Dlh Posse, al dub (R.esistence In Dub), al reggae, 
passant pal swing (Suingando) e pal jazz (Afro 
blue cun Barbara Errico). La só predisposizion 
pe sperimentazion e pe improvisazion (freestyle), 
massime par furlan, a fasin di chest zovin un 
artist versatil e unic tal so gjenar. 

Di conseguence Tubet al svante une sdrume di 
esibizions dal vif che lu an puartät a vé part in 
festival come Udinejazz, Sunsplash, Barcolana, 
Gusto dopa al sole, Green age festival e in tancj altris 
festival reggae dula che si e esibit cun Mellow 
Mood e Makako Jump. Fin cumo al à publicat 
un grum di lavórs, sei di bessöl (pal plui produsüts 
di tré etichetis furlanis, o ben Redd Army, Alambic 
Conspiracy e Musichefurlanefuarte) sei in 
colaborazion, e al à vincut tantis garis 
underground di freestyle regjonals e la semifinal Friül 
Vignesie Julie di freestyle Tecniche Perfette 2008 - 
Artista del giorno sul portal di Kataweb. Cun 
Cronache al a vincút tal 2003 in colaborazion cu 
la Dih Posse la Targhe Deganntti come miór disc 
dal an e po dopo, tal 2007, cui R.esistence In 
Dub al e rivat prin al Premi Pool cun Avampuest 
dub e al a ricevút il Premi Special te edizion 
"Musiche 2008”. 

Infin l'Istát stat al à cjapät il Premi dal Public a 

Suns 2010. Dongje de musiche Tubet al a ancje altris 
impegns impuartants sei tal studi (al e, di fat, daúr a 
cjapa la tierce lauree in Siencis de Formazion, dopo di 
ches in Psicologjie socio-cultural e ché in Siencis de 
Educazion), sei tal insegnament intes scuelis, che tal fa 
laboratoris creatifs par adolessents ancje in marilenghe. 
Tra chescj ultins o ricuardin i laboratoris di 
freestyle] break-dance (2005), chei di rap par furlan tes 
scuelis primariis e secondariis (2007/2008) e i cors di 
perfezionament par insegnants LENGHE FURLANE 
IN MUSICHE - Rap, contis e gants atudi: imprescj didatics tes 
mans dai insegnants fats in diviers istitúts de Regjon e te 
Universität di Udin (2008/2009). A conferme de só 
poliedricitát, Dj tubet al svante ancje esperiencis di teatri 
une vore interessantis come Fas für l'an, spetacul su la 
lenghe e leterature furlane, promovüt in 15 scuelis 
mediis e superiörs de Regjon cun A. Zani, C. Moretti, 
A. Kersevan, A. Veliscig e G. Veliscig (2009/2010) e 
Mari Agbe dulà che al cjape part al spetacul par furlan 
scrivint detulis e poesiis pe opare di scree al teatri 
Giovanni da Udine (2010). Infin al e daür a puartä ator 
un gnüf spetacul di teatri talian-furlan cun Stefano 
Rizzardi che si clame Corridori e che al fevele di storiis 
di Afriche e garis in biciclete. Tantis ancje lis presincis 
pe radio e pe television sei su emitents locáls che 
nazionáls (Radio Rai 1 e 2, Rai 2) e forestis 
(Telecapodistria); stes discors pes recensions, dulà che 
o ticuardin a nivel nazional: Vogue Italia, Groove Magazine, 
Rumore, Rock sound, Rasta Snob e Musica di Repubblica. 

Identität furlane 


Rit. 

Dopri la mé lenghe la identität 

dome la lenghe mi da identitát 

speri che il furlan al sedi plui tabaiät 

la lenghe che me pari e mé mati cun amor mi an insegnát 


Cuant che inmo in pits no jeri in grät di stä 

il gno cerviel in gjonde al sintive a businá 

une dolce musiche e tentave di incjocá 

ma tal gno vocabolari a jerin dome mame e papa 
ce ástu imparät tal asil cualchidun mi domandarä 
rispuindevi il talian pe prime volte lu ai sintút ca 

al jere di mode vergognäsi e platá 

il furlan sapulit subit dal talian par impara 

a sedi come chei altris ducj fradis a zuiä 

dopo di suoris sioris vegnin mestris a criticá 

a me mi in ché frase chi a son di gambia 

ma te mé lenghe a son cussi ce storiis sono ches ca 
vevi alc di valor ch’al tocjave pati par conserva 

o dis ai miei amis fin che o sin vifs no vin di mola 
tes viis e tes litaniis e tes risis' nus à di restá 

la lenghe sclete di ché ete prime di impara a cjacara 


1. Blestemis. 

Rit. 

Dopri la mé lenghe la identitat 

dome la lenghe mi da identitàt 

speri che il furlan al sedi plui tabaiät 

la lenghe che me pari e mé mari cun amor mi an insegnát 


la memorie de mè storie je robe serie e si sa 
specie se a altris personis ur samearà 

un popul ch’a nol cröt tal miracul nol jevarà 

une nazion cence la sò lenghe no nassara 

o ai une metriche pratiche par amplificà 

il stres di un opres a cui il paron al comandara 

o resti de bande dal popul cence scrupul sara 

un pugn sieràt de coerence a fami capi dulà che o ai di lá 
coions i nestris vons sot dai colons a lavorä 
dopodut il taramot d’un bot ju sdramassarà 

ce tant patit e lavorát par vé costruît ca 

ma cumo incrosin i brags e comencin a pensa 

la television e Pinformazion e je dí piconá 
mancul preä plui sberlä e je ore di tacäsi a incazá 
no je la coiné o la cee che nus po juda 

ma vosä furlan pe rivoluzion che e vignarä 


Rit. 

Dopri la mé lenghe la identitat 

dome la lenghe mi da identitàt 

speri che il furlan al sedi plui tabaiät 

la lenghe che me pari e mé mari cun amor mi an insegnät 

R.esistence ın dub - 
Fieste 


Svoli vie di cjase mi baline un sospiet 

La tiere il me jet o ’nd ai lis stelis come tet 

Il puest no si lu sa fin che no si lu cjate 

Nö no volin däi ai carabinirs une mape 

Fieste ilegál come la jerbe che si fume 

Tal miec de nature sot la pocje lûs de lune 

Musiche e silenzi tal casin di ogni invidät 

Cuant chal finis il toc e reste dome felicitát 

E se gjolt di plui dome chel che si lasse là 

Cjanta par no sedi dismenteát e par pore di dismenteá. 


Puartimi dula che musiche e amôr si fondin 

Puartimi dulà che lis emozions tal cur si confondin 
Puartimi dula che il bal no si ferme cu la gnot 

Puartimi dula ch’o pues sintimi libar come cuant ch’o soi crot 


Ciribiriban doman je fieste 
Ciribiriban no si lavore 
Ciribiriban si passe Pore 
Ciribiriban a fa l'amór 

E pur in ogni fieste al è cualchidun ch’al sta mal 
Al è scotat di je come i fiers dal fogolar 

Volé ben al vül di lassa la pore 

L’amör nol a paron e ogni di ven buinore 

Une masse devant di cjase bale come il mar 

A an la bire il canon in man ch’al è dut un bazar 
Il svol di un falcug nol cognós preson 

E la só bielece e fas di cil ae mé vision 

Intant che une cjarece cir une sintile di un contat 
La musiche e amplifiche il gno sium di libertát 


Puartimi dula che musiche e amor si fondin 

Puartimi dulà che lis emozions tal cur si confondin 
Puartimi dulä che il bal no si ferme cu la gnot 

Puartimi dula ch’o pues sintimi libar come cuant ch’o soi crot 


Ciribiriban doman je fieste 
Ciribiriban no si lavore 
Ciribiriban si passe Pore 
Ciribiriban a fa l'amór 

Il ministri 
Tremonti 


di Romeo Patatti 


Il més di Avost o ai vùt l'onór di cognossi a 
Tumiec il Ministri des Financis, Tremonti, che 
al jere diret in feriis tal Belumat. Dopo véi dät 
la man, i ai dit: 

- Complimenti, Ministro, Lei è finito nella Geografia! 
E lui seriós mi a fat: 

- Si dice, casomai, nella storia. 

- No, no - o ribat jo - Lui al è finit te Gjeografie, 
parce che o ai let sul ultin atlant che L Talia è 
bagnata da tre mari e prosciugata da Tremonti! 


Puemos di un viac 


di Novella Del Fabbro 


Al ero un piec che si cjatavin femenos di ogni etát e di ducj ju 
cjanài de Cjargno par contäsi lu vivi di un viac, ma lu discori al 
colavo simpri sui nuestris prins amuors! Ines da Paulár cui sio 
otantedoi agns a si impensavo ben di chel “pue” che a i vevo fat 
bati lu cór lu prin viag, ma só mati no volevo savianti. Uno not di 
Invier, dutan dós es veglavo la vacjo che a vevo da fà, a i vevo 
imprometüt parfin lu vigjel che al vevo da nassi, che nudrit e varés 
cjapat un biel franc, e i sarés stat sio s’e ves lassát chel pue... Ines 
sancerio a i rispuinde che l’amör par lio nol ero brót di fasoi ma 
alc di pi serio! Solidea, bielo como lu sariali encje cui sio sessantesis 
agns a i ero lado propi ben! Cun atos pulgetos da Paular (al ero lu 
1963) par Carneval es van a bala tal Cral di Ravinas, un paisut di 
alto mont che al domino ju dut lu cjanal di Incjaroi. E cjato so 
santol che a i dis: - Tu sés picjade tune buine gjachete! - Si, si che 
avevo cjatat un bon partit! Toni Tarts, siór e paron de sieo! Melia 
dai lops, tumiecino, passado da uno dado la sessantino si visavo 
imo la buinoro di in ché di che a si vevo da marida. In genoglon 
sul palment di breo de só cjamato, só mari dopo violo benedeto 
cu la ago santo par che e fos deventado uno buino mari di fameo, 





AVOST 142 


a i disè serio: - Fie mé, riguarditi ben che l'om no si lu fas cul lapis! - 
Caterina, uno bielo puemo moro da Culino e riguardo so pari 
Mario di Jefo che a i conta che intor lu 1946 a i plasevo Mariuto 
da Sighiet e dispés a pe la lavo a cjata. So vavo a i disé che a no i 
plasevo chei incolacaments cu la “pico” (cussi e i ven clamáts ju 
abitants da Sighiet) e se al ves toleto uno culinoto a i varés lassát 
lu biel cjamp lunc, sot la mont dal Colians, là che i vignivo dei sorto 
cjapüts da craut! Nives da Vilo, cuntuno muso zivilo e dolco, encje 
lio stagjonado como me, a fuarço di ubidi só mari, che a i disevo 
- No chel che al va a pelandos, no chel ati che a nol à ràobo... - 
fato sta che oro di vuio e sta imò spietant /anima gemella! Par me, 
invezo, cuaranta agns fa, lu bal de Pifanio de latario di Sighiet al è 
stát galeot. I jero rivado sà da Dimpong la orchestro al complet: 
trio sotto oms cu la armonico, liron e viulin, i sunavo che al eto 
uno maraveo e difór a flocavo. I vevi cjatát un balarin di lusso, alt, 
biel e ricot. Al balavo cussi ben che a mi fasevo girä tancu un 
mulignel! Fato sta che l'an dopo pat Carneväl si sin matidadáts. 
Tornats dal viac di noços, lu nuvic al meno dai sio di cjaso la nuvico 
e, como ducj ju bräfs cjargnei, al va in ostario a bati lu fant e a giuiä 
de moto! Si capis che a mi ero vignüt l'aviliment e la malincunio e 
la madono par tirámi su di cuardo mi dis brauroso: - Cji ese plasùt 
lu gjal, che a cji plasio encje lu gjalinát! - 


Furlan di For Davnatri 

La "Acuile nere" 


di Luigi Mestroni 


Sierade une altre ostarie a Udin: la “Acuile nere”, in vie Piave. 
No mi visi di jessi mai jentrát, ma istés mi somee di véle 
cognossude, e mi dúl il cúr come a di un client afezionát. Lis 
ostariis a son fetutis di storie dal Friùl, cjantonuts di culture 
che a van pierdintsi, e la memorie dal popul e devente simpri 
plui puare. E alore, mi impensi di une altre “Acuile nere”: ché 
storiche, di vie Manin. Ché si, che le ai cognossude. Tu 
jentravis e subit tu ti sintivis vulucät intune atmosfere di 
austerität, di solenität scuasit; come ché che si respire intune 
basiliche romaniche. Une sale grande, altone; i träfs a viste 
pituräts cul pais, che la fumere de cusine e ché dai aventörs a 
vevin fat deventá ancjemo plui scúrs. Ancje il bancon al jere 
alt e imponent, e al dave la idee di une catidre di judic. I clients 
a rapresentavin dutis lis varietáts di professions, di mistirs, di 
categoriis socials; e la gente bene de citát si misclicave cul contado, 
smontát a Udin par afärs o par spesis. Ma lis figuris plui 
carateristichis, che a davin un colór plui marcát al ambient, a 

jerin i comerciants e i sensärs. Si podarès di che li - sui taulons 
de “Acuile nere” - si bateve un marcjät di robe, di cjamps, di 
bestiis tra i plui vivarös dal dulintor. Tal curtil de ostarie, 
propit da pit dal cuel dal Cjiscjel, e jere la rimesse Autonoleggi 
Zenzi, machinis in afit cun autist. Un di chescj - un zovenut 
biont, figurin snel, puartament nobil tant di meretäsi la 
innomine di “contin” - cuant che al podeve, al jentrave un 
moment in ostarie, par contentä il glutidör, ma soredut il voli! 
Si, parce che in chei timps, tra lis taulis dal ambient e talpetave 
lizere e facendine une chelarute more, scarmuline, cu la 
riducade incolade su la muse frescje, pronte a baratá une 
peraule svelte cui aventórs, che no mancjavin di compliments, 
magari un tic cuincáts... Ancje il fi de parone al veve butat il 
voli su chè fantacine, e di sigur al varès podút garantîi une 
vite plui che decorose. Ma Veline e veve aromai fate la só 
sielte. L’om de só vite nol podeve jessi altri che chel biondut 
riservát, dignitós, cu la misurade braure di un mistir rár e 
special par chei timps: Gjovanin, “il contin”. Veline e 
Gjovanin: mame e papa, che Diu ju vedi in glorie! Eh, si... 
La “Acuile nere” le ai propit cognossude. Ancjemo prin di 
nassi, si podarès di, parce che di sigur li al è stat imbastit il 
gno progjet di vite. 

Une maraveose 
Istät lontane 


di Paola Anzolini 


Une sere di tancj agns fa, cuntun trop di amis si leve al cine cu la 
biciclete, come altris voltis; lis amiciziis a jerin une vore saldis e 
sincitis, si divertivisi dome cul cjacara e cul ridi, la violence tra amis 
no le ai sintude e nancje tantis volgaritáts intes peraulis. A 
compagnánus e jere simpri une persone plui grande di nó. La 
biciclete le vevin gnove in pócs, jo le vevi di seconde man, e jere di 
femine, ma tant viere e doprade: dute rusine. Jo mi vergognavi a lá 
ator cun chel trabacul cussi brut e, stant che in cjase si veve il spolert 
che cuant che lis puartutis di ghise a jerin deventadis dutis netis si 
deviur une man di purpurine, mi è vignude la ispirazion di dai une 
man ae biciclete cun chel colòr. Mé mati perd mi à dit di no fà chest 
lavör, parce che no sarés vignude biele, ma jo ustinade come un 
cjaviestri, le ai piturade dute istés, ancje il manuvri. Ae fin e jere dute 
grese, opache e gropolose, ma almancul e jere dute di un colôr. 
Dilunc cheste maraveose Istat, al cine, o ai cognossüt un zovin. A 
jerin in doi amis, cuant che o sin saltäts für dal cine, lór doi si son 
däts dongje ae nestre compagnie: un al jere in motorete, chel altri in 
biciclete e a an continuät la strade cun nó. Tra di noaltris si 
domandavin: - Cui cognossino tra di nó? - Ma nissun al saveve cui 
che a jerin, si cjacarave ducj insieme, ma cence savé nuie di lor. Cuant 
che o sin riväts denant dal puarton dal Cont Trent, si sin fermäts 
par spieta chei che a jerin restats indaúr. Jo e cualchidun altri o jerin 
riváts tra i prins e tra chescj ancje il zovin cu la moto, che si è metút 
a cjacatá cun me. Jo che o jeri tant sudizionose o soi deventade dute 

rosse, o sintivi che la muse mi scotave, perö o continuavi a fevelä 
cun chel zovin come che o fossin amis di simpri, mi deve sigurece 
e mi faseve tant plasé. Cuant che al è rivat dongje il rest de 
compagnie e ancje il so ami, si sin saludáts e ognun al e lát pes sós. 
La domenie daspó misdi si usave lá a gjespui, dula che al ere 
Papontament par dute la mularie. Finide la funzion si fermavisi su la 
placute e li si passave cualchi ore a contási tantis robis. A un ciert 
pont o sintin a tiva une moto e cuant che o viót che al jere chel zovin 
o soi restade cence peraule, impalade come un len e il cur mi bateve 
fuart fuart e mi soi domandade: - Cuissa par cui che al e vignüt? -. 
Daspo vé saludät e tabaiat un póc cun ducj, al ven dongje di me e 
cjacarant dal plui e dal mancul mi domande se o podaressin viodisi 
joibe a Rosari. Jo i dis di si, ma mi domandavi: - Cemút vuelial viodi 
propri me, brute, lintinade, rosse di cjavei? -. Une agne mi diseve 
simpti di lavámi la muse cu la varechine, ma par fortune no lu ai mai 
fat. Tornant al zovin, in ché joibe al e vignüt e, finidis lis preieris, mi 
à compagnade fin a cjase, fevelant simpri cun rispiet. Fintant che al 
e durät il Rosari si viodevisi ancje dilunc la setemane. Finit il més di 
Mai e il Rosari, Papontament al jere dome di domenie daspò gjespui 
o cuant che si leve al cine o a viodi a bala. In ché Istät o "nd ai 
imparadis tantis di robis: sul compuartament, su la educazion, sul 
rispiet viers chés altris personis, sul cjacarä, sul fa discors, parcè che 
mi mancjave ogni cognizion e inte mé famee in chel periodi nol 
esisteve nuie; si fevelavisi póc, dome se si scugnive e ognun si 
rangjave par so cont. Ancjemo al di di vué mi puarti daúr il so 
insegnament e dentri di me no finirai mai di ringraziälu par dut ce 
che cun lui o ai imparat. Se o ves podüt cjolila lune e sarés stade par 
chel zovin, jo in chel timp o vevi sedis agns, ma finide l'Istát, 
cambiáts i amis e je finide ancje la maraveose storie. Cuatri agns 
dopo chel zovin al è tornát a cjase mé, ma aromai al jere masse tart. 

Fabian Riz, classe 1967, al è stat definit il b/uesman 
contadin che al ven di Braçan di Cormons par vie 
de intensität liriche dai siei tocs che si caraterizin pe 
volontát sclete di conta storiis in forme di cjancon. 
Cundut che Fabian al a metüt in vore cheste só 
passion za di adolessent insu, al è tor dai agns 
Novante che si concretizin lis primis incisions 
discografichis sei tant che solist, prin cul CD Bo/át 
tal 1996 e po tal 2006 cun Traviersa, sei in 
compagnie cul grup dai Arbe Garbe intun progjet 
che al rapresente un esempli valit di cemút che si 
pues cumbina tra di lór elements musicái 
carateristics di une strete zone gjeografiche e 
sonotitáts modernis cence cola tal banal. Cussi cun 
lôr, sot il non di Croz Sclizzaz, Fabian al vinç il 
Premi Friül dal 1998 e tal 1999 al jes prin il CD Croz 
Selizzaze po Dal wf in Sant Svualt. 

Für che chest ultin lavör, ducj chei altris a son stats 
publicats de Etichete di Radio Onde Furlane 
Musichefurlanefuarte, come ancje il libri e CD dal 
2001 Tananai. Chest ultin lavór al met in lûs ché 
altre grande passion di Riz, la poesie. Riz, di fat, 
tant che poete al è un dai components dal nucli 
storic dai Trastolons, un coletif di poetis furlans 
che a cjaval dai ultins doi secui a an dat vite a un 
enuf mut di fà poesie in marilenghe doprant un 
furlan babelic, messedät, iperbolic e musicäl. 
Insome une poesie pluräl, scrite intune lenghe 
cence lec contrarie aes academiis e aes convenzions 

e documentade te antologjie Tons trastolons, jessude 
tal 1998, dula che dongje dal non di Riz a son ancje 
chei di Stefano Moratto, Maurizio Matiuzza, 
Raffaele BB Lazzara, Guido Carrara e Lussia di 
Uanis. Tai agns che a vegnin dopo Fabian al fás 
esperiencis diviersis, tra chestis ancje une tournée 
in Argjentine, fin che tal 2006 al jes il so ultin lavör, 
Traviersà, che tal stes an al ving la Targhe Deganurti 
al premi Musiche 2006. Si trate di un disc gjenuin 
che al tocje tal profont, cun suns cumò cjalts camo 
salvadis, dulà che Riz al met in prin plan la poesie 
de margjinalitàt inte só rapresentazion plui crude 
de realtät. Une realtät, ché di Riz, cence ni 
mediazions ni metaforis par vie che la semplicität 
de espression e agjis plui in sot cence il vél de prassi 
formäl e stilistiche. La veretät par Riz e je culi, 
denant dai voi e la comunicazion e je fidade a un 
viers essenziál cence inibizions e cence sgherlifs. E 
je in cheste maniere che 1 siei tescj a fevelin di 
libertät, di alienazion social, di un misclig di 
identitäts e di maraveis che a judin a vivi intun 
percors che si é slontanát dal Riz dai prins lavórs e 
che cumo al cjante un Friül diviers di chel di prime, 
parce che diviers a son i voi che a cjalin chest Friùl. 
Cumo Fabian Riz al pant dut il dolór interiór dal 
cjantautór di frontiere cuntun bues neri che plui neri 
no si pues, o miór un blues furlan che plui furlan no 
si pues e une vós che e grate e che e sa belancá 


melodiis delicadis. 

Om sul Confin 


Om sul confin, frontät, 
intai crets 

par cjatä un ecuilibri 

ma lis mes cjartis 

no lis ai mai zuiadis ben ... 


Om sul confin, cjarinät 
de aghe corint 

tal sbrissä intun abandon 
e scrotämi intun ultin svol 
vagabont ... 

Sanc Ruspios 


Sin croläts a la distance 

lontanäts cun pas diviars 

sbrissäts für di une biele dance 

no vin mai planificät lontan 

ma ilto sanc ruspiös al sgorgole ancjemö cjalt in me 
e il to sanc ruspiós al busine ancjemó 

inta plate conformazion che o respiri intal di ... 


Vin incrosát ogni circostance 

cu la incussiente fuarce de ingjenuitát 

tant agnui che a án pierdút costance te gracie danade 
di chest unfiar 

ma il to sanc ruspiös al sgorgole ancjemo cjalt in me 
e il to sanc ruspiós al masine ancjemö 

la cuiete alienazion che jo 

o teti intal di ... 





FABIAN RIZ - SETEMBAR 154 


Vecjos e grispis 


di Romeo Patatti 


Doi vecjuts dal ricovar di Paluce a decidin di 
matidási, lui 82 agns eje 80. 

Prime gnot di matrimoni. Lui al met il pigjame, 
la barete cul brombul e vie tal jet: 

- Buine gnot, Martute! 

Jé, dute emozionade, no saveve cuale cjamese 
di gnot che e veve di metisi. E prove ché nere: 
- Joi! Ce strete che mi e! No rivi nancje a 
respira! 

E prove ché blancje: 

- Joi! Ce largje che mi è! I somei une podine! 
Cuasi, cuasi o voi tal jet crote, jo ve! 

La vecje, 80 agns, e veve la piel dute plene di 
erispis. Il so om, vie pe gnot, si dismöf e i invie 
il morbin. I cjarece la schene e po dopo, 
palpant tal gnot dutis ches grispis i dis: 

- Mariute, ce cjamese di gnot ästu metüt, po? 
Efe: 

- Chè che mi a fat mé mari! 

- Orpo - al fas Pom - tu podevis ben dai une 
sopressade! 


Barba Bortul di Manta 
La setima 


di Aldo Tomé 


A vevin passion da vel il gjalinár cun tantis incuilinis Barba 
Bortul e la só Lussia. Cussi, ogni an, cul dismovisi da la biela 
stagjon, a fevin nassi una covada di polacuts par faju cressi e 
destinaju al risiru da li” gjalinis da pinsion. A preferivin veilis 
frescjis di etàt par una produssion bondant da podei emplà il 
zei co zevin a rincurá sù inta li? covis. Lour a li’ tratavin comi 
la rosa al nás. Ogni matina, par marinda, a i servivin un paston 
di semula messedät cu li? pontis di urtia frescjis par ch'a i vegni 
il sbisighez a pogni. Po, a ora di cena, a 1 sparnicavin zumielis 
di blava sielta ch’a podessin passá la not cul gosarot ben 
passút. E ches bestiis a pandevin il sió agrät cul jessi gjenerosis 
intal pogni, tant chi, parona Lussia, a podeva zi a fa la spesa 
in botega patant scuasi sempri cui ous frescs da li’ sòs gjalinis. 
Ma, un an, chel gjalinär, al a cjapát una scjapunida maladeta, 

par via chi, la solita covada di Primavera a i era zuda mal: la 
cocja, sul pi biel, a piert la vocassion a la cova e, encja dopo 
incjocada cul vin fat gloti cu la piria, a à fat la matussela lassant 
zi clops i ous. In chel an, chel gjalinär, a 1 à dat cuarteir nomi 
a siet gjalinis. E, incjamò, una sera al à vut la visita mal gradida 
dai laris ch'a "nd an sgrafignadis seis e, comi par mena pal 
boro i parons, a l'unica sparagnada, a i an picját un cartilin 
intor dal col cu la scrita: SETTIMO NON RUBARE. Intal 
doman, Barba Bortul, co °l si è necuart, al si è indilirät e, sticät 
four di se comi la borascja, al à vosät robononis mai sintudis 
da la sö bocja, tant chi Lussia, impressionada, a à prucurät da 
bonälu disint: - Ben, almancul la samenca a l'àn lassada in 
gracia ch'a savevin i comandaments. A an da essi státs laris 
timoräts di Diu! - Barba Bortul, cul velen ch'a i roseava la 
lenga, ai à rispundüt vosant: - Ce timoráts, ce timoräts! Chei 
i a son cenca Diu coma l? suriis. S’a vessin savüt i 
comandaments a varessin cunussüt encja chel ch'al dis NON 
DESIDERARE LA ROBA D'ALTRI. Cussi a varessin lassät 
encja che” altris seis! - Lussia a si è rinduda e a à cugnüt lassálu 


sbrocä fin ch’al à vüt saliva in bocja. . : 
J Furlan di Mania 

Su in mont 


di Graziano Urli 


O rivia Gjiviano 

cui glons dal misdi, 

voi su tal scür dal bosc, 

su olmis antighis, 

vie de int che cor jú a gusta. 
Mi pläs cetant chel troi 

tal cidinör da la nature, 
dome il sunsür dal vint, 
dome il disgot des aghis 

di risultive che si platin 

tai forans segrets. 

Al e come 14 su in cil 
cjamina tai práts adalt. 

Mi distiri tal soreli, 

il calór su la piel nude. 

Ce sgrisul sinti il vint 

ch’al cor jú pe schene! 
Ferbint al rive jü dal pas, 

al cisiche alc di un mont 
discognossüt che nol è plui. 
In siele al € un paradis 

di no save dulà cjalà: 

la malghe suntun prat florit 
e tocje il cil turchin, 

il pastor adalt, tal cil seren, 
al par Mosé sul Sinai. 

Tl Colians braurös 

al cuche in miec dai pecs. 

e A 
Il cjavrül 

di Dimitri Righini 

Poesia prima classificada al Concors intitulät a Gjso Fior 
Sezion Scuela. Vergegnas 2010 


Tal bosc, cidin, 

a Primavera 

un voli mi cjala 

tra i ramacs e las fueas frescjas. 
Isint un rumör, 

mi volti, 

lu cir, 

fin daur i sterps. 

I ramass a si movin, 
po duta una bovadica 
e cuntun vatc 

al scjampa 

e di lui 


söl un ricuart Furlan di Vergegnas 


Riscjeladis 

Tai agns ’20 si rideve cussi 

di Eddy Bortolussi 

- Trops agns aial to pari? 

- Ala di vé la mé etät... 

- Ma anin po! Ce distu? 

- A disin pur che al è deventát pari cuant che o soi nassüt jo! 

Stradis di lus 


di Egle Taverna 
Poesie seconde classificade al Concors leterari “Le voci dell'anima”. 
Vile Visintine, 2010 


A son stradis di lüs 
la che il glagn de vite 
di mil colörs 

nol devente cuarde, 
ni cjadene. 

La che l'amór 

lizér, lizér 

come il svol de pavee 
al a il savór 

di mél ingranät. 

La che une lagrime, 
tal rai di soreli 

e stralús 

come une gote di rosade. 
A son trois di pás 

la che il cjant 

dai rusignüi 

si slargje tal creät 

e un flum di ben 

nol a pöre 

di deventa mar. 

A son stradis di lüs 
la che i siums 

a voltis, 

a deventin 

realtat. 

Scoltimi 


di Elio Varutti 


Amör gno, scoltimi cumö 

il gno cur al è dut par te 

ma no sai se tal bastares. 

Tu varessis dibisugne 

di une mont, di un mär e di un flum 

jo ti doi une jetere 

di cjavrül tal bosc, un airon 

e un cil di stelis vie pe gnot. 

Dopo il burlac il petarös 

al ven a poiäsi dongje 

biel. Nol a plui pore dai oms. 

Son i oms che an pore di dut. 
Sintimi ancjemö o soreli 
ju dongje il platin vieli. 





161 SETEMBAR 


S.te Taresine dal Bambin Jest 


oo JO uu > © 


E E ER 


S. Cjandit Maar n 
S. Francesc di Assisi Frari Patron de Italie 

S. Luis Scrosop Predi Bs 
S. Brun Abät 

La Madone dal Rosari 


S. Demetri Martar 


11 
12 
15) 
14 
15 


oR ze 


S. Denél 

B. Zuan XXIH Pape 

S. Serafin Frari 

S. Edoart Re de Ingletiere 
S. Calist Pape 

S.te Taresie di Avile Muinie 


Ugo 


17 
18 
19 
20 
Zi 
22: 


GI. > ZB 


S. Ignazi di Antiochie Martar 
S. Luche Vangjelist 


S.ts Martars Canadês 0 
S.te Rene Martare € 
B. Carli I Imperadör e S.te Ursule ei 
S. Donät Vescul La Madone di Gracie 


24 
25 
26 
27 
28 
29 


PEG 


S. Antoni M. Claret Vescul 


S. Grispin Martar 0 
S. Evarist Pape Martar O 
S. Fluring Martar 7 2 
S.ts Jude e Simon Apuestui 

S.te Ermelinde Vergjine 


Sil 


IL 


S.te Lucile Vergjine 





163 OTUBAR 





Braul al è il non dal demoni cjargnel par ecelence, 
metüt a vuardeà une grande pignate plene di 
monedis di aur e soterade tra i rudinacs dal cjastiel 
dai Conts di Luint sore Salars (Ravasclét). Il non 
al ven für dal latin bravus (braurós), ma il demoni 
al va indaúr ai prins insediaments celtics dai Gjai- 
Carnics in regjon (prin dal II secul p.C.). 

Il grup, che al fas sei una rileture origjinal dai 
cjants popolàrs de tradizion furlane che 
composizions gnovis dal dut, al nas tal 1993 a San 
Martin (Davian). Tra 1 fondadörs storics a son 
Gabriella De Cesco e Claudio Mazzer che, in 
gracie di une lungje storie di ricercje sul cjamp, a 
decidin di torná a proponi lis tradizions musicäls 
furlanis e in particolär ches de Val Celine, de Val 
Cimoliane e de Cjargne. Cussi vilotis, ma ancje 
cjancons, cjants, corots, ninenanis e bai rituäi a 
torni a cjatä vós intune misture di tradizion e 
rinovament che si fonde sui prins modei musicäi 
furlans plui arcaics. L’üs atent dai imprescj 
tradizionäi, dula che si insedin ancje chei di altris 
culturis che a son passadis e che a an popolät il 
Friül, i permet al grup di dä risalt aes cualitäts 
vocals de De Cesco, che e je tignude une des vós 

di femine plui espressivis dal Nord-Est de Italie. 
Oltri a jê, il grup in di di vué, al e format ancje di 
Claudio Mazzer (percussions, struments a cuarde 
e a flät), de storiche violiniste e colone dal grup 
Lucia Clonfero, de armoniciste Nicoletta 
Cattaruzza e di Davide Ceccato ae ghitare, 
bouzuki e struments a flat. 

Fin cumö il grup al à publicat tré CD che a son 
stats preseäts une vore ben des rivistis 
specializadis in chest setör musicäl. Si trate di: La 
corte di Lamas (1997), Garandis (2001) e La farina 
dal didul (2005). Cun di plui i Braul a son presints 
ancje tes antologjiis di T7752 Italiche de riviste World 
Music Magazine e in ché de riviste di musiche folk 
e tradizions Kelfika. E no mancjin ni 1 
ricognossiments -come chei dal Rainforest World 
Music Festival of Borneo, dal FestivalFolk Canarias e 
dal Women Festival (Madrid)-, ni lis partecipazions 
a rassegnis e festival di musiche folk sei in Italie 
che tal forest (Israël, Bretagne, Asturiis, Scozie, 
Irlande, France, Gjermanie e Slovenie). 

Tantis lis colaborazions artistichis — singulis o in 
grup-, che a cjapin dentri ancje il cine, il teatri, la 
poesie, la danze, la piture e la sculture par mieç di 
progjets multimediái cun ché di fondi, daúr des 
voltis, intune propueste uniche dutis chestis 
formis artistichis. Il grup, pionir di cheste formule 
culturäl in Friül, al svante cussi colaborazions cun 
Massimo Bubola, Bruno Lauzi, Antonella 
Ruggiero e cui scritôrs Carlo Ginzburg, Leonardo 
Zanier e Federico Tavan. I Braul, duncje, a son 
un pont di riferiment impuartant pe evoluzion e 
pal rinovament dal folk revival furlan e pal so 
disvilup in folk-progressive, o “neo-folk”, 
confermant di jessi une des formazions plui 
espressivis dal Nord Italie sei in chest gjenar che 
in chel dal fo/k d'autore, o ben la union tra 
tradizions sonoris e atualität. Si trate, dut cäs, di 
un percors che nol è par fuarce un recupar 
filologjic, ma che al pant ancje il plasé di proponi 
une musiche gnove che si poie su lidris antighis. 

Anzoleta delle rive' 


Anzoleta sotto al noce 
alza gli occhi alla luna, 
dalle rive del Naoncello 
reverenza le vuol far. 


Danza in tondo attorno al noce, 
per tre volte lo deve far: 

forse antico incantamento? 
Quale intento va a portar? 


“Non so di malie, sortilegi o striament, 

ma ho fama d’esser stria, calunniata dalla xent. 

Son vedova e vecchia e mi danno per mangiat, 

faccio i curamenti anche a quei che mi han già segna.” 


Anzoleta sulle rive 

le erbe *magiche" va a cercar; 
prima del levar del sole 

coglie l'erba di San Zuàn. 


Cura i mali ai sofferenti, 
mischia formule col Signor, 
ma la Chiesa non indulge: 
il processo le va a far. 

“Oh Giudice Padre cosa devo confessar? 

Fu per ignoranza se talvolta ho pecca.” 

“Ho da sempre conforto ai piü miseri di me: 
crudel sara il castigo se in presón mi mandera.” 


Lotta forte Anzoletta 
quel che dici € verita: 
che le leggi de la Glesia 
tu le hai sempre rispetta. 


Ma un tremendo male al ventre 
te ha vegnú dentro in presón, 

e nel tempo di una notte 

ti ha portata a Paltro mond. 


“Sol Dominedio a’ scolta i me un lament, 

ma "| male più grande me Pa fatto la mia xent; 
morir tra i tormneti come un can abandona, 
no son mai stada stria: sol "na povera fèmena. 


“Giorno quarto di gennaio, 
Milleseicentocinquantum: 
dentro al carcere di Udin 

a cambia la vita in morte 
Anzoleta Valbescia”. 


1 Il test al à vit ispirazion dal libri Le amare erbe di Ornella Lazzaro (di Pordenon) 
risultät de sò ricercje pe tesi di lauree suntun cas di "stregoneria" dal 1649. Il libri al 
è stat tornál a public dal Circul Cultural Menocchio l'an passat. 

Vosaries' 


Somp il cjastelat di Braulàz, 
a etin dus i clan di Balàn; 
nasicjarin l'Aiar intor 

co rugnades da l’infiàr. 


Una sdruma ju pa la mont; 
un cridà di gjat discrodät: 
Sgrifacjan à fat il sió nit 

ta le “puemes” dal pais. 


Calchedun dise: “A è la fan...!” 
Cualche alre: “Superstizions... 
isteries di femines....e se no^: 
“Ch'a Diu al aipe doul di nos!” 


Un tutbina di miedis e dotörs, 
strolegs, predis, divinadors, 
ma in cjadenes come les stries 
les menarin via i soldats. 

Dentre "nta la “Fossa dai mats” 
il torment amar dai salas: 
“sienza” contra superstizions 
senza nissuna pietät! 
Cussi come ch’a erin rivas, 
i demonis si erin sfantas 
misteriosamentre... O se no...? 
...Ai sintù 1 cridà di un gjat!... 


! Ispirazion par chest test al è il libri di Pietro Spirito Le indemoniate di Verzegnis 

Fastidis dı predis 


di Romeo Patatti 


Doi predis zovins a resonin in merit a lis gnovis 
riformis de Glesie. Un i dis a chel altri: 

- Pre Mario, secont te, viodatino abolit te nestre 
vite il celibät eclesiastic? 

Chel altri predi, esitant, i rispuint: 

- Mal... Nô aromai no pensi... 

Forsi i nestris fis! 


Riscjeladis 
Mozart e Haydn 
di Eddy Bortolussi 


Une sere, Mozart al presenta a Haydn il spartit di une sunade che 
al veve componút e al scomete cun lui une butilie di champagne 
che nol sarès stat bon di sunäle. Haydn al acetà la sfide e si mete 
subit al pianoforte a sunä il toc. Rivät ae fin pero, propit biel che 
lis mans si cjatavin une di ca e une di là de tastiere e al varés scugnút 
sunà un tast juste tal miec, si ferma. 

Al cjala Mozart e i disè: - Nol è pussibil! 

Alore Mozart si senta al so puest e si meté a suná trancuil dut il 
spartit. E ae fin, co al riva a ché note che a Haydn i pareve 
impussibil di rivà a suna, Mozart al sbassà il cjâf e le sunà... cul nas! 

Une mestre 
un pöc fantasiose 


di Miriam Pupini 


Jo, Miriam Pupini, di cjantestoriis furlans no "ndi cognòs trops 
e tant mancul di chei che a scrivin e a cjantin cjançonutis pai 
fruts picui. Tal gno mistir di mestre di scuelute, cjanta e je une 
vote plui che usade par intratigni la canaie. Il fat al e stät che, 
cul vigni de leg 482 dal 1999, mi soi cjatade a inmanea lis 
ativitats didatichis indrecadis ai frutins tra i trê e i cinc agns e, 
dal moment che al coventave ancje cjanta, pluitost che metimi 
a citi cjantis in teme cun chel che o levi insegnant, mi soi 
metude a produsimes di bessole. Oh, nuie di stramp par me, 
che di cjancons par talian o "ndi fasevi a slas. Il fat al è che biel 
che o zuiavi cui fruts mi vignive tal cjäf une rime e inalore jú 
svelte a dai cuarp e forme. I fruts a zuiavin vulintir cu la mé 
cjante frescje frescje fate sà li par lí a pueste par lor. H brut al 
vignive il di dopo, cuant che me tornavin a domandá e il plui 

des voltis no mi visavi l'aiar. Inalore ce aio fat? Bisugnave che 
la cjangonute e mantignis sevi la melodie sevi il ritmi, oltri che 
lis peraulis e lis rimis, cussì o ai imparát a cjantális sul aiar di 
altris cjantis cognossudis. Par un pöc di timp mi sol 
contentade, ma dopo mi pareve di roba. Jo o volevi podé 
dopra liberementri il gno material didatic e destin al volè di 
fami incuinträ chel straordenari mestri di musiche che al è 
Tomas Toth. Vignüt ju de Ongjarie, che son za dis agns, cu la 
só femine, la professoresse Edith Acs, al 4 inmaneát culi a 
Cividät une schirie di lezions di musiche. Cemút podevio no 
lá inta ché scuele par impará a meti in musiche lis més rimis? 
Il nestri rapuart, di arleve e mestri, al è subit cressút tant di 
deventä chel di doi amis che, inte lenghe furlane, a an cjatät il 
pont di incuintri par insegnä la musiche ai fruts di ogni etät. 
Jo 1 cjantuci l'aiar de rime e lui svelt al scrif daür lis notis. Ce 
ridi, cuant che lui mi cjante par telefon par furlan, par capi se 
al à scrit just! Insiemit o vin dát vós ai cors di musiche seont 
il metodo Kodaly, in dutis lis scuelis de Direzion Didatiche di 
Cividät e di cualchi an inca, o vin introdusüt il cjant ancje in 
lenghe furlane, come supuart didatic par svicina i fruts al studi 

Pupi - Path 

dai elements che a componin la musiche. Come che al voleve 
Kodaly, grant studiós di musiche ongjarés dal inizi dal Núfcent, 
la vös le an ducj e partant ducj a puedin svicinasi ae musiche 
semplicementri cjantant. Ma ce si aial di fa cjanta ai frututs 
piçui? Lis cjantis dal popul, chés che a contin di robis di fruts, 
lis nainis, lis rimarolis semplicis di une volte e, cun maestrie, 
faur scuvierzi che a an lidris musicäls unichis e che a son 
compagnis pai fruts di dut il mont. Tantis a son lis robis che 
mestri Tomas mi à insegnat. Mi à judade a cressi fasint de mé 
paronance de lenghe furlane la ricjece par insiorá cun gnovis 
oportunitäts di cressite i fruts che a vegnin inte scuelute. Di 
fat cumò o sai meti in musiche, cul so jutori, lis rimis che mi 
coventin par indrecá i arléfs viers chel o chel altri argoment di 
studi, naturalmentri in lenghe furlane. Ce che o scrivin insiemit 
al ven doprät regolarmentri intes lezions di musiche sevi intes 
scuelis indula che lui al fas lezion, sevi des mestris che a son 
vignudis a cognossince des cjançons, sevi inte scuele di coro 
direte di lui tal dopodimisdi inte scuele primarie di Rualis. Tant 
par fäsi capi, ve ca sore un cjantut che al insegne ai fruts plui 
picui a lá in biciclete cun atenzion. 

Golarine 


di Domenico Protti 


La golarine e je un acessori, che ioms par solit si metin su la 
cjamese e intor dal cuel, intai dis di fieste. Dal sigur e je stade 
inventade de femine par fa la fieste al om! 


Riscjeladis 
Il blanc dal úf 


di Eddy Bortolussi 


Une volte, il blanc dal üf sbatüt al vignive doprät tant che 
rimiedi par curä pachis e scotaduris, ma ancje come mascare 
di bielece. Si diseve che al indurive e al faseve biele la piel des 
feminis! 

Zuf de Žur 


"Zuf de Zur. Il grup al nas tal 1994 a Gurize, cität 
di confin dulà che di secui incà si messedin lenghis 
e culturis diviersis. Il prin lavór discografic al e dal 
1997 cun Tilulela, dopo a vegnin Lasciapassare tal 
2001 e Partigiani! tal 2004, ducj cu la etichete 
Finisterre. Il grup al scomence prin cun esibizions 
in Regjon e po in dute Italie e ancje tal forest tirant 
dongje consens e lauts di ogni bande. I tré CD, 
ancje se diviers tra di lôr, a vadin daür dal stes 
percors cultural, chel di “fa migrä”, di puarta für 
dal Friül lis atmosferis di contaminazion 
linguistiche e musicäl tipichis des nestris zonis di 
confin. 

Il prin CD Ti/ulela si caraterize pe frescjece des sòs 
composizions: tocs come Laila Tof (che al vül di 
buine gnot par ebraic) e Majnica (stotie di amór e 
di vin intune ostarie dongje di Gurize) a son 
deventáts classics dal folk furlan, altris tocs, invezit, 
(Mare Zingar e Ajnò a contin storiis di zigainars e 
di fadis. Altre carateristiche particolär di chescj 
lavórs al e Püs di lenghis diferentis cun tescj par 
sloven, istro-venit, furlan, todesc e yiddish: dutis 
lenghis feveladis tal gurizan, come che la storie nus 
insegne. 

Tal secont CD Lasciapassare i “Zuf de Zur a vadin 
indenant a conta cul lôr lengac personal e origjinäl 
storiis di gjonde e di aviliment, ligriosis e 
meditativis, par misclicà cu la lór musiche i popui 
des lór tieris valorizant, invezit di para indaur, lis 

diviersitats linguistichis e culturäls. Il tiere CD 
Partigiani! al uftis al grup la ocasion di fa onór ai 
muarts de Resistence cuintri i fassiscj metint adun 
tocs partigjans, tornáts a viodi dal grup, e cjançons 
scritis di lór in memorie dai muarts di chel periodi. 
Chest lavór al è po stat insiorát di partecipazions 
di altris artiscj innomenats come Moni Ovadia, vôs 
di Zog nit keyn mol, imni de resistence dal ghet di 
Vilna; Giovanna Matini che e cjante Madonuta di 
Pier Pauli Pasolini; Vlado Kreslin cun La Brigata 
Garibaldi, toc che al met dongje tré cjangons de 
Resistence, Le chant des Partisans, La Brigata Garibaldi 
e Bella Ciao, e infin Ivan Della Mea, grant ami dal 
grup e compositor di Se A cielo fosse bianco di carta, 
toc dedicät a un frut presonir intun cjamp di 
concentrament, e di I/ song degli innocenti, poesie che 
si cjatile tal libret che al compagne 1l CD. 

Insome un percors di 15 agns di ativität intense 
che al à puartát i “Zuf de Zur a deventá un dai 
grups plui amáts dal setör folk-etno talian. Altri 
element specific di chest grup musicäl al e il fat che 
i imprescj dopráts a son ducj rigorosementri 
acustics cun Gabriella Gabrielli vós soliste, 
Maurizio Veraldi al organet, Mauro Punteri, che al 
è il compositór di cuasi dutis lis musichis dal grup, 
ae ghitare e vós, Roberto Nonini al clarinet, 
Emanuele Diego Primosi aes percussions e ae 
batarie, Federico Magris al violoncel e Francesca 
Altran al violin. 

Letovana Naına 


(Nenia della puerpera) 
test par furlan di Stefano Moratto 
musiche di M. Punteri 


Bat e bat 1 tió panuts 
letovana chista not 
mentri che il tió frut 

al duar 

letovana bat e bat 

Bat ta l'aga freda e nera 
tant che il sanc che ti as tal cor 
bat ta chista dura piera 
blancja tant che tu ti sós 
Tal cjasal il nadalin 

biel al brusa sà pal fouc 
e il tiò omp ? è tal scjalin 
cioc patoc restát bessól 

Bat e bat i tiö panuts 
letovana chista not 
mentri che il tiö frut 

al duar 

letovana bat e bat 

bat ch’al è lusór di luna 
bat che Paga jà a no còr: 
mari muarta ta la cuna 
muart ch'a bat tal lavadór 
il tid cjant a è "na criura 
ch’a si pant biel planc par dut 
bat ta l'aga trista e scura 
che doman nol sara sut 


Bat e bat i tid panuts 
letovana chista not 
mentti che il tiö frut 

al duar 

letovana bat e bat 

Il tio nin al é ch'al duar 
da la mati nol à dól 

li? peonis lu an vuarbat 
Il tiò bati a l'àn platát 
E tu vosa bat e vai 

che la not no finis mai 
Vosa vosa bat e vai 
che la not no finis mai 

Laila Tof 


Test par furlan di Lussia di Uanis 


Un viandant soi doventät 
voi sirint la me sität 

e di gnot voi sirant 

intal siment. 


La me tiara Pai piarduda 
cu li striis scometuda 

fil spinat cumo vara 

di dismentea 


Rit. Gute nacht, laila tof 
usgnot nò no plof 
li venis di chista sitat 
a ‘nd an sangre misclisát 


E la sinti anciamo sberla 
la peraula nazionalità 

ma i cunfins 

al parons par comanda. 

Tuna gnot di luna 
un frut mi a regalät 
un milus, un milüs 
ingranät. 


Rit. Gute nacht, laila tof 
usgnot nò no plof 
li venis di chista sitat 
a "nd an sangre misclisat 


Sul scialin mi soi sentät 
a scolta la semplisitat 
da peraula inventada e 
scognossuda. 


Tal lengàs a "nd ai ciatàt 
un cunfin ormai sbregät 
al biel pomo ingranät 

ai semenät. 


Rit. Gute nacht, laila tof 
usgnot no no plof 
li venis di chista sitàt 
a nd an sangre misclisat 

I verps 


di Romeo Patatti 


La mestre a scuele e sta spiegant i verps ai 
siei arléfs. A un ciert moment e clame für un 
frutin eidis: 

- Di po, ninin... alore, ástu capit i verps? 

- Si, siore mestre - i rispuint lui. 

- Benon! Cumò ti fas un esempli: Jo mi lavi, 
tu tu ti lavis, lui si lave... Ce isal? 

Il frutin al pense un póc e po dopo al dis: 

- Domenie, siore mestre! 


Sıum de vilie dai sants 


di Gianfranco Pellegrini 


“JE e sa ce che al è un meracul. Nol è ce che al à dit Bakunin. Ma la 
intrusion in chest mont di un altri mont”. 
Jesús Arrabál a Oedipa Maas 


“Se no ce us restial, a dug voaltris? Che le tegni strente [ché fantasie] 
pe só picule code, [...] parce che cuant che le piert e finara come chei 
altris. E tacara a fa di mancul di esisti”. 

Dr. Hilarius a Oedipa Maas 


Gjee nol veve póre di nissun. Mighe come Agnul o Tite o 
Sandrin, che a vevin fat cun lui, ché sere, Pultin rai di briscule 
scuasit in pits: a vevin premure di scjampa cjase prime che a 
finissin di suná lis cjampanis dopo dal rosari di cuindis preät 
intal cimitieri. A cjalaju o a sintiju a berlà cuant che si 
inrabiavin in famee a someavin diaui mangjepredis ma, in 

moments come ché gnot, si ritiravin sforadis tal cjantons plui 
scosagns di cjase. - Póre dai muarts! Ce porcarie! Robe di 
ridi! - al pensave Gjee alcant strac une man par clamä la 
fantate daur dal banc. 

- Line! Puartimi un altri cuart di neri, va! 

- Gjee, no västu cjase? Sint ce cidin che al e difúr! Tu sas che 
usgnot al € miór stá intanáts! 

- Prime o ai di fini il cuartin! 

Un cuart daür chel altri, cuant che al jere jessüt de ostarie al 
mancjave póc a miezegnot. A pene che si jere cjatät dal dut 
für sul marcjepit, Line e veve parät su il clostri de puarte e e 
jere corude sù a durmi. In pais ducj a savevin che Gjee, dai 
muarts, nol veve nissune pöre. Une sere, inte stale di Vanel, 
la che si cjatavin ducj chei che a jerin a sta ju pe androne, al 
veve contät di cuant che e jere vignude ju la aghe te Tor e 
lui, par torná cjase, al veve scugnút lá a cjapä la volte par 
Lovarie. Si jere fermät alore a durmi inte biroce de capele 
dal cimitieri di Buri e tal doman, il spizighet, cuant che al jere 
lat a cjoli la biroce, al jere scjampät a pitinton a viodilu a jeva 
su in sinton e a sintilu a dii “Bundi!”. Une altre volte, che al 





189 NOVEMBAR 


jere lät a scussä la di Tibin, sul cjast, al veve tirade für la storie 
di cuant che al veve scometüt cun Sandrin che al sares lät a 
cjoli, di gnot, la portantine tal cimitieri di Percüt. Un zovin 
dai cjasäi, che al leve a morosis a Manzignel e che al passave 
par li in biciclete, al jere restät imbacuchit a viodilu cu la 
portantine sot dal braç a cjaval de muraie. - Ce stästu a cjalar- 
i veve berlät Gjee. - Ven a judámi! -. E chel... vie, sparit a 
fulmin, crodint che al fos un muart! Dopo, in país, la che il 
zovin al veve contät barbotant di ve viodüts i muarts a vigni 
für dal cimitieri, a vevin vüt lavör a cuietälu! Si capis, Gjee 
lis sglonfave un fregul, ma juste pai fruts, che a stevin a sintilu 
cu la bocje vierte e i voi discocoläts, prime di lá sú a durmi. 
- Dutis veretäts - al sigurave simpri - de prime ae ultime 
peraule -. 

Tra chei pinsirs, Gjee al veve tacát a lá vie in trambulis tal 
scur dal borc daür de glesie. Dulintor no si moveve fuee. Des 
barconetutis dai mürs di clap lu compagnavin dulinvie il rumi 
des bestiis e cualchi cinglinade di cjadene. Di tant in tant une 

sfladade umide e puartave für te strade Podór ami des stalis. 
L'om al jere rivat aromai a ret di cjase só. Su la puarte a vevin 
lassat un cjaldir plen di aghe: i muarts a levin ator pal mont, 
ché gnot, plens di sèt. Ancje lui al veve une sèt mostre. Al 
cjapa su il cjaldir e al de une tirade di gust. Biel che al beveve 
al viodè che in cusine la lus e jere piade e la taule parecjade. 
Dome... nol capive ce che al fasés lui sentat tal so puest cul 
cjaf poiät su la taule, come se al durmis. E so fi che lu tirave 
pe gjachete. E lui che no si sveave... Intal bearç di Cuargnál 
il Belo al vuacugave vaiulint e une civuite i rispuindeve dai 
cops dal areon. Adalt, un sfilioc di nùl al passà devant di une 
lune smamide e maladice, inclaudade jenfri i doi cocolarons 
de braide. Gjee al poiä il cjaldir par tiere e si voltà bande de 
strade. Veju! A jerin ducj li! In cercli, cidins, ognidun cuntune 
cjandele in man che lu cjalavin. Lu spietavin. Une femine i 
de une cjandele ancje a lui. Un om al scloteà une cjampanute 
e ducj a tacarin a movisi bande de glesie. Gjee al le daùr di 
lör mugnestri. 

LISS 


Il vuacarili dal so biel bernés, tal zardin a pene tosät, e il sun 
dal campanel dal ingrès lu vevin sveät. Infastidit, Zuan al jeva 
su dal sofa e coteant induliät al le dongje de puarte par meti 
in vore il videocitofon. Tal scúr mufös de ultime gnot di 
otubar, il farut sul cjanton dal porton al proieta un coni zalit 
di lûs umide e frede parsore di dôs musis pituradis, disformadis 
dal obietif de microcjamare. - Dolcetto 0 scherzetto? -. 

Zuan al siera il videocitofon e al le a butási di gnúf sul sofa. 
Forsit al rivave a torna a indurmidisi. Forsit al rivave ancfemò 
a cjapa pe code il sium lá che so pari, la gnot dai Sants, al 
leve vie cidin daúr de procession dai muarts. 

Riscjeladis 
Jurij Gagarin 
di Eddy Bortolussi 


Cualchi an indaúr, la Pravda e difonde un particolär inedit su 
la imprese di Jurij Gagarin, l'astronaute che tal 1961 al fase a 
bordo de Vostok il prin svual orbitäl ator de tiere. Al incontrari 
di ce che al jere stat dit in precedence, Gagarin nol veve tocját 
tiere tal puest prestabilit, ma intune regjon agricule spierdude, 
indula che nissun lu spietave, tant che un drapel di militars si 
presenta denant di chel discognossüt in tute spazial e i intima 
di tira für un document di identitat! 

il J S. Eligji Vescul 
2 V S Cromazi di Aquilee Vescul 
3 S S. Francesc Saveri Predi 


| 


5 IL, S. Dalmazi di Pavie Vescul 
6 M S. Nicolau di Bari Vescul 
2 M S. Ambrös Vescul 


9 V S. Sir Vescul 
MONS La Madone di Lauret 


| 





12 S.te Joane di Chantal Vedue 

13 M S.te Luzie Martare 

14 M S. Zuan da la Crös Predi 

15 || S. Venanzi Fortunät di Cenede Vescul 

16 V Site Delaide Imperadore 

WS S. Lazar Vescul 

IS Ih, S.te Fauste 

20 M  S.Liberât Martar 

21 M  S$.Pieri Canisio Predi 

222] S. Flavian Martar 

25 WV S.tis Vitorie e Anatolie Martaris n 
24 S S.te Itme Badesse Madins O 


27 M S. Zuan Apuestul 

28 M Sts Nocents Martars 

2] S. Tomàs Becket Martar 

30 V S.te Anastasie di Aquilee Martare 
TEES S. Silviestri Pape 

Ennio Zampa al e nassüt a Pagna tal 1950 e fin 
dai agns Sessante inca al a dedicat spazis 
impuartants aes passions  artistichis che 
scomencant de musiche a an po cjapät ancje altris 
stradis espressivis come la poesie e la piture. 

Al à incidút il prin 45 zirs tal 1968 cul so complès 
I Ragazzi Soli e po tai prins agns Setante al à inviät 
un percors leterari par furlan scrivint riflessions, 
che a son deventadis cuasi dutis cjançons di autor, 
incidudis sul 33 zirs Compagnie e intes racoltis 
discografichis Fantat, Voe di lune e Insomp, prin dal 
cil, publicadis tal 1997 tal volum Ross e garandis. 
Altris tescj sei di poesiis che di cjançons a son stats 
po publicats tes racueltis Stagons Leadis (1998), di 
Tiare e Sere (2000) e Setembar (2009), che, come 
ancje ché dal 97, a metin adun tescj, cjancons, 
colórs e formis daur dí un percors sperimentäl che 
Pautór al a tacát a fa fin dai prins agns Otante, ven 
a stài la “poesie-cjancon”. Si trate di un lavór che 
doprant i miecs dal timp in vore al presente 
interpretazions gnovis e personáls de grande 
poesie furlane e dal mont. Ennio Zampa, di fat, al 
fas une leture musicade dal test poetic che Pautór 
al fas so dantji une vieste musical che e je il risultat 
de sö interpretazion personal de opare poetiche. 
Tra i tancj esemplis di cheste operazion particolar 
o ricuardin i lavórs fats su tescj di Rimbaud, Celan, 
Pasolini, Montale, Ungaretti, Dante e po chei sui 
tescj voltäts par furlan des cjançons di Gaber, De 

Andre, Endrigo, De Gregori, New Trolls e altris 
ancjemö. A son tancj agns di fat che Pautór al è 
impegnät intune ricercje personál sui ponts di 
confin tra lis arts, stant che al crót a fuart che si 
puedi liberementri scrivi un cuadri, suná colórs e 
pitura suns. Un lavór chest che Ennio al puarte 
indenant cul progjet “PerauleSunColór”, metút 
adun par valorizá e promovi la culture, prime di 
dut ché furlane, cun iniziativis e manifestazions di 
incuintri, confront e ricercje. Insome, un viag vie 
pai pinsirs, suns, peraulis, colors e formis, intune 
esplosion di sinestesiis che a vuelin rapresenta il 
Friùl di vue daúr dal spirt dal autor, che al è chel 
di testemoneä e di dá valór al leam che al ten 
dongje un om ae só tiere intun mont di diviersitáts 
che si completin tra di lór. Lis diviersis ativitäts dal 
autór a cjatin po dopo une forme armoniose di 
insiemi tai “teatris-cjangons” come Fin a setembar 
e Cançons, colórs e pense, ven a stài une 
sperimentazion che no je ni teatri, ni conciert, ni 
serade di poesie, ni mostre di art, ma ben dut chest 
insiemi, dula che une idee e pues jessi esprimude 
in forme infinide: si le pues scrivi, suná, cjanta, 
pitura, fondi, danza, fotografa, fale deventá video. 
Infin o ricuardin che Ennio Zampa al € un dai 
promotórs e organizadörs de manifestazion 
Canzoni di Confine, che di tancj agns inca e promóf 
la cjançon di autor e la culture regjonäl in Italie e 
ator pal mont. 

Il cjan di nissun 


cence nissun 

fi di un cjan 

cuissa cual 

al duar tun cjanton tant che il mont svelt al cor 
tant che il soreli cuiet de matine 

sbrissant jà dai cops i va dongje 

ben planc 


bastart 

cence un non 

ne un curtil 

ne un paron 

tal pél mil colórs 

nol samee nancje un cjan 
meracul de place di un nestri pais 
li che di gnot ducj i cjans fasin fis 


al duar cuant ch’al ul 

mo di gnot mo di di 

al va la ch’al úl 

mo par ca 

mo par li 

nol à miec pinsir 

lui Le il fi di nissun 

ch’al duar il so siun e nol pense a doman 

lis scarpis de int i cjaminin par dongje... 
chei voi che lu cjalin crodinlu za muatt... 
e lui li 

ch’al vif la sö ore plui biele 

sperant che il so siun no si fermi mai plui 


al passe par dongje e al mene la code 
al cir cualchidun che si impensi di lui 
al zire pe strade sperant te furtune 

al cjape legnadis 


parce nol sa mai 


al duar cuant ch’al ul 

mo di gnot mo di di 

al va la ch’al úl 

mo par ca 

mo par li 

nol à miec pinsir 

lui Le il fi di nissun 

ch'al duar il so siun e nol pense a doman 

Adalt 


adalt 

su pal astät 

la che soreli e sal si bussin 
fin a dislidi il timp 

planc planc 


adalt 

fin sul már 

la che il sintiment al jeve 

e al trame cuintri alar jenfri velis e salive 


adalt 

adalt 

adalt 

tal larc 

la che ignorant e libar vogavi 


a vivi 





201 ENNIO ZAMPA - DICEMBAR 


Mestris curiosis 


di Romeo Patatti 


Lis mestris des scuelis elementars di Tumiec 
a son deventadis cussi curiosis! A vuelin save 
ducj i dafas des fameis! Che altre di, par 
esempli, i an domandat a un frut di Betanie: 
- Cosa fa la tua mamma? 

E il frutin: 

- Mia mamma, signora maestra, fa la cameriera a 
Piano d’Arta. 

- Bravo, ninin. E tua mamma? 

- La mia mamma, signora maestra - al fas un altri 
frut - fa l'infermiera all'Osbedale di Tolmezzo. 

- Bravo, ninin. E tua mamma? 

E un altri frutin: 

- Mia mamma fa la sostituta. 

- Po, ninin. Che mestiere è quello? 

E il frut: 

- Non lo so, signora maestra. So solo che la mamma 
ogni tanto va gin a Udine, si mette sul marciapiede 
e poi dei signori la portano in giro per Udine. 

- Joi ninin! Ti se sbagliato. Tua mamma, 
purtroppo, fa la prostituta. 

- No, no, signora maestra. Quella li è mia sorella. 
Pero, quando si ammala, va gin sempre la mamma! 


Not di Nodal 


di Margherita Penzi 


Emozions in contrast 
a puartin linfa 
a li’ mé feridis. 


Tal templi da la not 
i scolti vous e armoniis 
lontanis. 


Prisincis a jessin 
da una lavina 
di recuarts. 


Sun di cjampanis 
ch’al passa su Panima 
comi una lima. 


Peneträ il vivüt 
a è l'insidia pi fuarta 
a la mé pás. 


Nostalgia ch'a torna 
puntuál comi Ii? stelis 


e il torment al e pi fuart dal gaudiu. 


Furlan di Fana 





203 


DICEMBAR 


Voia di neif 
di Giacomo Vit 
Poesia seconda classificada al Concors intitulát a Gjso Fior. Vergegnas, 2010 


I pins, fers, cu la bocia strenta 

a sbisighin pinseirs ingrizignis, 

un petarös cu la susta inta li? satis 
al sercia ta Parba dura 

la siminsa dal freit. 

Il siel al à la siera grisa dal speta... 
E dopu, al e il cianta 

di flocs di silensi ch’a si poin 

ta l? musis dai cristians: 

il mat dal paeis a sigá 

che il Blanc al è la barba di Diu 
ch'a ven abas dal abis dal misteri; 
un malàt a remenassi tal liet 

parsè il Mont al è stàt scancelàt 

cu "na goma slusignosa; 

un vagabont ch'al prova a tombolá 
tan dut chel fof la só libertàt... Furlan di Bagnarola 

Riscjeladis 
Stille Nacht 


di Eddy Bortolussi 


Tal 1831 un fabricant austriac di guants, che al vendeve la só 
robe vie pai marcjáts, al riva fintremai a Lipsie. Come ducj 1 
marcjadants al cirive di tirä dongje la int. Lui, lu faseve 
cjantant... Al cjantave un motivut, scrit intun sfuei, che il timp 
al veve fat deventä di colör zäl. Cualchidun al veve cjatät, 
chest sfuei, parsore l’organo de parochie di Oberndorf. Lu 
vevin dismenteat Porganist Gruber e il plevan don Mohr, che 
lu vevin componüt pe Messe di Nadäl uns 13 agns indaúr. 

Nadäl 


di Renza Vallentinnzzi 


Sot des fiestis di Nadäl intun moment di polse e di padin o 
cjali für dal barcon di cjase e sore pinsir, cuissa parce, o viót 
i flocs di néf che, bagolant, si poin su lis lastris e la plane dal 
barcon, tant che un ricam. Mi ingrampe il lancúr e l'incjant 
di cuant che o jeri frute e po dopo fantacine. Tombulis inte 
néf, gjambis e muse ruanis di frét, il nas che al gote, polecs 
tai pits, intes mans, ma il cur che al sclope di gjonde e di 
ridadis! Nadal che al sta rivant, il muscli, i pipins dal treséf, la 
grepie di stran pal bambinut. Coculis, carobulis, mandarins, 
bagjigjis, la tombule, il goc cu lis faliscjis che a van sú pe nape 
e al scjalde la cjase e i curs. E i savórs e il bonodór di polente 
rustide, muset, bruade, brüt di gjaline, lis sopis e il modon 
invulugät intal pecot par para vie il frét dal jet. “Buinis Fiestis! 
Bon Principi!" Dibot o viót a passa jà inte strade une persone 
che e fevele fuart e di bessole; ma no, no Renza, no sta 
fevelant sole, dongje de orele e a un telefonin! E alore o torni 
in me di colp; no, no cole la néf al è dome un aiar crüt che al 
sivile e al savolte dut ancje i miei pinsirs. Cussi al reste shopping, 
television, barufis, tristerie, disordin /iberta di informazione! 
Tantis, tantis lûs difür pardut, ma deng di nö simpri plui scür, 
simpri plui font e no savé ce fa dal divigni cence nissune 
sigurece. 

Tocje resoná cul nestri cjäf e lá indenant miör che si pues. 

Il “tonf” dal prin flucut 
dı neif 
di Mirella Gaspardo 


Tal scur da la ciamaruta, 
cul dedut 
al segna il punt precis... 


Dal sigur al sara hi, 
parsora dal tet, li di chel cop... 


Ducius i frus a lu san 
ch’al sara par stanot: 
li? orelutis tiradis 

za a lu sintin tiva... 


Eco, eco, scolta se fracas: 
"na tega ch’a fa parti il cour 
coma un Landini*... 


Ducius i frus a lu san 

ch’a no son i foucs 

e nencia la tampiesta; 
parsora dal tet, li di chel cop, 
"na bota secia, "na canonada: 
il “tonf” 


dal prin flucut di neif... 


*Landini: tratór dai agns '50 —’60 une vore potent. Furlan di Ciasarsa 

La fadıa da la muart 


di Gilberta Antoniali 


(Dal ciamp di concentramint a Bagnarola, tal 1945) 


Breis 

netis di verachina: 
stasera 

i duarmi in sima... 


I vuos 
no mi fan pi màl 
e i pissi tal bucal... 


Tal inferno soi stat! 


lai scontät 
duciu' i picias... 





Cul mitra 
puntät tal ciàf 
cualchi volta i ai mangiät... 


La cuatda 
tal gropon 
l'ai ciapada par tanton... 


Soi tornàt 
e no mi an crodut! 


Alora i ai tasut, 
ma tal cour 
mi 4 restat 





Il Signour la fadia da la muart. 
i ai vidùt 

tai vui di un frut... Furlan di Bagnarola 

La Vilie di Nadal 


di Maria Moreale 


Lis rosis d'Invier si sfuein 
su la glace de fontane 

tal air clär 

de sere di Nadal. 


Alis di agnui in cil 

intun sium di frut 

tenar, dolç di cjarecis 
profumät come un miluc. 


Odör di muscli, 

tal presepi a brilin 

i prins lumins, 

la grepie e je ancjemo vueide. 


Si preparin i Madins. 

Sant Antoni dal Putitas p-26 
Un â Mi; Un à E p.30 
JO: dL lav Ota aeter tette Leere er e den He se dan bed p-31 
Riscjeladis= Albert? Einstein concisa cc rt titan p.32 

1575 y ——————— p.34 











IEN p.36 
A mi vevin det 
PANTO JO iii p.40 
Mi ven di ridi - Femine scjafoiade dal lari ................... sss p.42 
La podifiuta:...... ———— M p.43 
Riscjeladis = Ostaris di Pratt inician p.44 
Cuad ne ae ns p-45 
I efiets de musiche ——— 
Atchiteture: la art di capile sn p.48 
A Diet Mali ia p.50 
Barba Bortul di Mania - La regula di Men. p.51 
MAN ————— p.52 
Aldo Giavitto;:.....: ctetuer] p.54 
Preiere di un gochele 
E p.58 
Mi ven di ridi = Ira Docs mms el p.60 
Riscjeladis - Amnesty International... ss p.61 
Lt ee da p-62 
Eme: COME musiche: rari p.63 
Satelits da la cjeta ceste ind p.66 
N.cönfer:da la-tuivice siii int p.66 

Avil sins tata p-68 








Minli PDK; p.70 
MI Kate, T ———— p.73 
AAA shine p.74 

Mi ven di tidi Let di Pasche... ies p.76 

H timp al passe... anne p.77 

Meditation XV. p.78 

NOÉ gi oka 220004802 9è ii rai p.79 

Robis di Muimans... 

Pasion p.81 

Il nono NAM iii p.82 

Mai... p.84 

Athe E p.86 
INO SOF sante. p.89 
Sbrume m 

Mi ven di didi = Tra ParDOEia rca p.91 

Al torne Odisseu/Odisseu al ven parât indaür ...................... p.92 

Pierin ê la tace. p.95 

Las-contutas:di Fordi SOFA pari p.95 

Une, LOs. trente, iaa p.96 

No dis Met u... ana tede Sai ted p-97 

O d ita p.103 


COMA A p.104 
Mi ven di fidi - GOL TOUDI Laeti tet emet p.106 
j uE ———————— MÀ p.107 
LAGOS ————————— p.108 
La sagra de San Pierina ir isassrissd p.110 
WRONG ii rtt tetendit at nag ate te eie ie de ico p.112 
A Giovanni Urban di Glemone.................... ses p.113 
KE p.114 
Nina DAHA ini nennen p.115 
PD p.116 
Dek Il Cesare der bebes p.118 





Mi ven di ridi = Sport e droghe.... ene p.125 
ÍY E Folo! —————————————— p.126 
Udin, Place Sant Jacum cri p.128 
A O Rn p.129 
A nds tes p.130 

AVOSÉ M nn un mfra REA HIR rite p.132 


Dj tube tus near p.134 
denti furlane aa p.137 
Resistence in dub = Fest... p-139 

Mi ven di ridi - I/ ministri Tremonti ss p.141 

Puetios dr utt Via. anni p.142 


La “Acuile nere” 








Une mataveose [ståt lontane;..... tete p.146 
Setem Dát ——————Á p.148 
Fabian Riserieder p.150 
OW Sul Co nt anni p-153 
Sane RUDIOS cia p.154 
Mi ven di ridi - Vegos e grispis 
Barba Bortul di Mania - La setima ........... see p.156 
AA ————————— p.158 
a A oO iris p.159 
Riscjeladis - Tai agns 20 si rideve CUSSÌ ........... sse p.159 
Stradis di VOS iii e ene td ed p.160 
SCO, etur E A tip tette d p.161 

VOS ranieri p.170 


Mi ven di ridi - Fastidis di prédis.... ss p.172 
Riscjeladis = Mozart e Haydn... ns p.173 
Une mestre uti pòt fantasiose... p.174 
Goldie ———M p.177 
Riscjeladis:- H blanc: dab üf........ rte p.177 
INQVO MD caca idas p.178 
AN de E UE nement p.180 

Leiovana Nana scr p.183 

Laila C e aa p.185 
Mi vendi ridi Evian p-187 
uta AS ville dál SALES nit ina p.188 





Riscjeladis - Jurij Gagarin ....p.193 

Re alada Ia p.194 


Ennio Zampa... rai p.196 
TÉ GAN AP MITAN M iii ii p.199 
Addll. ia p.201 

Mi ven di ridi - Mestris curiosis ........... eerte p-202 

Not di Nodal:.... tn ttn tet eee tens p.203 

Morum —————— sante panns p.204 

Riscjéladis+=: Sale: IN abe... nennen p.205 

IN ALA secs ssa ok saka da aa p.206 

Jl "tont" dal prin flacut di neit......... ettet p.207 

La fadia da la MU tonic iz p.208 


La vilie di Nadál 

Stroli 
201 alan 


Note de Strolegante 





Stant che la plui part dai tescj presints in cheste edizion dal Strolic a son 
oparis “di autor”, al merte fâ cult cualchi precisazion, no prin però di vé 
pandit il gno ringraziament a dug chei che a an contribuit a meti adun 
chest lavór. Oltri a la Societät Filologjiche Furlane tal so complès e a la 
Redazion di cheste riviste tes personis di Monica Tallone e Elena De 
Sanctis, o ringracii pardabon di cir due i dodis artisg che a an acetát di 
gapå part a chest progjet editorial e che si son metits a complete disposizion 
pal bon esit dal Strolic pal 2011. Po o ten a precisä che dutis lis biografiis 
dai dodis artiscj, che o ai rincurát personalmentri, a son stadis fatis dañr 
des indicazions e de aprovazion dai artiscj stes, come ancje lis 24 cjançons 
che ognidun di lor al a sielzüt pe publicazion. Chestis, di fat, a son stadis 








seritis tal plen rispiet des indicazions dai autórs e de grafie. Il stes discors 


al val ange pe poesie-cjançon di Pierluigi Cappello; invexit, la traduzion 
dal talian a furlan dal scrit di Leonardo Zanier e à vit il consens di Zanier 
stes. Infin, la poesie-meditazion scrite di pre Meni Zanier in ocasion de 
consegne dal Premi ‘Merit Furlan’ a Giovanni Urban nus é stade dade 
di chest ultin. O sieri ringraciant Nicola Cossar e Gian Paolo Gri pai lor 
preseós contribüts, Leonardo Zanier, Pierluigi Cappello e Domenico 
Zanier par vé insiorät il Strolic ancjemò di plui cui lór tocs, e po un trop 
di personis che a son stadis fondamentals par rivá insom di chest lavór, o 
ben Paolo Cantarutti, la fotografe Gigliola Di Piazza e Danielle Maion 
e Alex Graputti de Tipografie Andrea Moro. 

Stroli 
2011Furlan 


finît di stampé tal més di Novembar 2010 
dja de Tipografie Moro Andrea - Tumieç 


